** REPUBLIKA E SHQIPËRISË**

**MINISTRIA E FINANCAVE**

**\_\_\_\_\_\_\_\_\_\_\_\_\_\_**

**RAPORTI I MES-VITIT**

**MBI ZBATIMIN E BUXHETIT 2024**

**VLERËSIMI I SITUATËS MAKROEKONOMIKE, FISKALE DHE BUXHETORE PËR 5-MUJORIN 2024,**

**DHE PRITSHMËRITË PËR 12-MUJORIN 2024**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Tiranë, Qershor 2024**

P Ë R M B A J T J A

[LISTA E TABELAVE 3](#_Toc107496978)

[LISTA E GRAFIKËVE 4](#_Toc107496979)

[I. ZHVILLIMET NË EKONOMINË SHQIPTARE 5](#_Toc107496980)

[I.1 Ecuria e treguesve makroekonomikë për periudhën Janar-Maj 2024 5](#_Toc107496981)

[I.2 Pritshmëritë e treguesve makroekonomikë deri në fund të vitit 2024 6](#_Toc107496982)

[II. POLITIKA FISKALE 7](#_Toc107496983)

[II.1 Performanca fiskale për periudhën Janar-Maj 2024 7](#_Toc107496984)

[II.2 Pritshmëritë fiskale deri në fund të vitit 2024 13](#_Toc107496985)

[III. BUXHETI I VITIT 2024 13](#_Toc107496986)

[III.1 Shpenzimet e Përgjithshme Buxhetore gjatë periudhës Janar-Maj 2024 13](#_Toc107496987)

[III.2 Financat Vendore gjatë Janar-Maj 2024 20](#_Toc107496988)

[III.3 Fondi Rezervë, Fondi i Kontigjencës, Fondi i Rindërtimit 25](#_Toc107496989)

[III.4 Pritshmëria e Shpenzimeve Buxhetore deri në fund të vitit 2024 26](#_Toc107496990)

[IV. BORXHI PUBLIK 27](#_Toc107496991)

[IV.1 Stoku i Borxhit Publik 27](#_Toc107496992)

[IV.2 Menaxhimi i Borxhit 30](#_Toc107496993)

[IV.3 Pritshmëritë e Borxhit për vitin 2024 33](#_Toc107496994)

[V. RISQET FISKALE DHE DETYRIMET KONTIGJENTE 34](#_Toc107496995)

[V.1 Ndërmarrjet shtetërore 35](#_Toc107496996)

[*V.1.1 Ndërmarrjet shtetërore – Sektori Energjetik* 37](#_Toc107496997)

[*V.1.2 Ndërmarrjet shtetërore – Sektori i Ujësjellës-Kanalizimeve* 40](#_Toc107496998)

[V.2 Detyrimet e prapambetura të Qeverisjes së Përgjithshme 41](#_Toc107496999)

[*V.2.1 Detyrimet e prapambetura për njësitë e qeverisjes QENDRORE* 43](#_Toc107497000)

[*V.2.2 Detyrimet e prapambetura për njësitë e vetëqeverisjes VENDORE* 43](#_Toc107497001)

[V.3 Pagesat Faktike të Kontratave Koncesionare/PPP, me Mbështetje Buxhetore 45](#_Toc107497002)

[V.4 Detyrime të tjera Kontigjente 47](#_Toc107497003)

[*V.4.1 Vendimet e Gjykatës së të Drejtave të Njeriut në Strasburg (GJEDNJ)* 47](#_Toc107497004)

[*V.4.2 Vendimet e Gjykatës Ndërkombëtare të ARBITRAZHIT* 48](#_Toc107497005)

[VI. KONKLUZIONE DHE PROPOZIME 50](#_Toc107497006)

[VII. SHTOJCAT 51](#_Toc107497007)

[VII.1 Ecuria e detajuar e treguesve makroekonomikë gjatë Janar-Maj 2024 51](#_Toc107497008)

[VII.2 Treguesit kryesorë të performancës sipas ministrive të linjës, 4M I 2024 57](#_Toc107497009)

[VII.3 Ecuria e detajuar e projekteve të investimeve publike, gjatë Janar-Maj 2024 74](#_Toc107497010)

# 

# LISTA E TABELAVE

[*Tabela 1: Të ardhurat Tatime & Dogana për periudhën Janar – Maj 2024 (në milionë LEK) 7*](#_Toc170737003)

[*Tabela 2: Kontribuesit pozitivë në të ardhurat nga TVSH/Diferencat Janar-Maj 2024/2023 10*](#_Toc170737004)

[*Tabela 3: Kontribuesit negativë në të ardhurat nga TVSH/Diferencat Janar-Maj 2024/2023 10*](#_Toc170737005)

[*Tabela 4: Kontribuesit pozitivë në të ardhurat nga Akciza/Diferencat Janar-Maj 2024/2023 10*](#_Toc170737006)

[*Tabela 5: Kontribuesit negativë në të ardhurat nga Akciza/ Diferencat Janar-Maj 2024/2023 10*](#_Toc170737007)

[*Tabela 6: Kontribuesit kryesor në të ardhurat nga renta minerare/ Diferencat Janar-Maj 2024/2023 11*](#_Toc170737008)

[*Tabela 7: Treguesit fiskalë të konsoliduar për 5 mujorin e vitit 2024 (në milion LEK) 13*](#_Toc170737009)

[*Tabela 8: Treguesit fiskalë të konsoliduar për 5 mujorin e vitit 2023 dhe 2024 (në milion LEK) 14*](#_Toc170737010)

[*Tabela 9: Të ardhurat dhe shpenzimet faktike të pushtetit vendor sipas natyrës (në milion LEK) 24*](#_Toc170737011)

[*Tabela 10: Shpenzimet e fondit të rindërtimit akorduar për pushtetin vendor sipas natyrës (në milion LEK) 25*](#_Toc170737012)

[*Tabela 11: Realizimi i Huamarrjes (TM1 2023-TM1 2024) 30*](#_Toc170737013)

[*Tabela 12: Huamarrja shtetërore nga burime të brendshme në terma bruto&neto (Janar-Mars 2024) 30*](#_Toc170737014)

[*Tabela 13: Huamarrja e huaj në terma bruto (TM. I 2023-TM. I 2024) 31*](#_Toc170737015)

[*Tabela 14: Treguesit e riskut të borxhit të brendshëm shtetëror (2023–Mars 2024) 32*](#_Toc170737016)

[*Tabela 15: Matrica e riskut 34*](#_Toc170737017)

[*Tabela 16: Të dhënat financiare për UKT sh.a (2022 – T1 2024) (në mijë LEK) 36*](#_Toc170737018)

[*Tabela 17: Të dhënat financiare për Hekurudha Shqiptare sh.a (2022 – T1 2024) (në mijë LEK) 36*](#_Toc170737019)

[*Tabela 18: Të dhënat financiare për Albgaz sh.a (2022 – T1 2024) (në mijë LEK) 36*](#_Toc170737020)

[*Tabela 19: Të dhënat financiare për Albpetrol sh.a (2022-T1 2024) (në mijë LEK) 37*](#_Toc170737021)

[*Tabela 20: Të dhënat financiare për Autoritetin Portual Durrës (APD) (2022-T1 2024) (në mijë LEK) 37*](#_Toc170737022)

[*Tabela 21: Detyrimet e ndërsjella midis ndërmarjeve të sektorit energjitik, ML/IB,MFE dhe DPT: 38*](#_Toc170737023)

[*Tabela 22: Të dhënat financiare 3 mujore për Sektorin Energjitik (në mijë LEK) 39*](#_Toc170737024)

[*Tabela 23: Të dhënat financiare 3 mujore për OSHEE Group sh.a (në mijë LEK) 39*](#_Toc170737025)

[*Tabela 24: Të dhënat financiare 3 mujore për KESH sh.a (në mijë LEK) 40*](#_Toc170737026)

[*Tabela 25: Të dhënat financiare 3 mujore për OST sh.a (në mijë LEK) 40*](#_Toc170737027)

[*Tabela 26: Stoku i detyrimeve të prapambetura të UK ndaj OSHEE Group sh.a (në mld LEK) 41*](#_Toc170737028)

[*Tabela 27: Stoku i detyrimit të mbetur vendor – T1 2024 (në LEK) 44*](#_Toc170737029)

[*Tabela 28: Koncesionet/PPP-të aktive me mbështetje nga buxheti i shtetit (në mijë LEK) 46*](#_Toc170737030)

[*Tabela 29: Detyrimet faktike dhe kontigjente nga vendimet e GJEDNJ (në EUR) 47*](#_Toc170737031)

[*Tabela 30: Detyrime për vendimet e Arbitrazhit Ndërkombëtar (në EUR) 49*](#_Toc170737032)

[*Tabela 31: Rritja e eksportit të mallrave, sipas kategorive kryesore 52*](#_Toc170737033)

[*Tabela 32: Rritja e importit të mallrave, sipas kategorive kryesore 53*](#_Toc170737034)

[*Tabela 33: Bilanci tregtar, sipas kategorive kryesore 53*](#_Toc170737035)

[*Tabela 34: Rritja vjetore e çmimeve, në % 54*](#_Toc170737036)

[*Tabela 35: Ecuria e kredisë për bizneset dhe individët, në % 55*](#_Toc170737037)

[*Tabela 36: Ecuria e kredive të këqija, në % 55*](#_Toc170737038)

[*Tabela 37: Ecuria e kursit të këmbimit 2015 - Maj 2024 56*](#_Toc170737039)

[*Tabela 38: Realizimi Faktik sipas ministrive të linjës, 5M 2024 57*](#_Toc170737040)

[*Tabela 39: Performanca e shpenzimeve për 4M I, për Shëndetësinë dhe Mbrojtjen sociale 57*](#_Toc170737041)

[*Tabela 40: Performanca e shpenzimeve për 4M I, për Arsimin 59*](#_Toc170737042)

[*Tabela 41: Performanca e shpenzimeve për 4M I, për Bujqësinë dhe Zhvillimin Rural 61*](#_Toc170737043)

[*Tabela 42: Performanca e shpenzimeve për 4M I, për Infrastrukturën dhe Energjinë 62*](#_Toc170737044)

[*Tabela 43: Performanca e shpenzimeve për 4M I, për Turizmin dhe Mjedisin 64*](#_Toc170737045)

[*Tabela 44: Performanca e shpenzimeve për 4M I, për Drejtësinë 65*](#_Toc170737046)

[*Tabela 45: Performanca e shpenzimeve për 4M I, për Institucionet e Sistemit të Drejtësisë 66*](#_Toc170737047)

[*Tabela 46: Performanca e shpenzimeve për 4M I, për Financat, Ekonominë, Punësimin dhe Arsimin Profesional 66*](#_Toc170737048)

[*Tabela 47: Performanca e shpenzimeve për 4M I, për Mbrojtjen 67*](#_Toc170737049)

[*Tabela 48: Performanca e shpenzimeve për 4M I, për Rendin dhe Sigurinë Publike 69*](#_Toc170737050)

[*Tabela 49: Performanca e shpenzimeve për 4M I, për Kulturën 70*](#_Toc170737051)

[*Tabela 50: Performanca e shpenzimeve për 4M I, për Politikën e Jashtme 72*](#_Toc170737052)

# LISTA E GRAFIKËVE

[*Grafiku 1: Totali i të ardhurave Janar- Maj 2024/2023 (në milionë LEK) 8*](#_Toc170737053)

[*Grafiku 2: Të ardhurat Doganore për Janar- Maj 2024, mujore dhe progresive (në milion LEK) 9*](#_Toc170737054)

[*Grafiku 3: Import i Taksuar dhe Eksport Total 2024/2023 (në miliard LEK) 9*](#_Toc170737055)

[*Grafiku 4: Kontribuesit kryesor në të ardhurat doganore Janar- Maj 2024/2023 (në milion LEK) 9*](#_Toc170737056)

[*Grafiku 5: Të ardhurat nga Tatimet Janar- Maj 2024, Mujore dhe Progresive (në milionë LEK) 11*](#_Toc170737057)

[*Grafiku 6: Të ardhura nga TVSH dhe rimbursimi i TVSH, 5 mujori në vite (në miliardë LEK) 11*](#_Toc170737058)

[*Grafiku 7: Të ardhurat nga Tatim Fitimi, 5 mujori në vite (në miliardë LEK) 12*](#_Toc170737059)

[*Grafiku 8: Të ardhurat nga Tatimi mbi të Ardhurat Personale, në vite (në milion LEK) 12*](#_Toc170737060)

[*Grafiku 9: Të ardhurat 5 mujore nga Taksat nacionale, në vite (në miliardë LEK) 12*](#_Toc170737061)

[*Grafiku 10: Të ardhurat nga kontributet e mbledhura nga DPT, në vite (në miliardë LEK) 13*](#_Toc170737062)

[*Grafiku 11: Shpenzimet e përgjithshme dhe ritmi i rritjes së tyre (në miliardë LEK) 14*](#_Toc170737063)

[*Grafiku 12: Shpenzimet korente dhe kapitale Plan vs Fakt (në miliard LEK) 14*](#_Toc170737064)

[*Grafiku 13: Struktura e shpenzimeve të përgjithshme, për periudhën 5 mujore 2024 15*](#_Toc170737065)

[*Grafiku 14: Shpenzimet Korente dhe ritmi i rritjes së tyre (në miliardë LEK) 15*](#_Toc170737066)

[*Grafiku 15: Struktura e shpenzimeve Korente, për periudhën 5 mujore 2024 15*](#_Toc170737067)

[*Grafiku 16: Shpenzimet e Personelit dhe ritmi i rritjes së tyre (në miliardë LEK) 16*](#_Toc170737068)

[*Grafiku 17: Shpenzimet për Paga dhe ritmi i rritjes së tyre (në miliardë LEK) 16*](#_Toc170737069)

[*Grafiku 18: Shpenzimet për Interesa (në miliardë LEK) 16*](#_Toc170737070)

[*Grafiku 19: Shpenzimet Operative dhe ritmi i rritjes së tyre (në miliardë LEK) 17*](#_Toc170737071)

[*Grafiku 20: Shpenzimet për Subvencione dhe ritmi i rritjes së tyre (në miliardë LEK) 17*](#_Toc170737072)

[*Grafiku 21: Shpenzimet për Sigurime Shoqërore dhe Shëndetësore (në miliardë LEK) 18*](#_Toc170737073)

[*Grafiku 22: Shpenzimet për Ndihmën Ekonomike, PAK dhe Papunësinë (në miliardë LEK) 18*](#_Toc170737074)

[*Grafiku 23: Shpenzimet Kapitale dhe ritmi i rritjes së tyre (në miliardë LEK) 19*](#_Toc170737075)

[*Grafiku 24: Shpenzimet Kapitale dhe burimi i financimit të tyre (në miliardë LEK) 19*](#_Toc170737076)

[*Grafiku 25: Detajimi i Shpenzimeve Buxhetore (në milion LEK) 20*](#_Toc170737077)

[*Grafiku 26: Të ardhurat, shpenzimet dhe deficiti/suficiti - Plan vs Fakt 5 Mujori 2024 (në milion LEK) 20*](#_Toc170737078)

[*Grafiku 27: Të ardhurat e përgjithshme të pushtetit e pushtetit vendor 21*](#_Toc170737079)

[*Grafiku 28: Të ardhurat e pushtetit vendor sipas burimit 21*](#_Toc170737080)

[*Grafiku 29: Të ardhurat e pushtetit e pushtetit vendor nga taksat lokale 22*](#_Toc170737081)

[*Grafiku 30: Të ardhurat e pushtetit vendor nga taksa mbi pasurinë 22*](#_Toc170737082)

[*Grafiku 31: Shpenzimet për pushtetin vendor dhe ritmi i ndryshimit të tyre 23*](#_Toc170737083)

[*Grafiku 32: Shpenzimet e pushtetit vendor sipas strukturës buxhetore 23*](#_Toc170737084)

[*Grafiku 33: Borxhi publik në vlerë absolute dhe relative ndaj PBB (2019–Mars 2024) 28*](#_Toc170737085)

[*Grafiku 34: Përbërja e borxhit të qeverisjes qendrore në raport me totalin (2019-Mars 2024) 28*](#_Toc170737086)

[*Grafiku 35: Kompozimi i portofolit të borxhit shtetëror sipas instrumenteve (2019–Mars 2024) 28*](#_Toc170737087)

[*Grafiku 36: Kompozimi i borxhit të brendshëm shtetëror sipas maturitetit të titujve dhe tipit të interesit (2019-Mars 2024) 29*](#_Toc170737088)

[*Grafiku 37: Kompozimi i borxhit të jashtëm shtetëror sipas interesit&instrumenteve (2019-Mars 2024) 29*](#_Toc170737089)

[*Grafiku 38: Huamarrja e brendshme në raport me të ardhurat tatimore (TM.I 2019-TM.I 2024) 31*](#_Toc170737090)

[*Grafiku 39: Shpenzimet për interesa të borxhit shtetëror (TM1 2019-TM1 2024) 31*](#_Toc170737091)

[*Grafiku 40: Raporti i mbulimit të ankandeve të titujve shtetërorë (Janar–Mars 2024) 32*](#_Toc170737092)

[*Grafiku 41: Yield-et titujve shtetërorë (Shtator 2023 - Mars 2024) 33*](#_Toc170737093)

[*Grafiku 42: Sektori quasi publik sipas numrit të ndërmarrjeve 35*](#_Toc170737094)

[*Grafiku 43: Ecuria e nivelit të arkëtimeve të OSHEE Group sh.a (në miliardë LEK) 39*](#_Toc170737095)

[*Grafiku 44: Ecuria e nivelit të humbjeve në rrjet për OSHEE Group sh.a (në %) 39*](#_Toc170737096)

[*Grafiku 45: Stoku i detyrimeve të prapambetura të qeverisjes së përgjithshme, në mln LEK 42*](#_Toc170737097)

[*Grafiku 46: Stoku i detyrimeve të prapambetura qendrore sipas zërave kryesorë 43*](#_Toc170737098)

[*Grafiku 47: Stoku i detyrimeve të prapambetura vendore (bashki+qarqe) sipas zërave kryesorë 44*](#_Toc170737099)

[*Grafiku 49: Rritja mujore e totalit të eksporteve, në % 52*](#_Toc170737100)

[*Grafiku 49: Rritja mujore e totalit të importeve, në % 53*](#_Toc170737101)

[*Grafiku 50: Ndryshimi vjetor i Inflacionit, në % 54*](#_Toc170737102)

[*Grafiku 51: Ecuria e stokut të depozitave 2023-2024, në % 55*](#_Toc170737103)

# ZHVILLIMET NË EKONOMINË SHQIPTARE

## I.1 Ecuria e treguesve makroekonomikë për periudhën Janar-Maj[[1]](#footnote-1) 2024

Ekonomia e vendit, deri më tani, ka treguar një rezistencë të mirë ndaj goditjeve të njëpasnjëshme që kanë impaktuar vendin tonë përgjatë viteve të fundit. Aktiviteti ekonomik ka vijuar me një rritje pozitive dhe relativisht të lartë të veprimtarisë ekonomike, të punësimit dhe pagave, pavarësisht ambientit sfidues ekonomik të karakterizuar nga pasiguri dhe kushte më të shtrënguara financimi. Fondamentet kryesore ekonomike e financiare si dhe stabiliteti i përgjithshëm makroekonomik i vendit kanë rezistuar mirë dhe pritet që ecuria pozitive të vazhdojë në periudhën afatmesme.

Gjatë vitit 2023 PBB reale u zgjerua me rreth 3.4%, përtej pritshmërive fillestare. Sipas vlerësimeve të fundit, PBB reale u rrit me 2.8% në terma vjetor në tremujorin e parë 2023, e ndjekur me 3.2% në tremujorin e dytë dhe me një rritje më të fortë prej 3.5% dhe 3.8% në tremujorin e tretë e të katërt, krahasuar me tremujorët përkatës të vitit 2022. Kontributet në rritje kanë ardhur si nga kërkesa e brendshme, ashtu edhe ajo e huaj. Kontributet kryesore në rritje nga kërkesa e brendshme kanë ardhur nga konsumi dhe investimet, me rritje respektivisht prej 3.8% dhe 6.4% krahasuar me vitin 2022. Kontributet pozitive nga kërkesa e huaj janë përcaktuar nga ecuria e mirë e eksportit të shërbimeve, në pasqyrim të zgjerimit të aktivitetit të turizmit. Eksportet totale u rritën në terma real me rreth 10.1% në vitin 2023 dhe kjo rritje pozitive erdhi tërësisht nga eksportet e shërbimeve të cilat u zgjeruan me 20.9% në terma vjetor. Ndërkohë, eksportet e mallrave pësuan rënie me rreth 16.6% (*në terma real dhe referuar statistikave të INSTAT*), duke reflektuar kryesisht efektin bazë të rritjes së disa kategorive të eksporteve (*nafta, mineralet dhe energjia elektrike*) në vitin 2022, për shkak të goditjes globale të ofertës. Importet totale, gjithashtu, u rritën me rreth 1.33% dhe për rrjedhojë, kërkesa e huaj neto pati një kontribut pozitiv në rritjen ekonomike të vitit 2023, si rezultat i një sezoni turistik mjaft pozitiv.

Tregu i punës ka vazhduar të përmirësohet gjatë vitit 2023. Punësimi është rritur mesatarisht me 1.6% në vit, mbështetur kryesisht nga punësimi më i lartë në sektorin e shërbimeve. Nga pikëpamja e ofertës, rritja e punësimit mund t'i atribuohet kryesisht rritjes së qëndrueshme të normave të pjesëmarrjes së fuqisë punëtore dhe normës së punësimit, duke arritur përkatësisht 75.1% në tremujorin e katërt (*krahasuar me 74.8% në T4-2022*) dhe 66.7% (*krahasuar në 66.5% në T4-2022*). Evidencat tregojnë se ka një interes të përgjithshëm në rritje për të hyrë në fuqinë punëtore, ndoshta nxitur nga trendi rritës i pagave, duke nënvizuar kështu tendencat pozitive në ofertën e punës. Në të njëjtën kohë, shkalla e papunësisë vazhdoi trendin rënës të viteve të fundit dhe është ulur deri në 10.7% në tremujorin e katërt 2023, nga 11% në fund të vitit të kaluar (*për moshën 15 vjeç e lart*). Kjo paraqet shifrën më të ulët të papunësisë të regjistruar deri më sot.

Një tjetër tregues i rëndësishëm që jep sinjale mbi rritjen ekonomike, është treguesi i ndjesisë ekonomike (TNE) i cili shënoi nivelin 107 në muajin Mars 2024, duke shënuar një kthesë rritëse me 2.5 pikë pas rënies gjatë dy muajve të mëparshëm. Niveli aktual i TNE qëndron 7pp mbi mesataren historike. Rritja e TNE u ndikua nga rritja e besimit në sektorët e industrisë, të tregtisë, të shërbimeve si dhe rritja e besimit konsumator.

Të dhënat e tregtisë së jashtme të mallrave për muajin Prill 2024, reflektojnë situatën e fundit si në eksporte ashtu edhe në importe. Eksportet e mallrave përgjatë periudhës shënuan rënie vjetore prej -17.1% krahasuar me të njëjtin muaj të një viti më parë, ndërsa importet e mallrave shënuan një rritje të lehtë prej 0.4%. Këto zhvillime në tregtinë e jashtme tё mallrave janë reflektuar dhe tek defiçiti tregtar, i cili për periudhën Janar-Prill 2024 ёshtё rritur me rreth 22.1% krahasuar me një vit më parë, ndërsa norma e mbulimit të eksporteve ndaj importeve për këtë periudhë është 45.7%.

Inflacioni mesatar për periudhën Janar-Maj 2024 është +2.5%, nga +5.8% që rezultonte një vit më parë gjatë së njëjtës periudhë. Trendi rënës i inflacionit u diktua nga dobësimi i presioneve të huaja inflacioniste, nga forcimi i monedhës vendase në tregun valutor, si dhe nga impaktit i politikës monetare. Nga tërësia e mallrave dhe shërbimeve që përbëjnë shportën e konsumit, kontributin e rritjen mё tё lartё nё inflacionin e pёrgjithshёm e ka pasur zёri i ushqimeve dhe pijeve jo alkoolike.

Në muajin Prill 2024, stoku total i kredive bankare pati një rritje me 8.5% krahasuar me Prill 2023. Stoku i kredive në LEK shënoi rritje prej 21.4%, ndërsa ai në valutë rënie prej 5.7%, ndaj prill 2023. Stoku i kredive akorduar individëve ka shënuar rritje prej 10.6% krahasuar me Prill 2023, duke kontribuar pozitivisht në ndryshimin e stokut total të kredisë me 4pp. Në Prill 2024 rezulton se rreth 58.5% e totalit të stokut të kredive përbëhet nga kreditë në LEK dhe 41.5% nga kreditë në valutë. Stoku total i depozitave bankare gjatë Prill 2024 ka shënuar rritje me 2.8%, krahasuar me prill 2023. Stoku total i depozitave në LEK pësoi rritje 6.9%, ndërsa ai në valutë ka shënuar rënie me -0.4%, krahasuar me prill 2023. Në prill 2024 rreth 45% e totalit të stokut të depozitave përbëhet nga depozitat në LEK, ndërsa 55% nga valuta e huaj. Stoku total i depozitave të bizneseve u rrit me 10.8% dhe stoku total i depozitave të individëve u rrit me 0.9% krahasuar me Prill 2023.

Në tregun valutor mbizotërojnë presionet mbiçmuese të kursit të këmbimit të LEK-ut ndaj EURO-s si pasojë e ofertës së shtuar valutore, ndërkohë që kushtet e tregtimit paraqiten normale. Mbiçmimi i lekut është intensifikuar gjatë Prill-Maj 2024, ku EURO u kuotua mesatarisht me 101.5 LEK dhe 100.5 LEK, përkatësisht në këta dy muaj. Niveli mesatar i kursit EUR/LEK i regjistruar në Prill 2024 përfaqëson një mbiçmim vjetor të monedhës vendase prej 8.5%. Në muajt e parë të 2024, LEK-u është forcuar edhe kundrejt Dollarit amerikan, i cili është kuotuar mesatarisht me 94.6 dhe 93 LEK. Kjo ecuri, përtej dobësimit të Dollarit ndaj EURO-s në tregun ndërkombëtar, reflekton në një masë të madhe edhe mbiçmimin e LEK-ut kundrejt kësaj të fundit.

## I.2 Pritshmëritë e treguesve makroekonomikë deri në fund të vitit 2024

Pas recesionit të parë në Shqipëri për më shumë se dy dekada, në normën prej -3.3% në vitin 2020, ekonomia dëshmoi qëndrueshmëri dhe rimarrja e ritmit të saj në vitin 2021 në normën 8.9% ishte konsiderueshëm më e fortë se sa pritej fillimisht. Trendi pozitiv i zhvillimit vijoi përgjatë vitit 2022 me normën 4.9% dhe më tej, me normën 3.4% në vitin 2023. Pas një stimuli të lartë, të domosdoshëm dhe njëkohësisht të paevitueshëm gjatë viteve të fundit me qëllim amortizimin e goditjeve negative, politika fiskale për periudhën afatmesme do të vijojë sërish të jetë e orientuar drejt konsolidimit fiskal, duke ruajtur një nivel të investimeve publike prej rreth 5.2% të PBB përgjatë 2025-2027. Konsolidimi fiskal dhe reduktimi i borxhit publik është thelbësor për uljen e risqeve makroekonomike, të cilat cënojnë rritjen ekonomike dhe sjellin paqëndrueshmëri në ekonomi.

**Parashikimi për vitin aktual 2024 është pozitiv** dhe pritet që ekonomia të vazhdojë në ritmet pozitive të rritjes me një normë më të lartë kundrejt vitit të kaluar, prej 3.7%. Gjatë periudhës afatmesme rritja pritet të gjenerohet kryesisht nga kërkesa e brendshme, si konsumi ashtu edhe investimet, ndërsa kërkesa e huaj neto (*eksport-import*) pritet të ketë një efekt të moderuar pozitiv.

Konsumi privat parashikohet të jetë sërish nxitësi kryesor i rritjes së PBB, stimuluar kryesisht nga përmirësimi i besimit të konsumatorit, si dhe nga përmirësimi në tregun e punës. Këto të fundit pritet të transmetohen në një rritje graduale të pagave, të cilat më tej pritet të stimulojnë të ardhurat reale të disponueshme të individëve, duke krijuar efektin e raundit të dytë në nxitjen e konsumit si dhe, duke intensifikuar prirjen e konsumatorëve për financimin e mëtejshëm të konsumit nëpërmjet një kredimarrje më të lartë. Ndërkohë, përmirësimi i kushteve financiare dhe lehtësimi gradual i standardeve të huadhënies në nivel afatmesëm, pritet të jenë faktorë të rëndësishëm incentivues të investimeve private.

Në përputhje me parashikimet afatmesme, punësimi pritet të rritet me një mesatare prej rreth 0.2% në vit përgjatë 2025-2027. Shkalla më e lartë e pjesëmarrjes në forcat e punës do të jetë gjeneruesi kryesor i rritjes së ofertës së punës. Ndërkohë, rritja e kërkesës për punë pritet të reflektojë pothuajse të njëjtën strukturë të perspektivës së ofertës agregate të aktivitetit ekonomik. Rrjedhimisht, pritet që shërbimet të kontribuojnë më shumë në rritjen e kërkesës për punë në krahasim me sektorët e tjerë të ekonomisë. Krahas zgjerimit të pritshëm në nivele të moderuara të punësimit në nivel afatmesëm, pritet që edhe produktiviteti i përgjithshëm i punës të vijojë gjithashtu një përmirësim gradual.

# POLITIKA FISKALE

## II.1 Performanca fiskale për periudhën Janar-Maj 2024

**Të ardhurat nga “Tatime dhe Dogana”** (përfshirë kontributet e mbledhura nga DPT) për 5M 2024, u realizuan në vlerën 247 miliardë LEK, 10.2% ose 22.8 miliardë LEK më shumë se 5M 2023, me realizim kundrejt planit të periudhës në masën 102% ose 4.9 miliardë LEK më shumë.

*Tabela 1: Të ardhurat Tatime & Dogana për periudhën Janar – Maj 2024 (në milionë LEK)*

|  |  |  |  |  |  |  |  |
| --- | --- | --- | --- | --- | --- | --- | --- |
| **Lloji i taksave** | **Fakt 5 mujor 2023** | **Fakt 5 mujor 2024** | **Plan 5 mujor 2024** | **Diferenca 2024/2023** | **Ndryshimi në % 2024/2023** | **Diferenca Fakt/ Plan 2024** | **Ndryshimi në % Fakt/Plan 2023** |
|
| **TVSH TOTAL** | **76,829** | **84,948** | **85,448** | **8,120** | **10.6%** | **-500** | **-0.6%** |
| ***Tvsh në import*** | 58,181 | 61,780 | 62,241 | 3,599 | 6.2% | -461 | -0.7% |
| ***Tvsh brenda vendit*** | 18,648 | 23,168 | 23,207 | 4,521 | 24.2% | -39 | -0.2% |
| **Rimbursim TVSH** | 7,564 | 11,248 | 6,900 | 3,684 | 48.7% | 4,348 | 63.0% |
| **Tatimi mbi fitimin** | **29,262** | **27,574** | **26,025** | **-1,688** | **-5.8%** | **1,549** | **6.0%** |
| **Akciza** | **21,134** | **23,125** | **22,613** | **1,991** | **9.4%** | **512** | **2.3%** |
| **Tatimi mbi të ardhurat personale** | **22,786** | **26,778** | **25,874** | **3,992** | **17.5%** | **904** | **3.5%** |
| **Taksa Nacional dhe të tjera** | **15,657** | **17,663** | **17,365** | **2,006** | **12.8%** | **298** | **1.7%** |
| ***Taksat nacionale*** | 14,341 | 16,405 | 16,070 | 2,064 | 14.4% | 335 | 2.1% |
| ***Renta Minerare*** | 1,316 | 1,258 | 1,295 | -58 | -4.4% | -37 | -2.9% |
| **Taksë Doganore** | **3,487** | **3,524** | **3,430** | **37** | **1.1%** | **94** | **2.7%** |
| **TOTALI TATIME + DOGANA** | **169,154** | **183,612** | **180,755** | **14,458** | **8.5%** | **2,857** | **2.9%** |
| **Kontributet e mbledhura (DPT)** | **55,018** | **63,399** | **61,395** | **8,381** | **15.2%** | **2,004** | **3.3%** |
| **TOTALI TATIME + DOGANA (përfshirë kontributet)** | **224,173** | **247,011** | **242,150** | **22,838** | **10.2%** | **4,861** | **2.0%** |

*Burimi: Ministria e Financave (2024)*

Krahasuar me 5M 2023, performanca e të gjithë zërave kryesorë të të ardhurave “*Nga Tatimet dhe Doganat*” (*përfshirë kontributet e mbledhura nga DPT*) ka shënuar rritje si rezultat i: (i) rritjes se të ardhurave nga turizmi dhe sektorëve të tjerë të ekonomisë që lidhen drejtpërdrejt ose indirekt me turizmin (*sektori i shërbimeve dhe sektori i prodhimit*); (ii) efekteve pozitive të reformës së rritjes së pagave në administratën publike; si dhe, (iii) efekteve pozitive të politikave fiskale. “Tatimi mbi fitimin” paraqitet me rënie minus 5.8% ose 1.7 miliardë LEK më pak kundrejt 5M 2023, për arsye se 5M 2023 përmban edhe taksën e “*Kontributit të solidaritetit gjatë kohëzgjatjes së krizës energjetike*”, që gjeneroi të ardhura shtesë në vlerën 4.1 milliardë LEK, por të natyrës ‘one-off’.

*Grafiku 1: Totali i të ardhurave Janar- Maj 2024/2023 (në milionë LEK)*

*Burimi: Ministria e Financave (2024)*

Krahasuar me planifikimin për periudhwn 5M 2024, faktorët kryesorë që kanë ndikuar në performancën pozitive, me 4.9 miliard LEK mbi planifikimin, janë:

* *Niveli i lartë i rritjes së TVSH bruto të mbledhur brenda vendit, ku evidentohet sektori i tregtisë me rritje 45% dhe sektori i prodhimit me rritje 22%;*
* *Rritja e sasive të hedhura për konsum të cigareve dhe karburanteve;*
* *Rritje e ndjeshme e tatimit mbi të ardhurat nga sektori publik dhe privat në krahasim me 5M 2023, si rezultat i reformës së rritjes së pagave në administratë;*
* *Rritja e të ardhurave nga interesat me 50%, si rezultat i rritejs së interesave të BSH;*
* *Gjithashtu, edhe ‘Taksat nacionale’ rezultojnë me rritje nga viti parardhës kryesisht për zërat: taksa e qarkullimit me rritje 11% dhe taksa për automjetet e përdorura të transportit me rritje 18%.*

**Performanca e të ardhurave tatimore dhe doganore kundrejt planit 5M 2023:**

Performanca sipas taksave paraqitet si vijon:

* *Të ardhurat nga “TVSH” në total, janë realizuar në vlerën 84.9 miliardë LEK, 0.6% ose 500 milionë LEK më pak se plani i periudhës 5 mujore.*
* *Të ardhurat nga “Tatimi mbi Fitimin”, janë realizuar në vlerën 27.6 miliardë LEK, 6% ose 1.5 miliardë LEK më shumë se plani i periudhës 5 mujore.*
* *Të ardhurat nga “Akciza”, janë realizuar në vlerën 23.1 miliardë LEK, 2.3% ose 512 milionë LEK më shumë se plani i periudhës 5 mujore.*
* *Të ardhurat nga “Tatimi mbi të Ardhurat Personale”, janë realizuar në vlerën 26.8 miliardë LEK, 3.5% ose 905 milionë LEK më shumë se plani i periudhës 5 mujore.*
* *Të ardhurat nga “Taksat Nacionale Total” janë realizuar në vlerën 17.7 miliardë LEK, 1.7% ose 298 milionë LEK më shumë se plani i periudhës 5 mujore.*
* *Të ardhurat nga “Taksat Doganore” janë realizuar në vlerën 3.5 miliardë LEK, 2.7% ose 94 milionë LEK më shumë se plani i periudhës 5 mujore.*
* *Të ardhurat nga “Kontributet e Sigurimeve Shoqërore dhe Shëndetësore” janë realizuar në vlerën 63.4 miliardë LEK, 3.3% ose 2 miliardë LEK më shumë se plani i periudhës 5 mujore.*

**Të Ardhurat Doganore** – Të ardhurat e mbledhura nga administrata doganore për 5M 2024 janë realizuar në vlerën 89,7 miliardë LEK, 6.6% ose 5.6 miliardë LEK më shumë se 5M 2023, dhe 108 milionë LEK ose 0.1% më shumë se plani i të ardhurave doganore për 5M 2024.

*Grafiku 2: Të ardhurat Doganore për Janar- Maj 2024, mujore dhe progresive (në milion LEK)*

*Burimi: Ministria e Financave (2024)*

Importi i taksuar arriti në vlerën 296.5 miliardë LEK, ndërsa eksportet në total arritën vlerën 164.6 miliardë LEK. Krahasuar me 5M 2023, importi i taksuar është rritur me 13 miliardë LEK.

*Grafiku 3: Import i Taksuar dhe Eksport Total 2024/2023 (në miliard LEK)*

*Burimi: Ministria e Financave (2024)*

*Grafiku 4: Kontribuesit kryesor në të ardhurat doganore Janar- Maj 2024/2023 (në milion LEK)*

*Burimi: Ministria e Financave (2024)*

***Të ardhurat nga TVSH në import*** për 5M 2024 janë realizuar në vlerën 61.8 miliardë LEK, 6.2% ose 3.6 miliard LEK më shumë se 5M 2023. Kontribuesit kryesorë në të ardhura, jepen në tabelën më poshtë.

*Tabela 2: Kontribuesit pozitivë në të ardhurat nga TVSH/Diferencat Janar-Maj 2024/2023*

|  |  |  |  |  |  |
| --- | --- | --- | --- | --- | --- |
| Produktet me kontribut pozitiv | | | | | |
|  | **Njësia** | **Sasia** | **%** | **TVSH/milionë LEK** | **%** |
| Automjeteve të përdorura | Copë | 11,847 | 46.8 | 1,651 | 47.6 |
| Automjeteve të reja | Copë | 1,365 | 79.2 | 413 | 50 |
| Metalet bazë dhe artikujt prej tyre | Ton | 67,089 | 30.3 | 399 | 7.3 |
| Karburant Importi | *Ton* | 18,745 | 8.2 | 360 | 4.6 |
| Fruta, Perime | *Ton* | 22,637 | 42.7 | 261 | 30.5 |
| Detergjentë, parfumeri | *Ton* | 5,709 | 21.7 | 242 | 14 |
| Ushqime të përgatitura | *Ton* | -5,071 | 11.3 | 113 | 5.3 |
| Efekti |  |  |  | **3,439** |  |

*Burimi: Ministria e Financave (2024)*

*Tabela 3: Kontribuesit negativë në të ardhurat nga TVSH/Diferencat Janar-Maj 2024/2023*

|  |  |  |  |  |  |
| --- | --- | --- | --- | --- | --- |
| Produktet me kontribut negativ | | | | | |
|  | **Njësia** | **Sasia** | **%** | **TVSH/milionë LEK** | **%** |
| Energji Elektrike | Megavatore | -59,983 | -16.3 | -1,377 | -77.1 |
| Karburant prodhim vendi | Ton | -4,360 | -34.9 | -360 | -100 |
| Gaz i lëngët | Ton | 9,301 | 12.9 | -171 | -13.3 |
| PC. Kompjuter printer fotokopje dhe pjesët,  bojra printimi | Ton | 61 | -11.1 | -111 | -21.1 |
| Efekti |  |  |  | **-2,019** |  |

*Burimi: Ministria e Financave (2024)*

***Të ardhurat nga Akciza*** për 5M 2024 janë realizuar në vlerën 23.1 miliardë LEK, 9.4% ose 2 miliardë LEK më shumë se 5M 2023 dhe +2.3% ose 512 milionë LEK më shumë se plani i 5M 2024. Ndikim kryesor pozitiv në të ardhurat nga akciza ka patur:

* *Rritja e sasive të karburantit në import me +18,745 ton ose 1.1 miliard LEK më shumë se 5M 2023.*
* *Rritja e sasive të duhanit në import me +18 ton ose 124 milionë LEK më shumë se 5M 2023.*
* *Rritja e sasive të gazit të lëngshëm me + 9,301 ton ose +14.3%, me një efekt +107 milionë LEK më shumë se 5M 2023.*

*Tabela 4: Kontribuesit pozitivë në të ardhurat nga Akciza/Diferencat Janar-Maj 2024/2023*

|  |  |  |  |  |  |
| --- | --- | --- | --- | --- | --- |
| **Produktet me kontribut pozitiv** | | | | | |
|  | **Njësia** | **Sasia** | **%** | **Akciza (mln LEK)** | **%** |
| Karburant Import | *Ton* | 18,745 | 8.2 | 1,118 | 11.1 |
| Duhan Importi | *Ton* | 18 | 44.9 | 124 | 50 |
| Gaz i lëngshëm | *Ton* | 9,301 | 12.9 | 107 | 14.3 |
| Birrë Prodhim Vendi | *Mijë litra* | 1,535 | 13.6% | 53 | 15.6 |
| **Efekti** |  |  |  | **1,402** |  |

*Burimi: Ministria e Financave (2024)*

*Tabela 5: Kontribuesit negativë në të ardhurat nga Akciza/ Diferencat Janar-Maj 2024/2023*

|  |  |  |  |  |  |
| --- | --- | --- | --- | --- | --- |
| **Produktet me kontribut Negativ** | | | | | |
|  | **Njësia** | **Sasia** | **%** | **Akciza (mln LEK)** | **%** |
| Karburant prodhim vendi | *Ton* | -4,360 | -34.9 | -162 | -33.9 |
| Pije Alkolike prodhim vendi | *Mijë litra* | -83 | -39 | -30 | -50.3 |
| **Efekti** |  |  |  | **-192** |  |

*Burimi: Ministria e Financave (2024)*

***Të ardhurat nga Taksa Doganore*** për 5M 2024 janë realizuar në vlerën 3.5 miliardë LEK, 1.1% ose 37 milionë LEK më shume se 5M 2023 dhe 2.7% ose 94 milionë LEK më shumë se plani i 5M 2023.

***Të ardhurat nga Renta Minerare*** në eksport për 5M 2024 janë realizuar në vlerën 1.3 miliardë LEK ose 4.4% më pak krahasuar 5M 2023, ku ndikim kryesor në këtë performancë ka patur ulja e sasive të eksportit të naftës bruto.

*Tabela 6: Kontribuesit kryesor në të ardhurat nga renta minerare/ Diferencat Janar-Maj 2024/2023*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **RENTA** | **Sasia në ton** | | | | **Të ardhura nga Renta në 000/LEK** | | | | **Efektet në 000/LEK** | | |
| **2024** | **2023** | **Diferenca 2024/2023** | **në %** | **2024** | **2023** | **Diferenca 2024/2023** | **në %** | **Ndryshim SASI** | **Ndryshim ÇMIM** | **TOTAL** |
| Rentë minerare Naftë Bruto | 222,448 | 245,712 | -23,264 | -9.5% | 929,307 | 986,738 | -57,431 | -5.8% | -93,423 | 35,992 | -57,431 |
| Rentë minerare Minerale të tjera | 829,648 | 760,691 | 68,957 | 9.1% | 358,926 | 313,694 | 45,232 | 14.4% | 28,437 | 16,795 | 45,232 |
| **Totali** | **1,052,096** | **1,006,403** | **45,693** | **4.5%** | **1,288,233** | **1,300,433** | **-12,199** | **-0.9%** | **-64,987** | **52,787** | **-12,199** |

Burimi: Ministria e Financave (2024)

**Të Ardhurat nga Administrata Tatimore** – Të ardhurat e mbledhura nga administrata tatimore (përfshirë kontributet) për 5M 2024 janë realizuar në vlerën 157.3 miliardë LEK, 12.3% ose 17.3 miliardë LEK më shumë se 5M 2023 dhe 3.1% ose 4.75 miliardë LEK më shumë se plani 5M 2024.

*Grafiku 5: Të ardhurat nga Tatimet Janar- Maj 2024, Mujore dhe Progresive (në milionë LEK)*

Burimi: Ministria e Financave (2024)

***Të ardhurat nga TVSH Neto brenda vendit*** për 5M 2024 janë realizuar në vlerën 23.2 miliard LEK, 24.2% ose 4.5 miliardë LEK më shumë se 5M 2023, me një realizim të planit të periudhës 5M në masën 99.8%. Rimbursimi i TVSH krahasuar me 5M 2023 është 48.7% ose 3.7 miliardë LEK më shumë dhe 63% ose 4.3 miliardë LEK më shumë krahasuar me planin e periudhes 5M. Koha mesatare e rimbursimit është 30 ditë, shkurtuar me 5 ditë në krahasim me 5M 2023. Të gjithë sektorët bazë të ekonomisë kanë rritje në të ardhurat për TVSH Bruto, ku rritja më e madhe vihet re në;

* *Sektorin e tregtisë, me rritje 45% më shumë se 5M 2023,*
* *Sektorin e prodhimit, me rritje 32% më shumë se 5M 2023,*
* *Sektorin e ndërtimit, me rritje 25% më shumë se 5M 2023, dhe*
* *Sektorin e shërbimeve, me rritje 22% më shumë se 5M 2023,*

*Grafiku 6: Të ardhura nga TVSH dhe rimbursimi i TVSH, 5 mujori në vite (në miliardë LEK)*

Burimi: Ministria e Financave (2024)

***Të ardhurat nga Tatimi mbi Fitimin*** janë realizuar në vlerën 27.6 miliardë LEK, 5.8% ose 1.7 miliardë LEK më pak se 5M 2023 si dhe 1.5 miliardë LEK ose 6% më shumë krahasuar me planin 5M 2024. Të ardhurat nga tatim fitimi janë 5.6% më pak krahasuar me 5M 2023. Kjo, për arsye se 5M 2023 përmban edhe taksën e kontributit të solidaritetit gjatë kohëzgjatjes së krizës energjetike, me të ardhura në vlerën 4.1 milliardë LEK (one-off) në këtë zë. Rritja sipas sektorëve është shënuar në:

* *Sektorin e Prodhimit me një rritje prej 28% më shumë se 5M 2023,*
* *Sektori i Ndërtimit me rritje 13% më shumë se 5M 2023,*
* *Sektori i Shërbimit me rritje 5% më shumë se 5M 2023.*

*Grafiku 7: Të ardhurat nga Tatim Fitimi, 5 mujori në vite (në miliardë LEK)*

Burimi: Ministria e Financave (2024)

***Nga Tatimi mbi të Ardhurat Personale*** janë realizuar 26.8 miliardë LEK, 17.5% ose 4 miliardë LEK më shumë se 5M 2023 dhe 3.5% ose 905 milionë LEK më shumë se plani 5M 2024. Ky zë përmban: tatimin mbi pagën, tatimet në burim, tatimin mbi qeratë, tatimin mbi interesat, tatimin nga shitja e pasurisë së paluajtshme dhe tatimin mbi të ardhurat biznesore. Nga analiza e nënkategorive të këtij zëri, konstatohet :

* *Rritje e konsiderueshme e të ardhuarve nga interesat, mbi 50% në krahasim me vitin e kaluar, si rezultat i rritjes së normës së interesit,*
* *Rritje mbi 50% e tatimit nga shitja e pasurisë së paluajtshme, nga vendosja e çmimeve të referencës,*
* *Rritje mbi 19% e tatimit mbi pagën, që reflekton rritjen e pagave në mesin e vitit të kaluar.*

*Grafiku 8: Të ardhurat nga Tatimi mbi të Ardhurat Personale, në vite (në milion LEK)*

Burimi: Ministria e Financave (2024)

***Të ardhurat nga Taksat Nacionale*** që mblidhen nga administrata tatimorejanë realizuar në shumën 16.4 miliardë LEK, 14.4% ose 2.1 miliardë LEK më shumë se 5M 2023 dhe 2.1% ose 335 milionë LEK më shumë se plani 5M 2024. Rritja vjen si rezultat i performancës pozitive të zërave kryesorë, si:

* *Të ardhurat nga taksa e karbonit, që janë rritur me 32% ose 283 milionë LEK më shumë se 5M 2023.*
* *Të ardhurat nga taksa e mjeteve të përdorura të transportit, që janë rritur me 18% ose 429 milionë LEK më shumë se 5M 2023, dhe*
* *Të ardhurat nga taksa e qarkullimit rrugor, që janë rritur me 11% ose 773 milionë LEK më shumë se 5M 2023.*

*Grafiku 9: Të ardhurat 5 mujore nga Taksat nacionale, në vite (në miliardë LEK)*

Burimi: Ministria e Financave (2024)

***Të ardhurat nga “Kontributet e sigurimeve shoqërore dhe shëndetësore”*** që mblidhen nga administrata tatimore janë realizuar në vlerën 63.4 miliardë LEK, 8.4 miliardë LEK ose 15.2% më shumë krahasuar me 5M 2023, dhe 3.3% ose 2 miliardë LEK më shumë se plani 5M 2024. Efektin kryesor në rritjen e të ardhurave nga kontributet për 5M 2024 në krahasim me të njëjtën periudhë të vitit 2023, e ka patur reforma e rritjes së pagës mesatare në administratën publike.

*Grafiku 10: Të ardhurat nga kontributet e mbledhura nga DPT, në vite (në miliardë LEK)*

Burimi: Ministria e Financave (2024)

## II.2 Pritshmëritë fiskale deri në fund të vitit 2024

Bazuar në performancën pozitive të të ardhurave për periudhën Janar-Maj 2024 me një realizimin rreth 4.9 miliardë LEK mbi planin 5 mujor, si edhe dhe në analizën e faktorëve që mund të impaktojnë realizimin e tyre për 7 mujorin në vijim, vlerësohet se të ardhurat do të vijojnë të rriten mbi parashikimin me rreth 9.2 miliardë LEK më shumë se plani i buxhetit 2024.

# BUXHETI I VITIT 2024

## III.1 Shpenzimet e Përgjithshme Buxhetore gjatë periudhës Janar-Maj 2024[[2]](#footnote-2)

**Shpenzimet e përgjithshme publike** për periudhën 5M 2024, arritën në rreth 236.6 miliardë 236.6 miliardë LEK me një realizim në masën 93.8% të planit të periudhës, ndërkohë që krahasuar me të njëjtën periudhë të vitit 2023 ky zë ka rezultuar 6.4% më i lartë ose rreth 14.3 miliardë LEK më shumë. Në terma vjetorë, shpenzimet e përgjithshme për 5M 2024 u realizuan në masën 32.1% të planit vjetor sipas buxhetit fillestar dhe 31.8% të planit vjetor sipas AN nr.1/2024.

*Tabela 7: Treguesit fiskalë të konsoliduar për 5 mujorin e vitit 2024 (në milion LEK)*




*Burimi: Ministria e Financave (2024)*

*Tabela 8: Treguesit fiskalë të konsoliduar për 5 mujorin e vitit 2023 dhe 2024 (në milion LEK)*



*Burimi: Ministria e Financave (2024)*

*Grafiku 11: Shpenzimet e përgjithshme dhe ritmi i rritjes së tyre (në miliardë LEK)*

**


*Burimi: Ministria e Financave (2024)*

*Shpenzimet korente dhe ato kapitale* për periudhën 5 mujore, kanë shënuar një realizim respektivisht në masën 96.7% dhe 73.8% të planit të periudhës. Ndërkohë që, në terma vjetorë ato janë realizuar përkatësisht në 35.7% dhe 15.8% të planit vjetor sipas buxhetit fillestar dhe 35.7% e 15.1% të planit vjetor sipas AN nr.1/2024. Konkretisht:

*Shpenzimet korente* për periudhën 5 mujore rezultuan në rreth 216.1 miliard LEK, ndërsa krahasuar me të njëjtën periudhë të një viti më parë ky zë ka rezultuar 9.1% më i lartë ose rreth 18.1 miliard LEK më shumë.


*Shpenzimet kapitale* për periudhën 5 mujore paraqesin një realizim në masën rreth 20.5 miliard LEK. Krahasuar me 5M 2023, ky zë rezulton 15.3% më i ulët ose rreth 3.7 miliard LEK më pak.

*Grafiku 12: Shpenzimet korente dhe kapitale Plan vs Fakt (në miliard LEK)*



*Burimi: Ministria e Financave (2024)*

*Grafiku 13: Struktura e shpenzimeve të përgjithshme, për periudhën 5 mujore 2024*


****

*Burimi: Ministria e Financave (2024)*

**Shpenzimet korente** në raport me planin 5M të këtij viti, paraqesin një realizim prej 96.7%, duke rezultuar në rreth 216.1 miliardë LEK. Zërat kryesorë që ndikuan në nivelin e realizimit të shpenzimeve korente kundrejt planit 5M, janë përkatësisht:


* *shpenzimet e personelit me 99.2% të planit të periudhës, 36% të planit vjetor sipas buxhetit fillestar dhe atij sipas AN nr.1/2024.*
* *shpenzimet operative&mirëmbajtje me 98.9% të planit të periudhës, rreth 33% të planit vjetor sipas buxhetit fillestar dhe atij sipas AN nr.1/2024.*
* *shpenzimet për fonde speciale me 97.2% të planit të periudhës ose 37% të planit vjetor sipas buxhetit fillestar dhe AN nr.1/2024.*

*Grafiku 14: Shpenzimet Korente dhe ritmi i rritjes së tyre (në miliardë LEK)*



*Burimi: Ministria e Financave (2024)*


*Grafiku 15: Struktura e shpenzimeve Korente, për periudhën 5 mujore 2024*

**

*Burimi: Ministria e Financave (2024)*

*Shpenzimet e Personelit* për periudhën 5 mujore të vitit 2024, përfaqësuan 20% të totalit të shpenzimeve korente. Niveli i shpenzimeve faktike të personelit prej rreth 43.1 miliardë LEK, realizon nivelin e parashikuar për këtë zë në planin e periudhës 5M në masën 99.2% ose 36% e planit vjetor sipas buxhetit fillestar dhe 35.9% e planit vjetor sipas AN nr.1/2024. Krahasuar me të njëjtën periudhë të vitit 2023, ky zë është 15.6% më i lartë ose rreth 5.8 miliardë LEK më shumë.


*Grafiku 16: Shpenzimet e Personelit dhe ritmi i rritjes së tyre (në miliardë LEK)*

**

*Burimi: Ministria e Financave (2024)*

*Shpenzimet për Paga* në fund të muajit të pestë të vitit 2024 u realizuan në masën rreth 37 miliardë LEK, duke qenë 15.6% më të larta se e njëjta periudhë e vitit 2023 ose rreth 5 miliardë LEK më shumë. Për rrjedhojë, edhe shpenzimet për sigurime shoqërore rezultuan 14% më të larta se një vit më parë ose 732 milionë LEK më shumë.


*Grafiku 17: Shpenzimet për Paga dhe ritmi i rritjes së tyre (në miliardë LEK)*

**

*Burimi: Ministria e Financave (2024)*

*Shpenzimet për Interesa* për periudhën 5 mujore kanë përfaqësuar 10.2% të shpenzimeve korente. Niveli faktik i tyre prej rreth 22.2 miliardë LEK përbën 94.5% të planit të periudhës ose 33.5% të planit vjetor sipas buxhetit fillestar dhe sipas AN nr.1/2024. Krahasuar me të njëjtën periudhë të vitit 2023, ky zë ka rezultuar 33.3% më i lartë ose rreth 5.5 miliardë LEK më shumë.


*Grafiku 18: Shpenzimet për Interesa (në miliardë LEK)*

**

*Burimi: Ministria e Financave (2024)*

*Shpenzimet Operative & Mirëmbajtje* gjatë periudhës 5 mujore kanë shënuar një realizim në masën 22.1 miliardë LEK ose 98.9% të planit të periudhës. Niveli faktik i tyre ka rezultuar në 32.9% të planit vjetor sipas buxhetit fillestar dhe 32.8% sipas AN nr.1/2024. Krahasuar me të njëjtën periudhë të vitit 2023, ky zë është 0.3% më i lartë ose 75 milionë LEK më shumë.


*Grafiku 19: Shpenzimet Operative dhe ritmi i rritjes së tyre (në miliardë LEK)*



*Burimi: Ministria e Financave (2024)*

*Shpenzimet për Subvencione,* për periudhën 5 mujore arritën nivelin 449 milionë LEK, me një realizim në masën 81.6% të planit të periudhës ose 24.3% të planit vjetor sipas buxhetit fillestar dhe sipas AN nr.1/2024. Krahasuar me të njëjtën periudhë të vitit 2023, shpenzimet për subvencione rezultojnë 25.1% më të ulëta ose 151 milionë LEK më pak.

*Grafiku 20: Shpenzimet për Subvencione dhe ritmi i rritjes së tyre (në miliardë LEK)*

**


*Burimi: Ministria e Financave (2024)*

*Shpenzimet për Fondet Speciale* në fund të periudhës 5 mujore rezultuan në nivelin rreth 92.2 miliardë LEK, me një realizim prej 97.2% kundrejt planit të periudhës ose 37% të planit vjetor sipas buxhetit fillestar dhe sipas AN nr.1/2024. Përkatësisht:

* *shpenzimet për sigurime shoqërore u realizuan në masën rreth 69.3 miliardë LEK,*
* *shpenzimet për sigurime shëndetësore u realizuan në masën rreth 22.6 miliardë LEK dhe*
* *shpenzimet për kompensimin e ish-pronarëve u realizuan në masën 344 milionë LEK.*

Kundrejt të njëjtës periudhë të vitit 2023, shpenzimet për sigurime shoqërore rezultojnë rreth 4 miliardë LEK më të larta, ato për sigurime shëndetësore rreth 2.3 miliardë LEK më të larta dhe shpenzimet për kompensimin e ish-pronarëve rreth 190 milionë LEK më të ulëta.

*Grafiku 21: Shpenzimet për Sigurime Shoqërore dhe Shëndetësore (në miliardë LEK)*

**

*Burimi: Ministria e Financave (2024)*


*Shpenzimet për Papunësinë* për 5 mujorin e vitit 2024 janë realizuar në masën 348 milionë LEK, duke rezultuar 103.1% e planit të periudhës ose 43.5% e planit vjetor sipas buxhetit fillestar dhe sipas AN nr.1/2024. Kundrejt të njëjtës periudhë të vitit 2023, shpenzimet për këtë zë rezultojnë me një rritje në masën 6.5% ose 21 milionë LEK më shumë.

*Shpenzimet për Ndihmën Ekonomike dhe Pagesën e Paaftësisë (PAK)* për periudhën 5 mujore u realizuan në masën rreth 9.5 miliardë LEK, duke rezultuar 98% e planit të periudhës ose 36.4% e planit vjetor sipas buxhetit fillestar dhe sipas AN nr.1/2024. Kundrejt të njëjtës periudhë të vitit 2023, shpenzimet për këtë zë rezultojnë me një ulje në masën 0.7% ose 70 milionë LEK më pak.

*Shpenzimet për kompensimin e ish-të përndjekurve politik* për periudhën 5 mujore u realizuan në masën 326 milionë LEK, duke rezultuar 121% e planit të periudhës ose 27.2% e planit vjetor sipas buxhetit fillestar dhe sipas AN nr.1/2024. Kundrejt të njëjtës periudhë të vitit 2023, shpenzimet për këtë zë rezultojnë me një rënie në masën 33.5% ose 165 milionë LEK më pak.

*Shpenzimet për bonusin e lindjeve* për periudhën 5 mujore u realizuan në masën 800 milionë LEK duke rezultuar 80% e planit të periudhës ose 36.4% e planit vjetor sipas buxhetit fillestar dhe sipas AN nr.1/2024. Kundrejt të njëjtës periudhë të vitit 2023, shpenzimet për këtë zë rezultojnë me një ulje në masën 33.3% ose 400 milionë LEK më pak.

*Grafiku 22: Shpenzimet për Ndihmën Ekonomike, PAK dhe Papunësinë (në miliardë LEK)*

**

*Burimi: Ministria e Financave (2024)*

**Shpenzimet kapitale**, për periudhën 5 mujore të vitit 2024 kanë një realizim në masën rreth 20.5 miliardë LEK ose 73.8% në raport me fondet e planifikuara për këtë periudhë. Konkretisht:

* *Financimi i brendshëm ka patur një realizim prej 13.7 miliardë LEK ose 76.3% e planit 5M.*
* *Financimi i huaj ka shënuar një realizim prej 4.7 miliardë LEK ose 74.3% e planit 5M.*
* *Investimet nga të ardhurat e arsimit të lartë kanë shënuar një realizim në masën 211 milionë LEK ose 78.9% e planit të periudhës 5 mujore.*

*Krahasuar me planin vjetor*, për 5 mujorin e vitit 2024 është konstatuar një realizim i përgjithshëm i shpenzimeve kapitale në masën 15.1% sipas AN nr.1/2024. Konkretisht:


* *Financimi i brendshëm është realizuar në masën 15.6% të planit vjetor.*
* *Financimi i huaj është realizuar në masën 11.8% të planit vjetor.*
* *Investimet nga të ardhurat e arsimit të lartë janë realizuar në masën 21.1% të planit vjetor.*

Niveli i realizimit të ‘Financimit të brendshëm’ lidhet me faktin se, një pjesë e mirë e shpenizmeve kapitale të brendshme është akorduar për projekte të reja që fillojnë gjatë vitit 2024 dhe për të cilat, janë duke u kryer procedurat e prokurimit. Nga ministritë e linjës rapprtohet se, pavarësisht ecurisë së deritanishme të realizimit, deri në fund të vitit do të kryhen të gjitha procedurat e prokurimit dhe do të vijohet normalisht me realizimin e fondeve për projektet e investimeve me financim të brendshëm. Edhe për financimin e huaj/kredi, do të vijohet me realizimin sipas parashikimeve deri në fund të vitit.

Deri në fund të muajit Maj 2024 janë raportuar disa kontrata për projekte investimi të përfunduara, dhe po vijohet me zbatimin e kontratave për projektet e tjera të parashikuara për vitin 2024. Numri më i lartë i kontratave për projektet e investimit të përfunduara i takon Ministrisë së Infrastrukturës dhe Energjisë dhe konkretisht projekteve në infrastrukturë.


**Fondi i Rindërtimit** në nivel 5M 2024 është realizuar në masën rreth 1.8 miliard lekë. Ky realizim lidhet pothuajse i gjithi me shpenzime të kryera nga NJVQV.

*Grafiku 23: Shpenzimet Kapitale dhe ritmi i rritjes së tyre (në miliardë LEK)*

**

*Burimi: Ministria e Financave (2024)*


*Grafiku 24: Shpenzimet Kapitale dhe burimi i financimit të tyre (në miliardë LEK)*

**

*Burimi: Ministria e Financave (2024)*

Grafiku i mëposhtëm paraqet ndarjen e shpenzimeve faktike korente dhe kapitale, për periudhën 5 mujore të vitit 2024. Shpenzimet korente për këtë periudhë përbëjnë pjesën më të madhe të këtyre shpenzimeve me 91.4%, ndërsa shpenzimet kapitale përbëjnë 8.6%.


*Grafiku 25: Detajimi i Shpenzimeve Buxhetore (në milion LEK)*

******

*Burimi: Ministria e Financave (2024)*

Sikurse evidentohet dhe nga tabela e treguesve fiskal të konsoliduar, realizimi i shpenzimeve të përgjithshme për periudhën 5 mujore të vitit 2024 është rreth 236.6 miliardë LEK, duke rezultuar 93.8% kundrejt planit të periudhës. Kjo situatë është shoqëruar me një sufiçit buxhetor prej rreth 50.5 miliardë LEK.

*Grafiku 26: Të ardhurat, shpenzimet dhe deficiti/suficiti - Plan vs Fakt 5 Mujori 2024 (në milion LEK)*

**

*Burimi: Ministria e Financave (2024)*

## III.2 Financat Vendore gjatë Janar-Maj 2024

Menaxhimit i financave publike në nivel vendor i nënshtrohet edhe regjimit të Ligjit nr.68 datë 27.04.2018 “*Për financat e vetëqverisjes vendore*”, dhe treguesit e të ardhurave dhe shpenzimeve të buxhetit vendor ndiqen në mënyrë të vazhdueshme nga Ministria e Financave, me qëllim monitorimin e tyre dhe asistencën e njësive të vetëqeverisjes vendore në përmirësmin e këtij procesi. Referuar të dhënave fiskale të Sistemit Informatik Financiar të Qeverisë është realizuar analiza e të adhurave dhe shpenzimeve 5 mujore të buxhetit vendor në nivel kombëtar, duke i marrë në krahasim këto të dhëna edhe me periudhat e mëparshme.

***Të ardhurat vendore***

Për periudhën Janar-Maj 2024, njësitë e vetëqeverisjes vendore (NJVQV) në shkallë kombëtare kanë mbledhur të ardhura në masën 18,076 milionë LEK. Ky nivel rezulton rreth 5,637 milionë LEK ose rreth 45% më shumë se vlera e të ardhurave tatimore të mbledhura gjatë të njëjtës periudhë 2023, dhe rreth 28% më e lartë se ajo 2022. Realizimi i të ardhurave vendore gjatë 5M 2024, tregon një performancë shumë të mirë të pushtetit vendor në mbledhjen e të ardhurave të veta me rezultate pozitive kundrejt 2023, vit i cili pati shënuar një tkurrje krahasuar me 2022 në këtë drejtim.

*Grafiku 27: Të ardhurat e përgjithshme të pushtetit e pushtetit vendor*

*Burimi: Drejtoria e Financave Vendore, Ministria e Financave (2024)*

Ndër vite, të ardhurat e pushtetit vendor kanë pësuar ndryshime si në vlerë ashtu edhe në strukturën e burimit të tyre. Të ardhurat që sigurojnë NJVQV nga ‘*taksat lokale’*, janë ato që zënë pjesën më të madhe me rreth 78.6% të shumës totale të këtyre të ardhurave për 5M 2024. Ndërkohë, nga ‘*taksa e pasurisë’* (*ndërtesa, trualli dhe toka bujqësore*) janë mbledhur rreth 3,831 milionë LEK ose rreth 21.2% e totalit të të ardhurave vendore. Nga ana tjetër, ‘*taksa mbi biznesin e vogël’* (*tatimi i thjeshtuar mbi fitimin e biznesit të vogël dhe taksa vendore mbi biznesin e vogël*) ka ardhur drejt uljes, duke zënë vetëm 0.2% të të ardhurave vendore në 5M 2024. Rezulton se nga ky zë janë mbledhur vetëm 38 milionë LEK të cilat përfaqësojnë detyrime të paguara me vonesë, pasi kjo taksë tashmë është ‘*zeruar*’ pas ndryshimeve fiskale me Ligjin nr.112/2020 “*Për disa ndryshime në ligjin nr.9632 datë 30.10.2006 “Për sistemin e taksave vendore, të ndryshuar*”.

Sipas natyrës së tyre, ndër taksat që zë një peshë të madhe në të ardhurat e veta vendore është ‘*taksa e ndikimit ne infrastrukturë nga ndëtimet e reja’* me 42% të totalit të të ardhurave të veta jotatimore vendore, si edhe ‘*tarifat e pastrimit dhe higjenës’* me rreth 18% të totalit të të ardhurave të veta jotatimore në 5M 2024.

*Grafiku 28: Të ardhurat e pushtetit vendor sipas burimit*

*Burimi: Drejtoria e Financave Vendore, Ministria e Financave (2024)*

*Taksat Lokale*

Taksat lokale janë një ndër burimet më të rëndësishme të financimit për njësitë e vetëqeverisjes vendore, të cilat gjithmonë e më shumë po konsolidohen në këndvështimin financiar dhe këtë e dëshmon rritja e të ardhurave nga ky burim në vite. Në total për periudhën 5M 2024, të ardhurat nga taksat lokale zënë rreth 78.6% të të ardhurave të veta vendore dhe janë mbledhur në masën rreth 61% të planit vjetor. Ato kanë arritur nivelin rreth 14,207 milionë LEK dhe, kundrejt një viti më parë, ky burim ka një rritje me 4,523 milionë LEK ose 47% më shumë:

*Grafiku 29: Të ardhurat e pushtetit e pushtetit vendor nga taksat lokale*

*Burimi: Drejtoria e Financave Vendore, Ministria e Financave (2024)*

*Taksa mbi pasurinë*

Taksa mbi pasurinë është gjithashtu një burim mjaft i rëndësishëm për pushtetin vendor, nëpërmjet të cilës NJVQV mund të zhvillojnë politika vendore në diskrecion të plotë të përdorimit. Vitet e fundit, thelbi i reformës mbi këtë burim financimi në politikat Qeveritare, është hartimi i metodologjisë së vendosjes së kësaj takse mbi bazë vlere por edhe, ndërtimi i një kadastre të detajuar mbi pronën. Taksa mbi pasurinë për 5M 2024 ka mbledhur rreth 3,831 milionë LEK ose rreth 67% të planit vjetor. Duke iu referuar të dhënave të treguesve fiskalë, ky burim ka një rritje me 40% ose rreth 1,102 milionë LEK, krahasuar me një vit më parë.

*Grafiku 30: Të ardhurat e pushtetit vendor nga taksa mbi pasurinë*

*Burimi: Drejtoria e Financave Vendore, Ministria e Financave (2024)*

*Taksa e Biznesit të vogël*

Tatimi mbi biznesin e vogël në vite, si pasojë e ndryshimeve ligjore fiskale, ka patur një rënie në peshën që zë në buxhetin vendor, duke shkuar drejt ‘*zerimit*’. Vlerat e mbledhura nga ky zë përfaqësojnë detyrime të prapambetura të paguara me vonesë në kohë. Vazhdimisht është vënë theksi në rëndësinë që ka rritja e të ardhurave të veta vendore në zhvillimin cilësor të shërbimeve që ofron pushteti vendor për qytetarët, si dhe në mënyrën e përdorimit të fondeve publike. Treguesit fiskalë të konsoliduar për 5M 2024, tregojnë se NJVQV kanë shënuar realizimin më të lartë të të ardhurave nga burimet e veta vendore në 10 vitet e fundit për periudhën, dhe pritshmëria është që ky realizim do të vijojë pozitivisht përgjatë gjithë vitit 2024. Të ardhurat jotatimore të pushtetit vendor për 5M 2024, janë mbledhur në rreth 1,755 milionë LEK ose 58.5 % e planit vjetor.

***Shpenzimet vendore***

Shpenzimet e pushtetit vendor janë një tregues i rëndësishëm i procesit të menaxhimit të financave publike në nivel vendor. Ndër vite, këto shpenzime janë shfaqur në rritje të lehtë dhe kjo vjen si pasojë e rritjes së nivelit të shërbimeve dhe funksioneve që pushteti vendor ofron për qytetarët. Buxheti vendor për 5M 2024 rezulton të jetë realizuar në masën 25,098 milionë LEK, që përfaqëson rreth 35% të planit vjetor, me rreth 1,344 milionë LEK më shumë se e njëjta periudhë e një viti më parë ose rreth 6% më shumë.

*Grafiku 31: Shpenzimet për pushtetin vendor dhe ritmi i ndryshimit të tyre*

*Burimi: Drejtoria e Financave Vendore, Ministria e Financave (2024)*

Nga analiza e të dhënave sipas llogarive ekonomike, vihet re se të gjithë zërat e shpenzimeve korente kanë rritje në këtë periudhë krahasuar me 5M 2023, ndërkohë që shpenzimet për investime rezultojnë me ulje krahasuar me një vit më parë. ,Shpenzimet e pushtetit vendor në vite sipas strukturës, nuk kanë pësuar ndryshime të mëdha. Këtu vihet re një tendencë pozitive e qendrueshmërisë së shpenzimeve të personelit, e shpenzimeve për investime dhe zgjerimi i shpenzimeve të mirëmbajtjes së aseteve që njësitë vendore zotërojnë, përmes përdorimit në formën e shpenzimeve operative.

*Grafiku 32: Shpenzimet e pushtetit vendor sipas strukturës buxhetore*

*Burimi: Drejtoria e Financave Vendore, Ministria e Financave (2024)*

Në mënyrë të përmbledhur, më poshtë paraqitet tabela me të dhënat e të ardhurave dhe shpenzimeve për financat vendore gjatë 5M 2024 e 2023, dhe ndryshimi i tyre në vlerë dhe në %.

*Tabela 9: Të ardhurat dhe shpenzimet faktike të pushtetit vendor sipas natyrës (në milion LEK)*

|  |  |  |  |  |  |
| --- | --- | --- | --- | --- | --- |
| **Nr** | **E M Ë R T I M I** | **Fakt 5 mujori** | | **Diferenca** | |
| **2024** | **2023** | **2024 vs 2023** | **2024 vs 2023 në %** |
| **në vlerë** |
| **I.** | **Të ardhura nga Pushteti vendor** | **18,075.8** | **12,438.9** | **5,636.9** | **145%** |
| I.1 | *Taksa mbi pasurinë* | *3,830.8* | *2,728.6* | 1,102.2 | 140% |
| I.2 | *Taksa e biznesit të vogël* | *38.1* | *26.6* | 11.5 | 143% |
| I.3 | *Taksat Lokale* | *14,206.9* | *9,683.7* | 4,523.2 | 147% |
| **II.** | **Shpenzime nga Pushtetit Vendor** | **25,098** | **23,753** | **1,344** | **106%** |
| **II.1** | ***Shpenzime Korente*** | ***20,909*** | ***18,796*** | ***2,113*** | ***111%*** |
|  | *Personeli* | *13,202* | *11,581* | 1,621 | 114% |
|  | *Shpenzime Operative&Mirmbajtje* | *6,429* | *6,344* | 85 | 101% |
|  | *Subvencione* | *234* | *195* | 39 | 120% |
|  | *Te tjera* | *1,044* | *676* | 368 | 154% |
| **II.2** | ***Shpenzime Kapitale*** | ***4,189*** | ***4,957*** | ***-769*** | ***84%*** |

*Burimi: Drejtoria e Financave Vendore, Ministria e Financave (2024)*

*Shpenzimet e Personelit* përbëjnë një pjesë të konsiderueshme të shpenzimeve totale të NJVQV, me rreth 52.6% në 5M 2024 nga 48.8% që ishin një vit më parë. Ato janë realizuar në masën 13,202 milionë LEK ose rreth 1,621 milionë LEK më shumë se e njëjta periudhë e një viti më parë. Rritja e tyre lidhet kryesisht me rritjen e nivelit të pagave në kuadër të politikave Qeveritare për përmirësimin e pagave në NJVQV.

*Shpenzimet Operative* janë shumë të rëndësishme për mbarëvajtjen dhe ushtrimin e funksioneve. Për 5M 2024 ato rezultojnë pothuajse në të njëjtat nivele me një vit më parë, me një rritje të lehtë. Shpenzimet operative në këtë periudhë përbëjnë rreth 25.6% të shpenzimeve vendore në total, një pjesë kjo e konsiderueshme për buxhetin e NJVQV. Në nivel 5M, ato janë realizuar afërsisht në masën 6,429 milionë LEK ose rreth 85 milionë LEK më shumë se e njëjta periudhë e vitit 2023.

*Shpenzimet për subvencione dhe të tjera* janë shpenzimet që zhvillojnë NJVQV-të për të subvencionuar dhe mbuluar funksione të tjera administrative. Referuar të dhënave në tabelën mësipërme, në raport me 5M 2023, shpenzimet për subvencione janë rritur me 20% ose 39 milionë LEK në 5M 2024. Ndërsa, shpenzimet e tjera janë realizuar në masën rreth 1,044 milionë LEK ose rreth 368 milionë LEK më shumë.

*Shpenzimet Kapitale* janë një zë mjaft i rëndësishëm në buxhetin vendor, pasi këto shpenzime në mënyrë direkte e indirekte sjellin zhvillim ekonomik dhe për rrjedhojë, ndikojnë mirëqënien e qytetarëve. Nga tabela e mësipërme vërehet se gjatë 5M 2024 shpenzimet për investime janë realizuar në masën 4,198 milionë LEK. Rritja e peshës së tyre në raport me totalin e shpenzimeve vendore, përbën një shtysë të rëndësishme në angazhimin për zhvillimin infrastrukturor përmes pushtetit vendor. Sa i përket këtij treguesi për 5M2024, raporti që ato zënë ndaj shpenzimeve totale të buxhetit vendor, është rreth 16.7%.

**Fondi i Rindërtimit**është pjesë e shpenzimeve të buxhetit vendor që ka ndikuar gjithashtu në rritjen ekonomike të NJVQV. Plani i fondit të rindërtimit për 5M 2024 është rreth 6.1 miliard LEK, ndërkohë që përdorimi ka rezultuar rreth 1.8 miliard LEK.

Detajimin e fondit të Rindërtimit sipas natyrës së shpenzimeve, e paraqet tabela e mëposhtme:

*Tabela 10: Shpenzimet e fondit të rindërtimit akorduar për pushtetin vendor sipas natyrës (në milion LEK)*

|  |  |  |
| --- | --- | --- |
| **E M Ë R T I M I** | **Plan 5 mujor** | **Fakt 5 mujor** |
| **2024** | |
| **Fondi i Rindërtimit** | **6,148** | **1,819** |
| *Shpenzime kapitale (230+231)* | *4,476* | *1,451* |
| *Shpenzime operative e mirëmbajtje (602)* | *147.5* | *0* |
| *Transferta për familjet dhe individët (604+606)* | *1,525* | *368* |

*Burimi: Drejtoria e Financave Vendore, Ministria e Financave (2024)*

## III.3 Fondi Rezervë, Fondi i Kontigjencës, Fondi i Rindërtimit

Në analizën e shpenzimeve për periudhën Janar-Qershor 2024, janë përfshirë edhe shpenzimet e realizuara nga përdorimet e fondit rezervë të buxhetit të shtetit, të fondit të rindërtimit dhe të fondit të kontigjencës. Më konkretisht:

**Fondi Rezervë –** Ligji nr.97/2023 “*Për buxhetin e vitit 2024, i ndryshuar*” miratoi Fondin Rezervë të Buxhetit të Shtetit në masën 2.5 miliardë LEK, ndërkohë që Neni 14 përcakton përdorimin i tij si vijon: ‘*Fondi rezervë prej 2 500 milionë LEK përdoret me vendim të Këshillit të Ministrave, për raste të paparashikuara të njësive të qeverisjes së përgjithshme’*

* Fondi Rezervë për raste të paparashikuara të njësive të qeverisjes së përgjithshme është përdorur nëpërmjet 3 Vendimeve të Këshillit të Ministrave (VKM) me vlerë totale prej 1 545 milionë LEK, nga 2.5 miliard LEK të planifikuara ose në rreth 61.8% të planit. Nga këto:
  + *1 504 milionë LEK ose 60.2% e planit, janë akorduar për shpenzime kapitale.*
  + *41 milionë LEK ose 1.6% e planit, janë përdorur për shpenzime korrente (shpenzime operative dhe transferta të brendshme).*
* Gjendja e papërdorur e fondit rezervë të buxhetit të shtetit, në datën 30 Qershor 2024, rezulton *954.9 milionë LEK.*

**Deri në datën 30 Qershor 2024**, përdorimi paraqitet në tabelën analitike mëposhtë.



**Fondi “Kontigjencë për rritjen e pagave”** – Ky fond është planifikuar në masën 11 miliardë LEK, për t’u përdorur për politika të reja pagash. Deri më datë 30.06.2024, ai rezulton i papërdorur.

**Kontingjenca për Risqet e Borxhit** – Ky fond prej 5 300 milionë LEK përdoret nga ministri përgjegjës për financat për të kompensuar rreziqe potenciale nga luhatjet në kurset e këmbimit ose normat e interesit, me ndikim në shpenzimet për interesa. Deri në 30.06.2024, ai rezulton i papërdorur.

**Fondi i Rindërtimit**– Në Ligjin nr.97/2023 “*Për buxhetin e vitit 2024, i ndryshuar”,* në nenin 7 të tij është përcaktuar se:

*“Fondi i Rindërtimit për përballimin e pasojave të tërmetit të vitit 2019 prej 7 000 milionë LEK, përdoret për të përballuar kostot për projektet e miratuara dhe të pafinancuara të viteve të mëparshme dhe*

*pjesa e mbetur për projekte të reja. Ky fond shton kufijtë e shpenzimeve për çdo ministri*

*dhe institucion në nivel programi dhe kufijtë e transfertës së pakushtëzuar, të miratuar*

*në tabelat 1 dhe 3 të përmendura në nenet 11 dhe 15 të këtij ligji.*

*Çdo e ardhur në formë granti, me destinacion përballimin e pasojave të tërmetit,*

*rrit në të njëjtën masë të ardhurat dhe shpenzimet e fondit të Rindërtimit,*

*duke shtuar kufijtë e përcaktuar në nenet 1, 2, 3 e 11, si dhe kufijtë e miratuar*

*në tabelat 1, 3 dhe 4 të përmendura në nenet 11 e 15 të këtij ligji.*

*Fondet që rishpërndahen me vendim të Këshillit të Ministrave nga programet*

*sipas tabelës 1 të këtij ligji, si ato korente dhe ato kapitale, në fondin e Rindërtimit,*

*nuk u nënshtrohen kufijve të përcaktuar në nenin 17 të këtij ligji”.*

**Deri në datën 30 Qershor 2024**, përdorimi i Fondit të Rindërtimit me vendime të Këshillit të Ministrave rezulton në masën prej 6 109 milionë LEK ose 87.3% e planit 2024, i gjithi i akorduar për Njësitë e Vetëqeverisjes Vendrore.

## III.4 Pritshmëria e Shpenzimeve Buxhetore deri në fund të vitit 2024

Përgjatë gjysmës së parë të vitit 2024, ligji i buxhetit është rishikuar vetëm njëherë, përkatësisht përmes procedures së Aktit Normativ nr.1 datë 21.02.2024. Ky rishikim, i propozuar dhe miratuar në një moment jo tipik të një viti buxhetor, u kushtëzua nga aspekti objektiv i ristrukturimit të Kabinetit Qeveritar në muajin Janar. Rrjedhimisht, akti normativ në fjalë pati në fokusin e tij kryesor reflektimin në buxhetin vjetor të riorganizimit të ministrive të reja, sipas fushave të përgjegjësisë funksionale respektive. Kjo, krahas disa rishikimeve në zërat e të ardhurave e shpenzimeve buxhetore, me synonim përmirësimin e parametrave të ekzekutimit të buxhetit 2024, e konkretisht:

* *Reflektimi në të ardhurat e përgjithshme i tepricës prej 7.9 miliard LEK që i korrespondon rezultatit të akumuluar financiar të Institutit të Sigurimeve Shoqërore, si edhe rritjen me 2.8 miliardë lekë të nivelit të planifikuar të të ardhurave tatimore.*
* *Rritja me 6.7 miliardë LEK e shpenzimeve buxhetore.*
* *Reduktimi me 4 miliardë LEK i defiçitit buxhetor.*
* *Rritja me 4 miliardë LEK e stokut të pritshëm të garancive në fund të vitit 2024, në kuadër të politikës së Qeverisë për mbështetjen me garanci shtetërore të huasë për bizneset private në sektorin e industrisë përpunuese.*

Është me rëndësi të nënvizojmë se, të gjitha ndryshimet në këtë AN u mbështetën në një sërë faktorësh realë dhe projeksionesh të pritshme, të cilat garantojnë zbatueshmërinë e tij. Në këtë mënyrë do të vijohet të garantohet trajektorja rënëse e nivelit të borxhit publik në raport me PBB, në përputhje me rregullin respektiv fiskal të përcaktuar në Ligjin Organik të Buxhetit, duke siguruar kësisoj vijimësinë e konsolidimit fiskal dhe qëndrueshmërisë afatmesme dhe afatgjatë të financave publike dhe stabilitetin makroekonomik në tërësi.

Shpenzimet e përgjithshme për vitin 2024, vlerësuar mbi bazën e ecurisë dhe performancës së tyre gjatë periudhës Janar-Maj 2024, paraqesin një pritshmëri përgjithësisht në linjë me parashikimet e Ministrisë së Financave, sipas drejtimeve të politikave kryesore. Sidoqoftë, një parashikim më i saktë lidhur me pritshmërinë deri në fund të vitit 2024 të realizmit të shpenzimeve, sidomos investimeve publike, do të jetë i mundur vetëm pas analizës së ecurisë 9 mujore të tyre. Kjo, duke konsideruar tremujorin e fundit të çdo viti buxhetor, si periudhën me performancë më të lartë përsa i përket investimeve publike në tërësi dhe atyre në infrastrukturë në veçanti.

# BORXHI PUBLIK

Borxhi publik gjatë tremujorit të parë të vitit 2024 u karakterizua përgjithësisht nga një ecuri pozitive, duke qenë në përputhje me objektivat makro-fiskale, buxhetin e planifikuar për vitin 2024 dhe objektivat e Strategjisë Afatmesme të Menaxhimit të Borxhit (SAMB). Në fund të muajit Mars 2024, borxhi publik u vlerësua në nivelin 1,357.2 miliard LEK ose 55.8% e PBB.

Huamarrja në tremujorin e parë është realizuar në linjë me buxhetin e vitit 2024 dhe në përputhje me objektivat strategjikë për ruajtjen e qëndrueshmërisë së raporteve ndërmjet kostos dhe risqeve. Huamarrja në terma bruto u realizua në vlerën 146.8 miliard LEK, nga të cilat 94.2% (ose 138.3 miliard LEK) u financuan nëpërmjet burimeve të brendshme dhe 5.8% (ose 8.5 miliard LEK) nëpërmjet burimeve të huaja.

Gjatë tremujorit të parë të vitit 2024 kanë vijuar përpjekjet në drejtim të reduktimit të ekspozimit ndaj risqeve, duke mbajtur koston në nivelin më të ulët të mundshëm. Përmirësimi i mëtejshëm i strukturës së borxhit, kryesisht në aspektin e reduktimit të ekspozimit ndaj riskut të rifinancimit dhe riskut të normave të interesit, do të vijojë të mbetet fokusi kryesor në menaxhimin e borxhit në mënyrë që tregues të këtyre risqeve të shënojnë përmirësim të mëtejshëm në periudhat në vijim.

Në përputhje me objektivat e Strategjisë Afatmesme të Menaxhimit të Borxhit, gjatë tremujorit të parë të vitit 2024 u vijua me aktivitete në drejtim të zhvillimit të tregut të titujve shtetërorë. Në vazhdim të angazhimit të ndërmarrë në lidhje me përmirësimin e mëtejshëm të tregut primar dhe zhvillimin e tregut sekondar të titujve shtetërorë, është vijuar me praktikat që kontribuojnë në krijimin e madhësive referencë dhe konsolidimin e kurbës së yield-it. Në drejtim të krijimit të madhësive benchmark, është vijuar me konsolidimin e numrit të ankandeve të titujve shtetërorë, duke ulur frekuencën e emetimeve të titujve të rinj dhe duke përdorur rihapjet e titujve ekzistues.

## IV.1 Stoku i Borxhit Publik

Në fund të muajit Mars 2024, borxhi publik u vlerësua në nivelin 1,357.2 miliard LEK. Në terma nominal, stoku i borxhit publik është ulur me 5.6 miliard LEK krahasuar me fundin e vitit 2023, nga këto 1 miliard LEK i korrespondojnë borxhit të brendshëm dhe 4.6 miliard LEK i korrespondon borxhit të jashtëm. Në vitet në vijim, raporti i borxhit ndaj PBB do të vazhdojë të planifikohet më i ulët se niveli i parashikuar për vitin e kaluar, derisa niveli i borxhit të arrijë dhe të qëndrojë nën 45% të PBB, në përputhje me rregullin fiskal përkatës të përcaktuar në kuadrin ligjor.

*Grafiku 33: Borxhi publik në vlerë absolute dhe relative ndaj PBB (2019-2024)*

*Burimi: Ministria e Financave (2024)*

Niveli i borxhit të brendshëm në raport me totalin e borxhit publik eshte 54.6% dhe ai i jashtëm 45.4%. Për sa i përket kompozimit të portofolit të borxhit sipas instrumenteve, më shumë se 70% përbëhet nga instrumentet e tregtueshme (*bono thesari, obligacione, eurobond*), ndjekur nga huatë e huaja me destinacion financimin e projekteve dhe huatë në formën e mbështetjes buxhetore. Pesha e instrumenteve të tregtueshme vlerësohet të jetë në rritje, kryesisht nga emetimet më të shpeshta në tregjet ndërkombëtare, por edhe nga rritja e huamarrjes në tregun e brendshëm për arsye të nevojave të larta për financim gjatë viteve të fundit, duke filluar nga viti 2020.

*Grafiku 34: Përbërja e borxhit të qeverisjes qendrore në raport me totalin (2019-Mars 2024)*

*Burimi: Ministria e Financave (2024)*

Borxhi i pushtetit vendor vazhdon të qëndrojë në nivele të ulëta (*94.5 milion LEK*). Gjatë tremujorit të parë 2024 nuk ka patur asnjë kërkesë për huamarrje të re, nga njësitë e vetëqeverisjes vendore.

*Përbërja e Borxhit Shtetëror*

Gjatë periudhës janar-mars të vitit 2024, portofoli i borxhit shtetëror vazhdon të dominohet mbi 50% nga titujt shtetërorë të tregtuar në tregun vendas, në përputhje me objektivat strategjikë për mbajtjen nën kontroll të riskut të kursit të këmbimit.

*Grafiku 35: Kompozimi i portofolit të borxhit shtetëror sipas instrumenteve (2019–Mars 2024)*

*Burimi: Ministria e Financave (2024)*

Sa i përket strukturës së maturimit, **në portofolin e borxhit të brendshëm** shtetëror, referuar të dhënave të tremujorit të parë vitit 2024, peshën më të madhe e mbajnë titujt afatmesëm (*2-5 vite*) me 37% të peshës. Në përputhje me objektivin strategjik për rritjen e jetëgjatësisë së portofolit të borxhit të brendshëm, pesha e titujve me afat të gjatë maturimi (*mbi 5 vite*) është rritur me 1.1pp. Ndërkohë, pesha e titujve me norma interesi të ndryshueshme është reduktuar edhe përgjatë këtij viti, pasi gjatë kësaj periudhe nuk ka patur emetime të titujve me norma interesi të ndryshueshme, në përputhje me objektivat për reduktimin e riskut të normave të interesit dhe shmangien e fragmentimit të kërkesës për titujt me maturitet të ngjashëm.

*Grafiku 36: Kompozimi i borxhit të brendshëm shtetëror sipas maturitetit të titujve dhe tipit të interesit (2019-Mars 2024)*

*Burimi: Ministria e Financave (2024)*

**Në portofolin e borxhit të jashtëm**, mbi 60% të peshës e mban borxhi me normë interesi fikse.

Për sa i përket kompozimit sipas instrumenteve, **pesha e Eurobondit** vlerësohet të jetë në rritje nga viti në vit për shkak të emetimeve më të shpeshta në tregjet ndërkombëtare, ku Eurobondi më i fundit është emetuar në muajin Qershor 2023, në vlerën 600 milion EUR. Aktualisht, në portofolin e borxhit shtetëror janë 4 Eurobonde të pamaturuar, në vlerën totale prej 233 miliard LEK. Pas kategorisë së Eurobondit, një peshë të konsiderueshme në portofolin e borxhit të jashtëm shtetëror mbajnë huatë me burim kreditorët dypalësh dhe shumëpalësh, me destinacion financimin e projekteve me natyrë zhvillimore.

*Grafiku 37: Kompozimi i borxhit të jashtëm shtetëror sipas interesit&instrumenteve (2019-Mars 2024)*

*Burimi: Ministria e Financave (2024)*

## IV.2 Menaxhimi i Borxhit

Gjatë viteve të fundit, huamarrja është realizuar në përputhje me nevojat buxhetore dhe në përputhje me objektivat strategjikë për ruajtjen e stabilitetit të marrëdhënies ndërmjet raporteve të kostos dhe risqeve. Tremujori i parë 2024 ka qenë një fillimviti pozitiv sa i përket sigurimit të financimit, si në tregun e brendshëm dhe në atë të huaj. Huamarrja, deri tani, është realizuar në linjë me buxhetin 2024, si edhe në linjë me Planin e Huamarrjes 2024. Huamarrja në terma bruto u realizua në vlerën 146.8 miliard LEK, nga të cilat 94.2% ose 138.3 miliard LEK u financuan nëpërmjet burimeve të brendshme dhe, 5.8% ose 8.5 miliard LEK nëpërmjet burimeve të huaja.

*Tabela 11: Realizimi i Huamarrjes (TM1 2023-TM1 2024)*

|  |  |  |  |  |
| --- | --- | --- | --- | --- |
| **Burimet e Huamarrjes** | **T1 2023** | | **T1 2024** | |
| **Vlera** *(në mld LEK)* | **%/Total** | **Vlera** *(në mld LEK)* | **%/Total** |
| **Burime të Brendshme** | **126.6** | **98.4%** | **138.3** | **94.2%** |
| Bono Thesari | 87.1 | 67.7% | 81.7 | 55.6% |
| Obligacione | 39.5 | 30.7% | 56.6 | 38.6% |
| **Burime të Jashtme** | **2.1** | **1.6%** | **8.5** | **5.8%** |
| Hua për financimin e projekteve | 2.1 | 1.6% | 3.3 | 2.2% |
| Mbështetje Buxhetore | - | 0.0% | 5.2 | 3.6% |
| Eurobond | - | 0.0% | - | 0.0% |
| **Total Huamarrja** | **128.7** | **100.0%** | **146.8** | **100.0%** |

*Burimi: Ministria e Financave (2024)*

*Huamarrja e Brendshme*

Gjatë tremujorit të parë 2024, Ministria e Financave ka emetuar në tregun e brendshëm tituj shtetërorë në vlerën 138.3 miliard LEK, nga të cilat 81.7 miliard LEK në tituj afatshkurtër dhe 56.6 miliard LEK në tituj afatgjatë. Në përputhje me Strategjinë Afatmesme të Menaxhimit të Borxhit, gjatë tremujorit të parë është rritur frekuenca dhe vlera e emetimeve të instrumenteve afatgjata. Kërkesa për tituj shtetërorë ka qenë më e lartë se oferta e Qeverisë, pothuajse në të gjitha ankandet e realizuara gjatë fillimit të vitit. Huamarrja neto në tregun e brendshëm, në fund të tremujorit të parë 2024, rezultoi në nivele negative prej -0.76 miliard LEK si rrjedhojë e maturimit të dy titujve referencë në vlera të mëdha, përkatësisht obligacioni 3 vjeçar në vlerën 20.8 miliard LEK dhe obligacioni 5 vjeçar në vlerën 18.7 miliard LEK. Maturimi i instrumenteve referencë gjatë tremujorit të parë do të vijojë me linja të reja instrumentesh referencë 3 dhe 5 vjecare, emetimi i të cilave do të shtrihet gjatë gjithë vitit 2024.

*Tabela 12: Huamarrja shtetërore nga burime të brendshme në terma bruto&neto (Janar-Mars 2024)*

|  |  |  |  |
| --- | --- | --- | --- |
| **Lloji i Titullit** | **T1 2024** | | |
| **Emetim** (në mld LEK) | **Maturim** (në mld LEK) | **Huamarrja Neto** (në mld LEK) |
| **Tituj Afatshkurtër** | **81.7** | **79.9** | **1.7** |
| *Bono Thesari në LEK* | *81.7* | *79.9* | *1.7* |
| **Tituj Afatgjatë** | **56.6** | **59.1** | **-2.5** |
| *Obligacione 2 vjeçare* | *23.5* | *13.5* | *10.0* |
| *Obligacione 3 vjeçare* | *8.0* | *20.8* | *-12.8* |
| *Obligacione 5 vjeçare* | *11.3* | *18.7* | *-7.4* |
| *Obligacione 7 vjeçare* | *7.8* | *4.0* | *3.8* |
| *Obligacione 10 vjeçare* | *4.2* | *2.0* | *2.2* |
| *Obligacione 15 vjeçare* | *1.8* | *0.0* | *1.8* |
| **Gjithsej Instrumenta Shtetërorë** | **138.3** | **139.0** | **-0.76** |

*Burimi: Ministria e Financave (2024)*

Për sa i përket raportit të huamarrjes së brendshme kundrejt të ardhurave tatimore, vërehet një ulje e këtij raporti krahasuar me tremujorin 2023, i ndikuar kryesisht nga rritja e nivelit te ardhurave tatimore 2024.

*Grafiku 38: Huamarrja e brendshme në raport me të ardhurat tatimore (TM.I 2019-TM.I 2024)*

*Burimi: Ministria e Financave (2024)*

*Huamarrja e Huaj*

Përsa i përket huamarrjes së huaj, gjatë tremujorit të parë 2024 huamarrja e jashtme bruto u realizua ne nivelin 8.5 miliard LEK. Peshën kryesore gjatë këtij tremujori, e mbajnë kreditë në formën e mbështetjes buxhetore. Krahasuar me të njëjtën periudhë të vitit të kaluar, huamarrja e huaj është rritur me rreth 6.4 miliard LEK, rritje e cila ka ardhur pikërisht nga disbursimet e kredive në formën e mbështetjes buxhetore.

*Tabela 13: Huamarrja e huaj në terma bruto (TM. I 2023-TM. I 2024)*

|  |  |  |  |  |
| --- | --- | --- | --- | --- |
| **Huajamarrja e Huaj Bruto** | **T1 2023** | | **T1 2024** | |
| **Vlera** *(në mld LEK)* | **%/Total** | **Vlera** *(në mld LEK)* | **%/Total** |
| **Kredi për financim projektesh** | **2.1** | **100.0%** | **3.3** | **38.5%** |
| *Energjia* | *0.3* | *15.2%* | *0.3* | *3.5%* |
| *Transporti* | *0.9* | *41.4%* | *1.4* | *15.9%* |
| *Ujësjellës Kanalizime* | *0.3* | *15.3%* | *0.6* | *6.7%* |
| *Infrastruktura Urbane* | *0.5* | *21.8%* | *0.7* | *8.5%* |
| *Shëndetësia* | *0.1* | *5.6%* | *0.1* | *1.5%* |
| *Të Tjera* | *0.0* | *0.6%* | *0.2* | *2.2%* |
| **Mbështetje Buxhetore** | **0.0** | **0.0%** | **5.2** | **61.5%** |
| **Eurobond** | **0.0** | **0.0%** | **0.0** | **0.0%** |
| **Total Huamarrja e Huaj** | **2.1** | **100.0%** | **8.5** | **100.0%** |

*Burimi: Ministria e Financave (2024)*

*Kostot*

Gjatë tremujorit të parë 2024, shpenzimet për interesa të borxhit përllogariten në vlerën prej 16.6 miliard LEK, përkatësisht 13.4 miliard LEK për interesa të borxhit të brendshëm dhe 3.2 miliard LEK për interesa të borxhit të jashtëm, ndërkohë që ripagesat e borxhit të jashtëm ishin 9.3 miliard LEK (*pagesa për principalin*). Krahasuar me tremujorin e parë 2023, shpenzimet për interesa vlerësohen rreth 4.6 miliard LEK më të larta ose 37.9% më shumë, kryesisht si rezultat i rritjes së normave të interesit në tregun e brendshëm dhe atë të huaj gjatë 2022-2023 dhe për rrjedhojë, zëvendësimit të titujve me norma interesi më të ulëta të cilat maturohen, me tituj të emetuar në kushtet me norma interesi të rritura. Shpërndarja e shpenzimeve për interesa gjatë vitit varet edhe nga profili i maturimit të portofolit të borxhit, por sidoqoftë rritja e shpenzimeve për interesa ka qenë brenda fondit të parashikuar në Projektbuxhetin 2024. Kosto mesatare për borxhin e brendshëm në tremujorin e parë rezultoi në nivelin 4.51%, duke u rritur me 3.6bps krahasuar me fundin e vitit 2023 ku u vlerësua në nivelin 4.48%.

*Grafiku 39: Shpenzimet për interesa të borxhit shtetëror (TM1 2019-TM1 2024)*

*Burimi: Ministria e Financave (2024)*

*Risqet*

Strategjia Afatmesme e Menaxhimit të Borxhit synon të përmirësojë më tej strukturën e borxhit (*kryesisht strukturën e portofolit të borxhit të brendshëm*), në drejtim të uljes së ekspozimit ndaj risqeve, si dhe mbajtjes së kostos në nivelet më të ulëta të mundshme, bazuar në kushtet aktuale të tregut. Viti 2023 ka qenë një vit mjaft pozitiv sa i përket ecurisë së huamarrjes dhe si rrjedhojë, indikatorët e riskut kanë shfaqur përmirësim në të gjitha kategoritë krahasuar me fundin e vitit 2022, madje edhe në krahasim me fundin e vitit 2021, kjo pavarësisht përkeqësimit të shënuar gjatë 2022. Jetëgjatësia e borxhit të brendshëm (*ditët mesatare në maturim*) janë rritur me 76 ditë, nga 835 ditë në fund të vitit 2023 në 911 ditë në fund të muajit Mars 2024. Sa i përket riskut të normave të interesit, është rritur koha mesatare në rifiksim nga 2.33 vite në dhjetor 2023 në 2.54 vite në muajin Mars 2024. Risku i kursit të këmbimit është mbajtur nën kontroll duke qëndruar nën tavanin e përcaktuar në strategji. Totali i stokut të borxhit në valutë ndaj stokut të borxhit total, rezultoi 45.52% në fund të muajit Mars 2024.

*Tabela 14: Treguesit e riskut të borxhit të brendshëm shtetëror (2023–Mars 2024)*

|  |  |  |
| --- | --- | --- |
| **Tregues i riskut** | **2023** | **Mar-24** |
| Koha Mesatare ne Maturim (në vite) | 2.32 | 2.53 |
| Pesha e Instrumenteve qe maturohen brenda nje viti | 44.7% | 45.2% |
| Borxh i rivlerësuar në një vit | 45.4% | 45.8% |
| Koha Mesatare ne rifiksim (në vite) | 2.33 | 2.54 |

*Burimi: Ministria e Financave (2024)*

*Zhvillimet e Tregut Primar të Titujve Shtetërorë*

Tregu primar i titujve shtetërorë gjatë periudhës Janar-Mars 2024, përgjithësisht, është karakterizuar nga zhvillime pozitive ku vlen të përmendet, kërkesa e tregut në nivele të kënaqshme në raport me nevojat e qeverisë për huamarrje dhe vijimi me projektin market-maker për emetimin e obligacionit 3 dhe 5 vjeçar referencë.

*Ecuria e ankandeve dhe kërkesa për titujt shtetërorë*

Gjatë tremujorit të parë 2024, janë organizuar ne total 22 ankande nga të cilët, 10 ankande për tituj afatshkurtër dhe 12 ankande për tituj afatgjatë. Kërkesa gjatë këtij viti ka rezultuar në vlerën 176.3 miliard LEK, nga e cila 93 miliard LEK i korrespondon Bonove të Thesarit dhe 83.4 miliard LEK i korrespondon Obligacioneve. Gjatë tremujorit të parë 2024 kërkesa për tituj shtetërorë ishte në nivele të kënaqshme, duke tejkaluar ofertën e Qeverisë për tituj shtetërorë. Raporti i mbulimit ka qenë >1 në pothuajse tër ankandet e realizuara, si në kategorinë e titujve afatshkurtër edhe në kategorinë e titujve afatgjatë. Kërkesa për tituj shtetërore ka vazhduar të mbështetet tek investitorët vendas (*rezidentë*) dhe sektori bankar mbetet burimi kryesor i kërkesës me mbi 60% të peshës.

*Grafiku 40: Raporti i mbulimit të ankandeve të titujve shtetërorë (Janar–Mars 2024)*

*Burimi: Ministria e Financave (2024)*

Në kuadër të zhvillimit të infrastrukturës së tregut primar dhe stimulimit të tregut sekondar, kanë vazhduar të ndërmerren aktivitete të cilat kanë patur objektiv reduktimin e fragmentimit të kërkesës si edhe, konsolidimin e madhësive benchmark për titujt afatgjatë. Titujt referencë 3 dhe 5 vjeçar janë emetuar me sukses në dy linja emetimi gjatë tremujorit të parë 2024, konkretisht: Obligacioni referencë 3 vjecar është emetuar në shumën totale 8 miliard LEK dhe Obligacioni referencë 5 vjecar është emetuar në shumën totale 6.9 miliard LEK. Në drejtim të krijimit të madhësive benchmark është vijuar me konsolidimin e numrit të ankandeve të titujve shtetërorë, duke ulur frekuencën e emetimeve të titujve të rinj dhe duke përdorur rihapjet e titujve ekzistues.

*Ecuria e normave të interesit*

Normat mesatare të ponderuara gjatë tremujorit të parë 2024 kanë shënuar rritje të lehtë krahasuar me fundin e vitit 2023, kryesisht në kategorinë e instrumenteve afatgjatë, e ndikuar kjo nga rritja e normave të interesit gjatë 2022-2023 dhe për rrjedhojë, zëvendësimit të titujve me norma interesi më të ulëta të cilat maturohen me tituj të emetuara në kushtet me norma interesi të rritura. Banka e Shqipërisë e ka mbajtur normën bazë të interesit të pandryshuar, përkatësisht 3.25%, ashtu si në fund të vitit 2023.

*Grafiku 41: Yield-et titujve shtetërorë[[3]](#footnote-3) (Shtator 2023 - Mars 2024)*

*Burimi: Ministria e Financave (2024)*

## IV.3 Pritshmëritë e Borxhit për vitin 2024

Gjatë pjesës së mbetur të vitit 2024, menaxhimi i borxhit do të synojë plotësimin në kohë të nevojave të Qeverisë për financim si edhe, të nevojave për të shërbyer borxhin aktual me kosto sa më të ulët duke mbajtur nivele të pranueshme të ekspozimit ndaj risqeve. Në tregun e brendshëm, nëpërmjet titujve afatshkurtër do të synohet kryesisht rifinancimi i titujve ekzistues si edhe, menaxhimi aktiv i nevojave për likuiditet. Ndërkohë, nëpërmjet titujve afatgjatë do të synohet të mbulohet financimi i defiçitit. Financimi i huaj do të shërbejë si plotësues i burimeve të brendshme dhe përveç të tjerash, edhe si optimizues i kostove të borxhit.

# RISQET FISKALE DHE DETYRIMET KONTIGJENTE

Me qëllim ndjekjen e performancës të zbatimit të buxhetit të shtetit, Ministria e Financave me mbështetjen e FMN dhe BB, që prej vitit 2017 ka nisur monitorimin e risqeve që shoqërojnë zbatimin e tij. Ky proces ka për qëllim që, në bazë të analizave të thelluara, të rekomandojë zbutjen dhe/apo parandalimin në kohë të rreziqeve fiskale, pasuar nga një vendimarrje koherente. Risqet fiskale janë faktorë që mund të shkaktojnë devijim nga parashikimet fiskale dhe buxhetore gjatë ciklit të buxhetit, si rrjedhojë e disa ngjarjeve të paparashikuara. Ato mund të lindin si pasojë e supozimeve dhe zhvillimeve makroekonomike, vendimeve *ad-hoc* mbi politikën fiskale dhe/ose materializimin e detyrimeve kontingjente. Vlerësimi i probabilitetit dhe ndikimit të risqeve fiskale kryhet në bazë të analizave të thelluara dhe parashikimeve në kuadër të Buxhetit Afatmesëm. Përkatësisht vlerësohen dy kategori risqesh:

* *“Eksplicite”, Detyrime të njohura nga qeveria dhe të bazuara në legjislacionin në fuqi apo kontrata të ndryshme të cilat mund të lidhen me supozimet dhe zhvillimet makroekonomike, të ardhurat e qeverisë, shpenzimet e përgjithshme të qeverisë, shpenzimet dhe menaxhimin e borxhit, etj.*
* *“Implicite”, kontingjente, Detyrime (indirekte) që mund të lindin si pasojë e presionit politik apo presionit të grupeve të ndryshme të interesit si detyrimet e lidhura me PPP-të, ato të vetëqeverisjes vendore, ndërmarrjet publike me kapital shtetëror, risqe të tjera si vendime gjyqësore, fatkeqësi natyrore, etj.*

*Tabela 15: Matrica e riskut*

|  |  |
| --- | --- |
| Lloji i rrezikut | Skenarët e mundshëm |
| Risqet dhe detyrimet eksplicite | |
| Goditje Makroekonomike | Zhvillime makroekonomike të paparashikuara, që mund të ndryshojnë perspektivën e rritjes ekonomike dhe pozicionin fiskal |
| Parashikimi i të ardhurave | Mosrealizimi i të ardhurave, që mund të sjellë përkeqësimin e bilancit fiskal |
| Shpenzime të paplanifikuara | Detyrime ligjore ose presione politike, që mund të sjellin rishpërndarje të shpenzimeve |
| Borxhi publik | Zhvillime të papritura të tregut, ndryshime në normën e interesit ose në kursin e këmbimit, që mund të rrisin nivelin e borxhit publik |
| Risqet implicite dhe detyrimet kontigjente | |
| Pagesat për PPP | Pagesat vjetore për PPP-të, mund të tejkalojnë nivelin e lejuar ligjor prej 5% të të ardhurave tatimore faktike të vitit paraardhës |
| Vështirësia financiare e Ndërmarrjeve Shtetërore (NSH) | Qeverisë mund t’i duhet të ndërhyjë për të mbështur financiarisht NSH-të |
| Risqe të tjera | Vendime gjyqësore, arbitrazhe ndërkombëtare, fatkeqësi natyrore, etj, që mund të sjellin kosto buxhetore shtesë në buxhetin e shtetit |

*Burimi: Ministria e Financave (2024)*

Gjatë vitit 2024, MF vijoi monitorimin e risqeve kryesore fiskale/buxhetore sipas Udhëzimit Plotësues të Ministrit të Financave nr.1 datë 24.01.2024 “*Për zbatimin e Buxhetit të vitit 2024*”, Udhëzimit nr.37 datë 06.10.2020 “*Për monitorimin dhe publikimin periodik të stokut të detyrimeve të prapambetura të qeverisjes së përgjithshme*” dhe Udhëzimit nr.35 datë 29.12.2022 “*Për procedurat standarde të raportimit dhe monitorimit të risqeve fiskale nga njësitë e qeverisjes së përgjithshme dhe njësi të tjera të sektorit publik*”. Raportimi në adresë të MF u kanalizua përmes skeduleve kohore strikte dhe formateve standarde të miratuara, një proces tashmë i institucionalizuar për monitorimin e risqeve, krahas intensifikimit të punës në drejtim të rritjes së cilësisë së përpunimit, raportimit dhe publikimit të informacionit të grumbulluar, me synim final:


* *Monitorimin dhe raportimin periodik mbi bazë mujore, të performancës së kontratave konçesionare/PPP, me mbështetje buxhetore.*
* *Monitorimin dhe raportimin periodik mbi bazë tremujore, të stokut të akumuluar të detyrimeve të prapambetura të qeverisjes së përgjithshme;*
* *Monitorimin dhe raportimin periodik mbi bazë tremujore, të performancës financiare të ndërmarrjeve kryesore publike me kapital shtetëror;*
* *Monitorimin dhe raportimin periodik mbi bazë tremujore, të detyrimeve të ndërsjellta të sektorit energjitik dhe palëve të treta.*
* *Monitorimin dhe raportimin mbi bazë vjetore dhe sa herë kërkohet nga MF, të vendimeve gjyqësore të Gjykatës Evropiane për të Drejtat e Njeriut dhe atyre të Arbitrazhit Ndërkombëtar.*

Mëposhtë jepet një tablo e vlerësimeve mbi disa nga tipologjitë e risqeve buxhetore, si rezultat i monitorimit nga njësitë përgjegjëse në MF, për periudhën Janar-Maj 2024:

## Ndërmarrjet shtetërore

Në zbatim të Ligjit “*Për menaxhimin e sistemit buxhetor në Republikën e Shqipërisë”, të ndryshuar*”, specifikisht nenit 4/2 sipas së cilit: “...*Planet financiare vjetore dhe pasqyrat financiare mbi bazë tremujori, të çdo njësie jo të qeverisjes së përgjithshme përfituese të fondeve buxhetore dhe/ose garancive shtetërore, dorëzohen në Ministrinë e Financave...”* dhe në zbatim të Udhëzimit Plotësues nr.1/2024 “*Për zbatimin e Buxhetit të vitit 2024*”, MF monitoron dhe përgatit periodikisht analizat financiare të performancës së NSH-ve kryesore, bazuar në relevancen e tyre për të ndikuar në financat dhe buxhetin e shtetit. Monitorimi është fokusuar kryesisht në performancën financiare dhe jofinanciare të tre kompanive të sektorit energjetik, që është thelluar në kuadër të reformës të këtij sektori. Këto raporte analitike, të cilat përgatiten rregullisht në baza tremujore, përfshihen në të gjitha raportet periodike të MF si: Deklarata e Risqeve Fiskale, Buxheti Faktik, Raporti i Mesvitit dhe Projektbuxheti.

*Grafiku 42: Sektori quasi publik sipas numrit të ndërmarrjeve*



*Burimi: INSTAT (2024)*

Mëposhtë paraqitet performanca financiare e Ndërmarrjeve Shtetërore që kanë raportuar, si Ujësjellës Kanalizime Tiranë (UKT) sh.a, Hekurudha Shqiptare sh.a, Albgaz sh.a, Albpetrol sh.a, si dhe entiteti (jo me status sh.a) Autoriteti Portual Durrës (APD), për pjesën e parë të vitit 2024:

* *Performanca financiare e UKT sh.a.*

Gjatë T1 2024, të ardhurat e UKT sh.a (Ujësjellës Kanalizime Tiranë) arritën në rreth 1 miliardë LEK, ndërsa shpenzimet e përgjithshme në rreth 961 milionë LEK. Për rrjedhojë, shoqëria regjistroi një fitim neto pozitiv prej rreth 72 milionë LEK, duke treguar një vazhdimësi të ecurisë pozitive. Në fund të 2023, të ardhurat e UKT sh.a ishin rreth 4.85 miliardë LEK, ndërsa shpenzimet e përgjithshme rreth 3.42 miliardë LEK, duke regjistruar një fitim neto pozitiv prej 1.43 miliardë LEK.

*Tabela 16****:*** *Të dhënat financiare për UKT sh.a (2022 – T1 2024) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2022** | **T1 2023** | **2023** | **T1 2024** |
| *Të ardhurat* | *4,718,877* | *1,032,182* | *4,851,905* | *1,033,094* |
| *Shpenzimet* | *3,750,442* | *804,742* | *3,420,588* | *961,303* |
| **Humbje/Fitim** | ***968,435*** | ***227,441*** | ***1,431,317*** | ***71,791*** |
| *Aktivet Afatshkurtra* | *6,145,529* | *6,154,902* | *7,380,947* | *7,038,216* |
| *Aktivet Afatgjata* | *21,718,635* | *22,059,368* | *22,321,056* | *22,090,407* |
| **Total Aktive** | ***27,864,164*** | ***28,214,270*** | ***29,702,003*** | ***29,128,623*** |
| *Detyrimet Afatshkurtra* | *8,926,264* | *8,788,590* | *9,593,038* | *9,195,968* |
| *Detyrimet Afatgjata* | *7,184,814* | *7,388,527* | *6,924,563* | *7,082,090* |
| **Total Detyrime** | ***16,111,078*** | ***16,177,117*** | ***16,517,601*** | ***16,278,058*** |
| **Kapital** | ***11,753,085*** | ***12,037,153*** | ***13,184,402*** | ***12,850,565*** |

*Burimi: UKT sh.a. (2024)*

* *Performanca financiare e Hekurudhës Shqiptare sh.a.*

Gjatë T1 2024, të ardhurat e Hekurudhës Shqiptare sh.a arritën në rreth 130 milionë LEK, ndërsa shpenzimet e përgjithshme në rreth 228 milionë LEK. Për rrjedhojë, shoqëria rezulton me një humbje neto prej rreth 98 milionë LEK.

*Tabela 17:**Të dhënat financiare për Hekurudha Shqiptare sh.a (2022 – T1 2024) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2022** | **T1 2023** | **2023** | **T1 2024** |
| *Të ardhurat* | *3,065,405* | *169,716* | *1,044,410* | *129,980* |
| *Shpenzimet* | *3,071,143* | *224,167* | *1,051,125* | *227,705* |
| **Humbje/Fitim** | ***(5,738)*** | ***(54,451)*** | ***(6,715)*** | ***(97,725)*** |
| *Aktivet Afatshkurtra* | *594,825* | *522,831* | *425,493* | *400,837* |
| *Aktivet Afatgjata* | *77,978,610* | *77,869,834* | *82,838,380* | *82,755,730* |
| **Total Aktive** | ***78,573,435*** | ***78,392,665*** | ***83,263,872*** | ***83,156,568*** |
| *Detyrimet Afatshkurtra* | *1,096,943* | *970,323* | *1,472,275* | *1,462,518* |
| *Detyrimet Afatgjata* | *1,676,137* | *1,676,438* | *6,046,812* | *6,046,990* |
| **Total Detyrime** | ***2,773,080*** | ***2,646,761*** | ***7,519,086*** | ***7,509,507*** |
| **Kapital** | ***75,800,355*** | ***75,745,904*** | ***75,744,786*** | ***75,647,060*** |

*Burimi: Hekurudha Shqiptare sh.a. (2024)*

* *Performanca financiare e Albgaz sh.a.*

Gjatë T1 2024, të ardhurat e Albgaz sh.a arritën në rreth 0.9 milionë LEK, ndërsa shpenzimet e përgjithshme në rreth 36 milionë LEK. Për rrjedhojë, shoqëria rezulton me një humbje neto prej rreth 35 milionë LEK. Në fund të vitit 2023, të ardhurat ishin rreth 65 milionë LEK, ndërsa shpenzimet e përgjithshme rreth 396 milionë LEK, duke regjistruar një humbje neto prej rreth 331 milionë LEK.

*Tabela 18****:*** *Të dhënat financiare për Albgaz sh.a (2022 – T1 2024) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **T1 2022** | **2022** | **2023** | **T1 2024** |
| *Të ardhurat* | *104,402* | *117,022* | *64,708* | *854* |
| *Shpenzimet* | *38,348* | *167,091* | *395,860* | *36,255* |
| **Humbje/Fitim** | ***66,054*** | ***(50,069)*** | ***(331,152)*** | ***(35,400)*** |
| *Aktivet Afatshkurtra* | *329,661* | *1,470,275* | *1,298,035* | *1,242,898* |
| *Aktivet Afatgjata* | *713,930* | *779,467* | *436,350* | *436,350* |
| **Total Aktive** | ***1,043,592*** | ***2,249,742*** | ***1,734,385*** | ***1,679,248*** |
| *Detyrimet Afatshkurtra* | *48,103* | *135,795* | *127,264* | *119,923* |
| *Detyrimet Afatgjata* | *773,854* | *808,435* | *755,679* | *743,283* |
| **Total Detyrime** | ***821,957*** | ***944,231*** | ***882,943*** | ***863,206*** |
| **Kapital** | ***221,635*** | ***1,305,511*** | ***851,442*** | ***816,042*** |

*Burimi: Albgaz sh.a. (2024)*

* *Performanca financiare e Albpetrol sh.a.*

Gjatë T1 2024, të ardhurat e Albpetrol sh.a arritën në rreth 1.47 miliardë LEK, ndërkohë që edhe shpenzimet e përgjithshme arritën në pothuajse të njëjtin nivel, duke rezultuar me një fitim neto prej rreth 0.4 milionë LEK. Në fund të vitit 2023, të ardhurat ishin rreth 6 miliardë LEK ndërsa shpenzimet rreth 5.93 miliardë LEK, duke regjistruar një fitim neto prej rreth 74 milionë LEK.

*Tabela 19:**Të dhënat financiare për Albpetrol sh.a (2022-T1 2024) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2022** | **T1 2023** | **2023** | **T1 2024** |
| *Të ardhurat* | *7,071,327* | *1,266,572* | *6,006,954* | *1,468,022* |
| *Shpenzimet* | *7,055,136* | *1,333,414* | *5,932,544* | *1,467,600* |
| **Humbje/Fitim** | ***16,191*** | ***(66,842)*** | ***74,410*** | ***423*** |
| *Aktivet Afatshkurtra* | *21,057,940* | *-* | *20,250,465* | *-* |
| *Aktivet Afatgjata* | *30,982,944* | *-* | *30,864,954* | *-* |
| **Total Aktive** | ***52,040,884*** | ***-*** | ***51,115,420*** | ***-*** |
| *Detyrimet Afatshkurtra* | *16,005,110* | *-* | *15,011,177* | *-* |
| *Detyrimet Afatgjata* | *735,748* | *-* | *804,219* | *-* |
| **Total Detyrime** | ***16,740,858*** | ***-*** | ***15,815,396*** | ***-*** |
| **Kapital** | ***35,300,970*** | ***-*** | ***35,300,024*** | ***-*** |

*Burimi: Albpetrol sh.a. (2024)*

* *Performanca financiare Autoriteti Portual Durrës (APD)*

Gjatë T1 2024, të ardhurat e APD arritën në rreth 636 milionë LEK, ndërsa shpenzimet e përgjithshme në rreth 601 milionë LEK, duke rezultuar me një fitim neto prej rreth 35 milionë LEK. Në fund të vitit 2023, të ardhurat e APD-së rezultonin në vlerën rreth 3.07 miliardë LEK ndërsa shpenzimet në rreth 2.83 miliardë LEK, duke rezultuar me një fitim neto prej rreth 236 milionë LEK.

*Tabela 20:**Të dhënat financiare për Autoritetin Portual Durrës (APD) (2022-T1 2024) (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **2022** | **T1 2023** | **2023** | **T1 2024** |
| *Të ardhurat* | *2,794,698* | *623,743* | *3,068,402* | *636,341* |
| *Shpenzimet* | *2,744,587* | *638,911* | *2,832,091* | *601,161* |
| **Humbje/Fitim** | ***50,110*** | ***(15,168)*** | ***236,311*** | ***35,180*** |
| *Aktivet Afatshkurtra* | *2,337,774* | *2,146,382* | *1,770,246* | *1,736,567* |
| *Aktivet Afatgjata* | *12,736,283* | *12,585,454* | *13,141,498* | *13,085,362* |
| **Total Aktive** | ***15,074,056*** | ***14,731,836*** | ***14,911,744*** | ***14,821,929*** |
| *Detyrimet Afatshkurtra* | *947,709* | *768,032* | *878,692* | *752,300* |
| *Detyrimet Afatgjata* | *1,988,194* | *3,500,014* | *1,758,648* | *1,760,046* |
| **Total Detyrime** | ***2,935,903*** | ***4,268,046*** | ***2,637,341*** | ***2,512,346*** |
| **Kapital** | ***12,138,153*** | ***10,463,790*** | ***12,274,403*** | ***12,309,583*** |

*Burimi: Autoriteti Portual Durrës (APD) (2024)*

## Ndërmarrjet shtetërore – Sektori Energjetik

Ky sektor strategjik ka qenë dhe mbetet nën monitorimin e Ministrisë së Financave, duke patur parasysh ndikimin e konsiderueshëm fiskal dhe impaktin e ndjeshëm të tij në ekonomi. Ky monitorim në zbatim të Ligjit Organik të Buxhetit “*Për menaxhimin e sistemit buxhetor në Republikën e Shqipërisë”, të ndryshuar*” i cili është kryer periodikisht mbi bazë tremujore, ka konsistuar në analizimin e treguesve të performancës financiare të secilës prej tre kompanive KESH Sh.a, OSHEE Group Sh.a dhe OST Sh.a. Projektet e investimeve me financim të huaj për Sektorin e Energjisë për vitin 2024, u miratuan në nivelin 2 miliardë LEK sipas buxhetit fillestar.

**Gjatë 4M 2024**, sektori energjetik ka vijuar performancën pozitive financiare, si rezultat i kushteve të mira meteorologjike në vend, duke rezultuar me një nivel fitimi operativ pozitiv, i cili ka ndikuar në përmirësimin e pozicionit financiar të sektorit. Konkretisht, niveli i Basenit të Fierzës deri në Prill 2024 ishte në kuotën 292.6m, nivel ky shumë më i lartë sesa kuota mesatare prej 286.5m e 30 viteve të fundit, për të njëjtën periudhë. Krahasuar me 4M 2024 vërehet se:

* *Niveli i përgjithshëm i prodhimit vendas, edhe pse rezulton më i lartë krahasuar me mesataren e viteve të fundit, ka pësuar një rënie me rreth 11.1% krahasuar me të njejtën periudhë të një viti më parë.*
* *Prodhimi neto vendas ka rezultuar në 3.10 TWh, ndërkohë që në të njejtën periudhë të vitit të kaluar prodhimi neto vendas ka rezultuar në rreth 3.49 TWh.*
* *KESH sh.a realizoi një nivel prodhimi neto publik prej rreth 1.44 TWh, krahasuar me 1.93 TWh realizuar* *në të njejtën periudhë të vitit të kaluar, duke rezultuar në një ulje me rreth 25.6%. Ky tregues dëshmon që deri në 4M 2024, situata hidrike është në kushte të favorshme dhe mbi mesataren e 30 viteve të fundit, duke përmirësuar situatën financiare të KESH sh.a.*
* *Sa i përket humbjeve në sistemin e shpërndarjes së energjisë elektrike ato rezultuan në nivelin 18.75% për 4M 2024, duke shënuar një rënie të mëtejshme (përmirësim) të nivelit të humbjeve krahasuar me të njëjtën periudhë të një viti më parë, ku humbjet rezultonin 21.31%.*
* *Niveli i arkëtimeve të OSHEE Group sh.a. për 4M 2024 arriti në nivelin 97.6%, duke rezultuar me rritje krahasuar me të njëjtën periudhë të një viti më parë ku niveli i arkëtimeve ishte 95%, gjë që dëshmon stabilitetin e shoqërisë në këtë drejtim.*

Në kuadër të reformës në sektorin e energjisë, Ministria e Financave dhe Ministria e Infrastrukturës dhe Energjisë, bashkëfirmosën Urdhërin e Përbashkët nr.379/2021 datë 30.09.2021 “*Mbi zbatimin e planit të masave për reduktimin e detyrimeve të prapambetura në sektorin e energjisë elektrike*”, nëpërmjet së cilit, ndërmarrjet e sektorit energjitik raportojnë në mënyrë periodike mujore, mbi shlyerjen e detyrimeve të prapambetura të ndërsjella ndërmjet sektorit të energjisë dhe entiteve të tjera publike. Përgjatë vitit 2024, në përputhje me udhëzimin e sipërcituar, MF ka monitoruar periodikisht mbi bazë mujore detyrimet e ndërsjella të raportuara nga ndërmarrjet e sektorit të energjisë dhe entiteve të tjera publike.

Për periudhën 5M 2024 vërehet një trend rënës i detyrimeve të ndërsjella krahasuar me vitin 2023. Nga ana e ndërmarrjeve të sektorit energjetik raportohet se, një pjesë e detyrimeve të ndërsjella janë shlyer sipas planit të masave për reduktimin e tyre. Kjo pasi, pavarësisht rezultatit financiar pozitiv për periudhën T1 2024, shoqëritë vazhdojnë të përballen me një situatë likuiditeti të pamjaftueshme, të mbartur nga vitet e kaluara, e cila ka bërë të pamundur shlyerjen e të gjithë detyrimeve sipas planit vjetor. Një tjetër faktor që ka ndikuar në situatën aktuale janë edhe vonesat në shlyerjen e detyrimeve të ndërsjella nga ndërmarrjet U-K. Ndërmarrjet e sektorit energjetik konfirmojnë se angazhimi i tyre mbetet maksimal në drejtim të përmbushjes me sukses të marrëveshjeve për likujdimin tërësor të stokut të detyrimeve të ndërsjella. Mëposhtë jepet një tablo e detyrimeve të ndërsjella, të regjistruara deri në Maj 2024:

*Tabela 21: Detyrimet e ndërsjella midis ndërmarjeve të sektorit energjetik, ML/IB,MF dhe DPT:*

|  |  |  |  |  |  |  |
| --- | --- | --- | --- | --- | --- | --- |
| **Deri në 31 Maj 2024**  **(në miliardë LEK)** | **KESH** | **OST** | **OSHEE** | **MF** | **DPT** | **Total** |
| **KESH ndaj:** |  | 0\* |  | 36.71 |  | **36.71** |
| **OST ndaj:** | 11.20\* |  | 1.00 | 7.46 |  | **19.66** |
| **OSHEE ndaj:** | 51.7\*\* | 10.0\*\* |  | 2.75 | 4.73 | **69.18** |
| **Ndermarrjet UK ndaj:** |  |  | 30.70 | 10.22 |  | **40.92** |
| **ML/IB ndaj:** |  |  | 6.10 |  |  | **6.10** |
| **Total** | **62.90** | **10.00** | **37.80** | **57.13** | **4.73** | **172.57** |

*Burimi: KESH, OST, OSHEE Group, AKU**K, 2024*

*\* Vlera e detyrimeve të ndërsjellta varion nga 0-0.19 mld LEK për KESH ndaj OST dhe nga 11.20-14.96 mld LEK për OST ndaj KESH, për arsye të mosrakordimit mes kompanive.*

*\*\* Vlera e detyrimeve të ndërsjellta varion nga 51.7-51.98 mld LEK për OSHEE ndaj KESH dhe nga 10.0-18.55 mld LEK për OSHEE ndaj OST, për arsye të mosrakordimit mes kompanive.*

Vërehet se totali i detyrimeve të prapambetura të ndërsjella deri në fund të muajit Maj 2024, rezulton në një shumë totale progresive 172.57 miliardë LEK, 4.2% më e ulët krahasuar me 12M 2023 (*180.13 miliardë LEK*). Kështu:

* *Totali i detyrimeve të ndërsjella që KESH sh.a ka deri në fund të muajit Maj 2024 ndaj palëve të treta rezulton në 36.71 miliardë LEK, 2.47% më i lartë krahasuar me 12M 2023 (35.82 miliardë LEK).*
* *Totali i detyrimeve të ndërsjella që OST sh.a ka deri në fund të muajit Maj 2024 ndaj palëve të treta rezulton 19.66 miliardë LEK, 3.78% më i ulët krahasuar me 12M 2023 (20.43 miliardë LEK).*
* *Totali i detyrimeve të ndërsjella që OSHEE Group sh.a ka deri në fund të muajit Maj 2024 ndaj palëve të treta rezulton 69.18 miliardë LEK, 9.68% më i ulët krahasuar 12M 2023 (76.59 miliardë LEK).*
* *Totali i detyrimeve të ndërsjella që ndërmarrjet U-K kanë deri në fund të muajit Maj 2024 ndaj palëve të treta* *rezulton 40.92 miliardë LEK, 0.6% më i ulët krahasuar me 12M 2023 (41.18 miliardë LEK).*
* *Totali i detyrimeve të ndërsjella që Ministritë e Linjës/Institucionet Buxhetore kanë deri në fund të muajit Maj 2024 ndaj palëve të treta rezulton 6.1 miliardë LEK, pothuajse në të njëjtin nivel me detyrimet e ndërsjella deri në fund të vitit 2023.*

***Të Dhëna Financiare për Sektorin Energjetik***

Në zbatim të Udhëzimit Plotësues nr.1/2024 “*Për zbatimin e Buxhetit të vitit 2024*”, periodikisht mbi bazë tremujore, është mbledhur, përpunuar dhe analizuar informacioni i nevojshëm në lidhje me treguesit e performancës financiare të tre ndërmarrjeve të sektorit energjetik. Kjo, me qëllim identifikimin, vlerësimin, monitorimin dhe raportimin e risqeve buxhetore që rezultojnë nga ndërmarrjet publike me kapital shtetëror në tërësi dhe nga sektori energjetik në veçanti, duke konsideruar rëndësinë strategjike të tij dhe problematikat sensitive që e karakterizojnë. Bazuar në të dhënat më të fundit për T1 2024 të raportuara pranë MF, mëposhtë paraqitet performanca financiare e tre ndërmarrjeve të sektorit energjetik (KESH sh.a, OSHEE Group sh.a dhe OST sh.a) mbi bazë krahasimore për të njëjtat periudha pararendëse:

* *Performanca financiare e Sektorit Energjitik.*

*Tabela 22: Të dhënat financiare 3 mujore për Sektorin Energjetik (në mijë LEK)*

|  |  |  |  |  |
| --- | --- | --- | --- | --- |
| **Zërat/Periudha** | **T1 2022** | | **T1 2023** | **T1 2024** |
| *Të ardhurat* | *32,210,088* | *32,188,420* | | *28,434,778* |
| *Shpenzimet* | *35,122,675* | *24,005,090* | | *23,006,614* |
| **Humbje/Fitim** | ***(2,912,587)*** | ***8,183,330*** | | ***5,428,164*** |

*Burimi: OSHEE Group, OST sha, KESH sha (2024)*

* *Performanca financiare e OSHEE Group sh.a.*

***T****abela 23: Të dhënat financiare 3 mujore për OSHEE Group sh.a (në mijë LEK)*

|  |  |  |  |
| --- | --- | --- | --- |
| **Zërat/Periudha** | **T1 2022** | **T1 2023** | **T1 2024** |
| *Të ardhurat* | *20,188,305* | *19,068,547* | *19,695,511* |
| *Shpenzimet* | *20,543,688* | *18,211,777* | *17,915,699* |
| **Humbje/Fitim** | ***(355,383)*** | ***856,771*** | ***1,779,812*** |

*Burimi: OSHEE Group sh.a. (2024)*

*Grafiku 43: Ecuria e nivelit të arkëtimeve të OSHEE Group sh.a (në miliardë LEK)*

*Burimi: Ministria e Financave (2024)*

*Grafiku 44: Ecuria e nivelit të humbjeve në rrjet për OSHEE Group sh.a (në %)*

*Burimi: Ministria e Financave (2024)*

* *Performanca financiare e KESH sh.a.*

*Tabela 24: Të dhënat financiare 3 mujore për KESH sh.a (në mijë LEK)*

|  |  |  |  |
| --- | --- | --- | --- |
| **Zërat/Periudha** | **T1 2022** | **T1 2023** | **T1 2024** |
| *Të ardhurat* | *9,251,120* | *9,871,134* | *5,977,533* |
| *Shpenzimet* | *11,695,287* | *3,382,074* | *2,919,398* |
| **Humbje/Fitim** | ***(2,444,167)*** | ***6,489,060*** | ***3,058,135*** |
| *Aktivet Afatshkurtra* | *80,613,342* | *86,547,993* | *92,459,795* |
| *Aktivet Afatgjata* | *91,820,953* | *88,776,476* | *84,588,319* |
| **Total Aktive** | ***172,434,296*** | ***175,324,469*** | ***177,048,113*** |
| *Detyrimet Afatshkurtra* | *64,792,559* | *65,642,581* | *67,036,159* |
| *Detyrimet Afatgjata* | *28,711,413* | *28,728,928* | *12,344,994* |
| **Total Detyrime** | ***93,503,972*** | ***94,371,509*** | ***79,381,153*** |
| **Kapital** | ***78,930,323*** | ***80,952,959*** | ***97,666,960*** |

*Burimi: KESH sh.a. (2024)*

* *Performanca financiare e OST sh.a.*

*Tabela 25: Të dhënat financiare 3 mujore për OST sh.a (në mijë LEK)*

|  |  |  |  |
| --- | --- | --- | --- |
| **Zërat/Periudha** | **T1 2022** | **T1 2023** | **T1 2024** |
| *Të ardhurat* | *2,770,662* | *3,248,740* | *2,761,734* |
| *Shpenzimet* | *2,883,700* | *2,411,240* | *2,171,517* |
| **Humbje/Fitim** | ***(113,037)*** | ***837,500*** | ***590,217*** |
| *Aktivet Afatshkurtra* | *18,223,864* | *19,988,857* | *18,522,639* |
| *Aktivet Afatgjata* | *63,760,203* | *58,030,527* | *64,547,046* |
| **Total Aktive** | ***81,984,067*** | ***78,019,384*** | ***83,069,685*** |
| *Detyrimet Afatshkurtra* | *28,336,816* | *25,569,669* | *26,291,626* |
| *Detyrimet Afatgjata* | *19,830,925* | *18,779,134* | *14,981,886* |
| **Total Detyrime** | ***48,167,741*** | ***44,348,804*** | ***41,273,511*** |
| **Kapital** | ***33,816,326*** | ***33,670,580*** | ***41,796,174*** |

*Burimi: OST sh.a. (2024)*

## Ndërmarrjet shtetërore – Sektori i Ujësjellës-Kanalizimeve

Treguesit kryesorë të performancës për T1 2024 për ndërmarrjet U-K të analizuara, tregojnë një vijimësi të gjendjes ekzistuese financiare dhe vështirësi në pagimin e detyrimeve dhe mbledhjen e të ardhurave të faturuara korente dhe të prapambetura, duke sinjalizuar probleme potenciale të likuiditetit në periudhën afashkurtër. Pasojat nga pandemia COVID-19 dhe faktorë të tillë si efektet e krizës globale energjetike, lufta në Ukrainë, luhatjet e çmimeve të energjisë, karburanteve dhe inputeve kanë patur impakt të konsiderueshëm në performancën financiare të ndërmarrjeve U-K.

Ndërkohë, në Ligjin nr.97 datë 07.12.2023 “*Për buxhetin e vitit 2024, i ndryshuar*”, është planifikuar fondi prej 350 milionë LEK alokuar në strukturën buxhetore të Ministrisë së Infrastrukturës dhe Energjisë, i cili detajohet nga AKUK/MIE bazuar në kriteret e përcaktuara në Udhëzimin “*Për miratimin e metodologjisë për kriteret dhe**procedurat, për shpërndarjen dhe përdorimin e**subvencioneve shtetërore, për shoqëritë aksionare të**ujësjellës-kanalizimeve*...”,miratuar nga Ministri përgjegjës për Infrastrukturën dhe Energjinë. Ky subvencion shkon kryesisht për ndërmarrjet të cilat nuk arrijnë të mbulojnë koston/shpenzimet e operimit dhe mirëmbajtjes.

Procesi i reformimit dhe riorganizimit të sektorit të Ujit, i startuar në 2022, vazhdon në përputhje me Strategjinë Kombëtare të Furnizimit me Ujë e Kanalizime 2020-2030. Në zbatim të VKM nr.302/2022 “*Për politikat kombëtare për riorganizimin e sektorit të furnizimit me ujë dhe të largimit, trajtimit dhe përpunimit të ujërave të ndotura*”, synohet ridimensionimi i 58 ndërmarrjeve U-K aktuale nëpërmjet rigrupimit të tyre në 15 shoqëri SKP-UK (*Subjekte me Kompetenca të Përbashkëta*) rajonale. Kjo, me qëllim rritjen e mirëmenaxhimit dhe performancës financiare, që pashmangshmërisht do të gjenerojë të ardhura të mjaftueshme në dobi të mbarëvajtjes së proceseve të punës dhe sidomos shlyerjes së detyrimeve të akumuluara, duke siguruar kësisoj mos krijimin e tyre në të ardhmen.

**Deri në Mars 2024:**

* *Janë arritur marrëveshjet e transferimit të aktivitetit të shërbimeve UK ndërmjet 52 bashkive dhe si rrjedhojë janë krijuar 13 shoqëri UK rajonale nga 15 të parashikuara sipas reformës.*
* *Shoqëritë e reja rajonale të krijuara janë: “Shoqëria Rajonale(Sh.R) UK Shkodër, Sh.R UK Kukës, Sh.R UK Lezhë, Sh.R UK Dibër, Sh.R UK Durrës, Sh.R UK Fier, Sh.R UK Lushnje, Sh.R UK Elbasan, Sh.R UK Sarandë, Sh.R UK Berat, Sh.R UK Korçë, Sh.R UK Pogradec, Sh.R UK Gjirokastër.*
* *Mbeten 6 bashki të cilat ende nuk kanë firmosur marrëveshjet e bashkëpunimit për krijimin e 2 shoqërive rajonale përkatësisht: “Sh.R UK Tiranë dhe Sh.R UK Vlorë”.*

Një problematikë e rëndësishme mbetet edhe stoku i detyrimeve të akumuluara nga ndërmarrjet UK sh.a ndaj sektorit të energjisë, kryesisht për shkak të performancës së ulët të pjesës më madhe të shoqërive UK sh.a. Kështu, deri në Maj 2024, OSHEE Group sh.a raporton se detyrimet e akumuluara të ndërmarrjeve U-K rezultojnë të jenë rreth 30.7 miliardë LEK. Nga këto, rreth 16 miliardë LEK janë detyrime të faturuara ndaj ndërmarrjeve dhe rreth 15 miliardë LEK janë detyrime për kamatëvonesa. Në tabelën e mëposhtme listohen 5 ndërmarrjet që kanë pjesën më të madhe të detyrimeve (*principal pa kamatëvonesa*) ndaj OSHEE Group sh.a, deri në 3M 2024.

*Tabela 26: Stoku i detyrimeve të prapambetura të UK ndaj OSHEE Group sh.a (në mld LEK)*

|  |  |
| --- | --- |
|  | *(miliardë/LEK)* |
| Ndërmarrjet U-K kryesore me detyrime ndaj OSHEE Group sh.a | **9.73** |
| Njësia Durrës UK sh.a | **5.54** |
| Njësia Vlorë UK sh.a | **1.77** |
| Njësia Patos UK sh.a | **0.86** |
| Njësia Fier UK sh.a | **0.79** |
| Njësia Kavajë UK sh.a | **0.77** |

*Burimi: AKUK (2024)*

Vlen për t’u theksuar se, në kuadër të reformës në sektorin e energjisë, janë intensifikuar marrëdhëniet dhe bashkëpunimi me institucionet dhe aktorët kryesorë të fushës, si ndërmarrjet UK, MIE dhe ndërmarrjet e energjisë. Plani i masave të reduktimit të detyrimeve të prapambetura në sektorin e energjisë elektrike, miratuar me Urdhërin e Përbashkët MIE/MF nr.304/2020 “*Për miratimin e planit të masave të reduktimit të detyrimeve të prapambetura në sektorin e energjisë elektrike*”, përfshin në procesin e shlyerjes së detyrimeve të ndërsjella edhe sektorin e ujit. Me qëllim zbatimin me sukses të këtij plani, MIE dhe MF bashkëfirmosën Urdhërin e dytë të Përbashkët nr.379/2021 “Mbi zbatimin e planit të masave për reduktimin e detyrimeve të prapambetura në sektorin e energjisë elektrike”, i cili ngarkon (*krahas ndërmarrjeve të sektorit energjitik*) edhe AKUK për raportim mujor mbi ecurinë e shlyerjen së detyrimeve të prapambetura të ndërsjella.

## Detyrimet e prapambetura të Qeverisjes së Përgjithshme

Bazuar në VKM nr.50 datë 05.02.2014 “*Për miratimin e Strategjisë për parandalimin dhe shlyerjen e detyrimeve të prapambetura e të planit të veprimit*” Ministria e Financave ka ndërmarrë disa hapa konkretë në drejtim të monitorimit, raportimit dhe parandalimit të detyrimeve të prapambetura. Monitorimi i detyrimeve të prapambetura tashmë, është një proçes i konsoliduar në kohë dhe cilësi, përmes monitorimit periodik të të gjitha detyrimeve të pashlyera të institucioneve buxhetore. Duke nisur nga muaji Dhjetor 2020, ky monitorim dhe raportim gjenerohet automatikisht nga Sistemi Informatik Financiar i Qeverisë (SIFQ) sipas përcaktimeve të Udhëzimit nr.37 të datës 06.10.2020 “*Për monitorimin dhe publikimin periodik të stokut të detyrimeve të prapambetura të Qeverisjes së Përgjithshme*”. Ky format raportimi përveçse rrit saktësinë dhe siguron të dhënat në kohë, është gjithashtu një format gjithëpërfshirës duke unifikuar raportin për të gjithë njësitë e qeverisjes së përgjithshme.

Në vitet e fundit stoku i detyrimeve të prapambetura ka ndjekur një trend rënës, edhe pse faktorë të tillë si efektet e krizës globale energjetike, lufta në Ukrainë, luhatjet e çmimeve të energjisë, karburanteve dhe inputeve, kanë sjellë luhatje të përkohshme. Duke konsideruar që procesi i shlyerjes së detyrimeve nga ana e institucioneve kryhet në respektim të parimit FIFO, rezulton se detyrimet që mbeten për t’u shlyer gjatë vitit 2024 karakterizohen nga një “*moshë mesatare*” e re e krijimit të tyre. Në grafikun e mëposhtëm paraqitet ecuria e tyre deri në T1 2024:

*Grafiku 45: Stoku i detyrimeve të prapambetura të qeverisjes së përgjithshme, në mln LEK*

*Burimi: Ministria e Financave (2024)*

Konkretisht, deri në fund të muajit Mars 2024 (T1) u regjistrua një stok kumulativ prej 9.08 miliardë LEK[[4]](#footnote-4) i detyrimeve të prapambetura nga njësitë e qeverisjes së përgjithshme, nga të cilat:

* *Totali detyrimeve të prapambetura të qeverisë qendrore rreth 3.58 miliardë LEK.*
* *Totali detyrimeve të prapambetura të qeverisë vendore rreth 5.5 miliardë LEK.*

Krahasuar me stokun e raportuar në T1 2023, për T1 2024 rezulton se:

* *Niveli i përgjithshëm i detyrimeve të prapambetura është rreth 3.68 miliardë LEK më pak ose 28.8% më i ulët.*
* *Detyrimet e prapambetura nga qeverisja qendrore janë ulur me rreth 3.16 miliardë LEK dhe ato nga qeverisja vendore janë ulur me rreth 0.52 miliardë LEK, krahasuar me T1 2023.*
* *Për periudhën T1 2024, ashtu si për periudhën T1 2023, vijon të mos rezultojnë detyrime për rimbursimin e TVSH-së.*

Krahasuar me stokun e raportuar në fund të vitit 2023, për vitin 2024 rezulton se:

* *Niveli total i detyrimeve të prapambetura është rritur me 1.23 miliardë LEK, ose me 15.7%.*
* *Detyrimet e qeverisjes qendrore janë rritur me rreth 0.57 miliardë LEK, ose 18.8%.*
* *Detyrimet e qeverisjes vendore janë rritur me 0.66 miliardë LEK, ose 13.7%.*

Prioritet i Qeverisë në periudhën afatmesme mbetet reduktimi i stokut të detyrimeve të prapambetura dhe parandalimi i akumulimit të tyre. Në vitet e fundit ky objektiv është arritur, ku stoku i detyrimeve të prapambetura ka ndjekur një trend rënës. Përcaktimi i objektivave specifike (*psh. treguesi i performancës për Mirëqeverisjen dhe Programin e Reformave Ekonomike-ERP*), ka ndikuar pozitivisht në drejtim të reduktimit progresiv të stokut total të detyrimeve të prapambetura në vitet e fundit, trend i cili pritet të vazhdojë edhe gjatë vitit 2024:

* *Vlerësimi PEFA (A score) – Stoku i detyrimeve të prapambetura vjetore nuk kalon 2% të totalit të shpenzimeve, në të paktën dy nga tre vitet e fundit fiskal. Ky target për të paktën dy vitet e fundit është arritur**.*
* *Programi i Reformave Ekonomike (ERP) – Targeti i detyrimeve të prapambetura të qeverisë së përgjithshme si përqindje e totalit të shpenzimeve për vitin 2024 është vendosur në masën: =/<2.0% si target vjetor. Për 3-mujorin 2024, objektivi për ERP është në nivelin 1.22%, dhe pritshmëritë janë pozitive për plotësimin e plotë të tij në fund të vitit 2024.*

## Detyrimet e prapambetura për njësitë e qeverisjes QENDRORE

Sipas informacionit të gjeneruar nga Sistemi Informatik Financiar i Qeverisë (SIFQ) për T1 2024, rezulton se stoku i detyrimeve të prapambetura të njësive të qeverisjes qendrore është rreth 3.58 miliardë LEK, 3.16 miliardë LEK më pak ose rreth 46.9% më i ulët krahasuar me stokun e regjistruar në T1 2023. Sipas kategorive të shpenzimeve rezulton:

*Grafiku 46: Stoku i detyrimeve të prapambetura qendrore sipas zërave kryesorë*

*Burimi: Ministria e Financave (2024)*

Siç vërehet, zëra me peshë të konsiderueshme në ecurinë e detyrimeve të prapambetura të qeverisjes qendrore mbeten investimet dhe vendimet gjyqësore administrative të formës së prerë. Konkretisht:

* *Për T1 2024, detyrimet e prapambetura për Investime rezultojnë në rreth 1.49 miliardë LEK ose rreth 41.6% e stokut total të detyrimeve të prapambetura të njësive të qeverisjes qendrore. Krahasuar me T1 2023, niveli i detyrimeve për Investimet qendrore është ulur me rreth 1.09 miliardë LEK ose 42.2%.*
* *Për T1 2024, detyrimet e prapambetura për vendime gjyqësore për njësitë e qeverisje qendrore rezultojnë në rreth 0.95 miliardë LEK ose rreth 26.6% e stokut total të detyrimeve të prapambetura të njësive të qeverisjes qendrore. Krahasuar me të njëjtën periudhë të një viti më parë, ky nivel është ulur me 2.05 miliardë LEK ose 68.2%. Këto vendime kanë kryesisht në sfond largimet e padrejta nga puna të ish-punonjësve, të cilat në çdo rast implikojnë kosto buxhetore të paparashikuara. Për t’i paraprirë akumulimit të tyre në kohë, përveç një monitorimi periodik, vazhdimisht i është bërë apel aftësisë menaxhuese të vetë institucioneve buxhetore, përmes aplikimit me këste të pagesës për përfituesit apo instrumenteve të tjerë të lehtësimit dhe/ose zhvendosjes në kohë të barrës së tyre buxhetore*

## Detyrimet e prapambetura për njësitë e vetëqeverisjes VENDORE

Stoku i detyrimeve të prapambetura në fund të muajit Mars 2024, i cili parashikohet të shlyhet në një periudhë afatmesme, bazuar në planin e shlyerjes së dërguar nga të gjitha bashkitë në Ministrinë e Financave, është rreth 5.5 miliard LEK. Vlera e stokut të detyrimeve të prapambetura është rritur me rreth 0.7 milard LEK krahasuar me stokun e detyrimit në fund të vitit 2023. Sipas kategorive, peshën më të madhe të stokut të detyrimeve e zë kategoria “Investime” me 52.5%, më pas, kategoria “Të tjera” 22.7%, “Shërbime” 11.7% dhe “Vendime Gjyqësore” 5.6%. Sa i përket qarqeve, stoku i detyrimit të tyre përbëhet kryesisht nga vendime gjyqësore, të cilat zënë 97.1% të totalit të detyrimit të qarqeve.

*Tabela 27: Stoku i detyrimit të mbetur vendor – T1 2024 (në LEK)*


|  |  |  |  |  |  |
| --- | --- | --- | --- | --- | --- |
| Llog. Ekonomike | Kategoria | Bashki | Qarqe | Pesha në % Bashki | Pesha në % Qarqe |
| 4864100 | Vendime Gjyqesore | 301,307,892 | 84,091,807 | 5.6% | 97.1% |
| 4864200 | Det.Prap. Sherbime | 633,892,187 | 1,347,121 | 11.7% | 1.6% |
| 4864300 | Det.Prap.Mirembajtje | 114,554,745 | 0 | 2.1% | 0.0% |
| 4864400 | Det.Prap. Investime | 2,844,558,298 | 576,220 | 52.5% | 0.7% |
| 4864500 | Det.Prap.Rimbursi.TVSH | 758,305 | 0 | 0.0% | 0.0% |
| 4864600 | Mallra | 218,976,802 | 160,040 | 4.0% | 0.2% |
| 4864900 | Det.Prap.Te Tjera | 1,227,561,584 | 395,100 | 22.7% | 0.5% |
| 4864601 | Det.Prap.Sig.Shoqerore | 49,299,939 | 0 | 0.9% | 0.0% |
| 4864602 | Det.Prap.Sig.Shendet | 2,827,678 | 0 | 0.1% | 0.0% |
| 4864603 | Det.Prap.Ardh.Personal | 17,138,048 | 0 | 0.3% | 0.0% |
| 4864604 | Det.Prap.Tatime Tjera | 4,254,223 | 0 | 0.1% | 0.0% |
|  | **TOTAL** | **5,415,129,701** | **86,570,288** | **100.0%** | **100.0%** |

*Burimi: Ministria e Financave (2024)*

Stokun më të lartë të detyrimeve e ka bashkia Tiranë në vlerën rreth 1.2 miliard LEK, e cila përbën 21.7% të totalit të detyrimeve. Më pas, bashkia Kavajë në vlerën rreth 818 milion LEK ose 15.1% të totalit të detyrimeve; bashkia Durrës në vlerën rreth 421 milion LEK ose 7.8% të totalit të detyrimeve; bashkia Vorë në vlerën e pandryshuar rreth 363 milion LEK ose 6.7% të totalit të detyrimeve; bashkia Lezhë në vlerën rreth 335 milion LEK ose 6.2% të totalit të detyrimeve. Më pas vijnë bashkia Pogradec dhe Dimal. Konstatojmë se bashkitë Tiranë, Kavajë, Durrës, Lezhë dhe Pogradec shënojnë rritje të stokut të detyrimit, krahasuar me stokun në fund të vitit 2023.

Ndërsa, sa i përket qarqeve, stokun më të lartë të detyrimit vazhdon e ka qarku Durrës në vlerën rreth 40.3 milion LEK, e cila përbën 46.5% të totalit të detyrimeve; qarku Berat në vlerën rreth 39.1 milion LEK ose 45.2% të totalit të detyrimeve; qarku Gjirokastër në vlerën rreth 5.6 milion LEK ose 6.5% të totalit të detyrimeve. Më pas vijnë qarku Vlorë dhe qarku Korçë. Konstatojmë se vlera detyrimit të mbetur të qarqeve nuk ka ndryshuar krahasuar me stokun e detyrimit të tyre në fund të vitit 2023.

*Grafiku 47: Stoku i detyrimeve të prapambetura vendore (bashki+qarqe) sipas zërave kryesorë*



*Burimi: Ministria e Financave (2024)*

## Pagesat Faktike të Kontratave Koncesionare/PPP, me Mbështetje Buxhetore

Ministria e Financave (MF) vlerëson dhe miraton paraprakisht të gjitha projektet koncesionare dhe të partneritetit publik privat (PPP) si edhe çdo ndryshim të tyre, nga pikëpamja e implikimeve individuale apo në grup, për shpenzimet buxhetore, defiçitin buxhetor, qëndrueshmërinë e borxhit publik dhe detyrimet kontingjente eventuale.

Gjatë vitit 2024, MF ka vijuar monitorimin e performancës së kontratave koncesionare/PPP-ve me mbështetje buxhetore, duke monitoruar ecurinë e pagesave faktike buxhetore dhe treguesit e performancës të planifikuar/realizuar, për secilën kontratë koncesionare/PPP. Në zbatim të Nenit 4/2 të LOB, rregulli fiskal specifik përcakton se: “...*Shuma totale e pagesave vjetore që kryhen nga njësitë e qeverisjes së përgjithshme (NJQP), të cilat rezultojnë nga kontrata koncesionare apo partneriteti publik privat (PPP), si rregull, nuk duhet të tejkalojë kufirin prej 5% të të ardhurave tatimore faktike të vitit paraardhës buxhetor. Në rast tejkalimi të këtij kufiri, Këshilli i Ministrave merr masa korrektuese në krahun e të ardhurave buxhetore, të nevojshme dhe të mjaftueshme, për t’u rikthyer brenda kufirit të lejuar, gjatë dy viteve të ardhshme buxhetore*...”.

Monitorimi dhe raportimi mbi kontratat koncesionare/PPP institucionalizohet çdo vit edhe përmes përfshirjes në Udhëzimin Plotësues përkatës që për vitin 2024 i referohet atij nr.1 datë 24.01.2024 “*Për zbatimin e Buxhetit të vitit 2024*”. Ky udhëzim përcakton skedulin e detyrueshëm kohor të raportimit të tyre nga çdo autoritet kontraktor dhe të formateve standarde respektive. Me qëllim thellimin e analizës dhe rritjen e transparencë, monitorimi kryhet mbi bazë mujore, me fokus identifikimin dhe monitorimin hap pas hapi të materializimit eventual të risqeve që lidhen me pagesat buxhetore për kontratat në fjalë.

Në fund të 5M 2024 rezultoi se, nga 11 kontrata koncesionare/PPP me mbështetje buxhetore:

* *10 kontrata koncesionare/PPP kanë pagesa faktike buxhetore, për periudhën 5 mujore,*
* *Për 1 kontratë nuk është kryer asnjë pagesë referuar periudhës 5 mujore[[5]](#footnote-5).*

Fondet buxhetore të planifikuara për vitin 2024 me destinacion mbështetjen nga buxheti i shtetit për kontratat koncesionare/PPP, sipas planit vjetor me ndryshime të raportuar nga ana e autoriteteve kontraktore përkatëse, në total janë rreth 14.15 miliardë LEK. Nga këto, rreth 5.89 miliardë LEK janë investime dhe rreth 8.26 miliardë LEK shpenzime korente.

Krahasuar me pagesat faktike vjetore 2023, të cilat arritën vlerën rreth 12.66 miliardë LEK, pagesat e planifikuara për vitin 2024 janë rreth 1.49 miliardë LEK më të larta ose rreth 11.8% më shumë, konkretisht si rrjedhojë e:

* *Planit më të lartë të pagesave 2024 për kontratat ‘Përmirësimi, Ndërtimi, Operimi dhe Mirëmbajtja e Rrugës së Arbrit’ dhe ‘Përmirësim, Ndërtim, Operim, Mirëmbajta e Rrugës Porti i Jahteve – By Pass Orikum – Dukat (Ura e Shën Elizës)’, në referencë të skedulit të pagesave në modelet financiare të miratuara, pjesë integrale e dy kontratave konçesionare përkatëse.*
* *Planit më të lartë të pagesave për vitin 2024 për kontratën “Ndërtimi i Landfillit, inceneratorit dhe rehabilitimit të venddepozitimeve ekzistuese Tiranë dhe prodhimin e energjisë elektrike"*

Për 5M 2024, pagesat faktike rezultojnë në masën rreth 4.65 miliardë LEK ose 32.9% të pagesave të planifikuara vjetore 2024, sipas planit me ndryshime. Krahasuar me të njëjtën periudhë 2023, ato rezultojnë rreth 705.8 milionë LEK më të larta ose 18% më shumë, që i referohet pagesave më të larta konkretisht për:

* *Kontratën “Përmirësimi, Ndërtimi, Operimi dhe Mirëmbajtja e Rrugës së Arbrit”, ku rritja e planit të pagesave vjetore 2024 (cituar më sipër) ka sjellë edhe realizim më të lartë si 5M.*
* *Kontratën “Për përmirësimin e Infrastrukturës Arsimore në Bashkinë e Tiranës (Loti 1 dhe Loti 4)”, si rrjedhojë e lëvrimit më herët të fondit vjetor për vitin 2024, nga MAS.*

Pagesat faktike për muajin Maj 2024 ishin rreth 741.8 milionë LEK ose rreth 5.2% e pagesave të planifikuara vjetore 2024, sipas planit me ndryshime. Pagesa më e lartë e realizuar në muajin Maj është pagesa prej rreth 177 milionë LEK për kontratën “*Ofrimi i setit të personalizuar të instrumenteve kirurgjikale, material mjekësor steril njëpërdorimësh në sallat kirurgjikale, trajtimi i mbetjeve biologjike dhe dezinfektimi i sallave kirurgjikale*”, e cila përbën 24% të totalit të pagesave faktike të muajit Maj 2024.

**Respektimi i rregullit fiskal të PPP-ve, për vitin 2023**

Në zbatim të Nenit 4/2 të LOB: “...*Shuma totale e pagesave vjetore që kryhen nga njësitë e qeverisjes së përgjithshme (NJQP), të cilat rezultojnë nga kontrata koncesionare apo partneriteti publik privat (PPP), si rregull, nuk duhet të tejkalojë kufirin prej 5% të të ardhurave tatimore faktike të vitit paraardhës buxhetor...”.*

Kufiri i lejuar i pagesave neto për kontratat konçesionare/PPP për vitin për vitin 2024, prej 5% i të ardhurave tatimore faktike të vitit 2023, përllogaritet në rreth 29.9 miliardë LEK. Plani i pagesave 2024 për kontratat konçesionare/PPP, të raportuara nga Autoritetet Kontraktore përkatëse, përbën **2.36%** të totalit të të ardhurave tatimore faktike 2023, duke respektuar dukshëm rregullin fiskal prej ‘*jo më shumë se 5% të të ardhurave tatimore faktike të vitit paraardhës*’.

*Tabela 28: Koncesionet/PPP-të aktive me mbështetje nga buxheti i shtetit (në mijë LEK)*



*Burimi: Ministria e Financave, Autoritetet kontraktore (2024)*

## Detyrime të tjera Kontigjente

## Vendimet e Gjykatës së të Drejtave të Njeriut në Strasburg (GJEDNJ)

Këto vendime kanë të bëjnë kryesisht me çështje që lidhen me kthimin dhe kompensimin e pronave tek ish-pronarët. Sipas Avokaturës së Shtetit, risqet financiare që burojnë nga vendimet e GJEDNJ janë të karakterizuara nga një aftësi e dobët parashikuese, përsa kohë që kjo Gjykatë nuk funksionon me një kalendar të përcaktuar për komunikimin e çështjeve dhe nxjerrjen e vendimeve.

MF ka respektuar në vazhdimësi të gjitha vendimet e miratuara nga GJEDNJ, përmes likujdimit të VKM respektive miratuar në mbështetje të tyre, me përpikmëri dhe brenda afateve strikte të përcaktuara prej këtij organi. Kjo, duke konsideruar faktin se kur pagesat nuk kryhen brenda afatit 3 mujor nga data kur vendimi përkatës merr formën e prerë, shteti shqiptar ngarkohet me pagesën e një kamatë-vonese për çdo ditë vonesë. Sidoqoftë, për garantimin e shlyerjes në kohë të këtyre vendimeve, MF ka rekomanduar vazhdimisht përdorimin e të gjitha kanaleve të mundshme institucionale e proceduriale, brenda hapësirave që siguron kuadri ligjor në fuqi, duke sugjeruar skedulimin e detyrimit financiar me këste, në negocim me përfituesit. Ndërkohë, hyrja në fuqi më datë 30.12.2018 e ndryshimeve në ligjin “*Për Avokaturën e Shtetit*”, përmban një kre të veçantë dedikuar ekzekutimit të vendimeve të GJEDNJ, ku specifikisht në Nenin 19/5 përcaktohen dy mënyra ekzekutimi të shpërblimit:

* *Detyrimet financiare që burojnë nga vendimet e GJEDNJ mbulohen nga buxheti i shtetit, sipas përcaktimeve të parashikuara në VKM përkatëse të ekzekutimit të vendimit të GJEDNJ.*
* *Përjashtimisht për detyrimet financiare deri në 10.000 EUR, pagesa ekzekutohet në mënyrë të drejtpërdrejtë nga ministria përgjegjëse për financat, pas njoftimit nga Avokatura e Shtetit.*

**Gjatë periudhës Janar – Maj 2024, rezulton se:**

* *Këshilli i Ministrave ka miratuar vetëm 1 (një) VKM me një vlerë totale prej 170.000 EUR (rreth 17.3 milionë LEK), efekt që është përballuar nga Fondi Rezervë i buxheti i shtetit i miratuar për vitin 2024, konkretisht: VKM nr.177 datë 27.03.2024 “Për ekzekutimin e vendimit të GJEDNJ datë 07.11.2023 për çështjen ‘Durdaj dhe të tjerë kundër Shqipërisë’ (kërkesa nr.63543/09 dhe 3 kërkesa të tjera)”.*
* *Ministria e Financave ka ekzekutuar 9 (nëntë) vendime të GJEDNJ, me vlera nën 10.000 Euro, për një total prej 41.650 EUR (rreth 4.37 milionë LEK).*

*Tabela 29:* Detyrimet nga vendimet e GJEDNJ-së (në EUR), deri në Maj 2024



*Burimi: Avokatura e Shtetit, Ministria e Financave (2024)*

## Vendimet e Gjykatës Ndërkombëtare të ARBITRAZHIT

Këto vendime kanë të bëjnë me vendimet e formës së prerë për zgjidhjen e konflikteve në mosmarrëveshjet dy ose shumëpalëshe, në ngarkim të shtetit shqiptar. Duke patur parasysh efektet e qënësishme financiare që rëndom shoqërojnë këto vendime, ato vlerësohen me risk të konsiderueshëm për buxhetin e shtetit.

Në pjesën më të madhe, efektet financiare që rrjedhin nga zbatimi i këtyre vendimeve janë përballuar nga buxheti i vetë institucioneve buxhetore (*kryesisht ministri linje*), të cilat kanë qenë edhe palë e paditur në gjykimet respektive. Ndërkohë që, në rastet kur palë e paditur cilësohet ‘*shteti shqiptar*’ apo ‘*Qeveria shqiptare’*, këto vendime likujdohen përmes buxhetit të MF dhe/ose Fondit Rezervë të buxhetit të shtetit, nëse lind nevoja.

Ministria e Financave, në vazhdimësi dhe me këmbëngulje, ka rekomanduar forcimin e rolit negociues të institucioneve buxhetore dhe Avokaturës së Shtetit në çështjet e kësaj natyre, si edhe disiplinimin e proçesit të shlyerjes financiare të përfituesve. Kjo, me qëllimin final të lehtësimit, reduktimit dhe/ose shmangies së barrës financiare mbi buxhetin e shtetit.

Monitorimi dhe raportimi i vendimeve të Arbitrazhit Ndërkombëtar (ashtu si për GJEDNJ), është institucionalizuar edhe përmes përfshirjes në Udhëzimin Plotësues nr.1 datë 24.01.2024 “*Për zbatimin e Buxhetit të vitit 2024*” të skedulit të detyrueshëm kohor të raportimit të tyre nga ML/IB e Avokatura e Shtetit si dhe, të formateve standarde respektive për qëllime analize, transparence dhe raportimi të detyrimeve kontigjente të qeverisjes së përgjithshme.

**Për periudhën Janar – Maj 2024**, vlera totale e kostove të paguara nga buxheti i shtetit në kuadër të: përfaqësimit ligjor, mbrojtjes sipas shkallëve së gjykimit, shpenzimeve gjyqësore apo të tjera lidhura me vendime të arbitrazhit ndërkombëtar, rezultoi në masën rreth 265.1 milionë LEK, ku:

* *Rreth 94.9 milionë LEK Ministria e Financave, për pagesën shërbimeve juridike dhe kostove të tjera ligjore për përfaqësimin dhe mbrojtjen e Republikës së Shqipërisë në vendime të arbitrazhit ndërkombëtar.*
* *Rreth 55.7 milionë LEK Ministria e Infrastrukturës dhe Energjisë, për pagesën e kostove ligjore e administrative për përfaqësim dhe mbrojtje, lidhur me vendime të arbitrazhit ndërkombëtar.*
* *Rreth 67.2 milionë LEK Autoriteti Portual Durrës, për kosto ligjore të çështjeve të arbitrazhit ndërkombëtar.*
* *Rreth 26.3 milionë LEK Albpetrol sh.a, për pagesën e shpenzimeve gjyqësore/kostove ligjore për përfaqësim dhe mbrojtje për çështje të arbitrazhit ndërkombëtar.*
* *Rreth 21 milionë LEK Ministria e Bujqësisë dhe Zhvillimit Rural, për pagesën e kostove ligjore për mbrojtje e përfaqësim, lidhur me 1 (një) vendim të arbitrazhit ndërkombëtar.*

Në vijim, paraqiten të dhënat përmbledhëse të detyrimeve për vendimet e Arbitrazhit Ndërkombëtar:

*Tabela 30: Detyrime për vendimet e Arbitrazhit Ndërkombëtar* (në EUR)



*Burimi: ML/IB, Avokatura e Shtetit, Ministria e Financave (2024)*



# KONKLUZIONE DHE PROPOZIME

*Parashikimi per vitin aktual 2024 është pozitiv* dhe pritet që ekonomia të vazhdojë në ritmet pozitive të rritjes me një normë më të lartë kundrejt vitit të kaluar, prej 3.7%. Gjatë periudhës afatmesme rritja pritet të gjenerohet kryesisht nga kërkesa e brendshme, si konsumi ashtu edhe investimet, ndërsa kërkesa e huaj neto (*eksport-import*) pritet të ketë një efekt të moderuar pozitiv.

*Pritshmëria e borxhit publik.* Gjatë pjesës së mbetur të vitit 2024, menaxhimi i borxhit do të synojë plotësimin në kohë të nevojave të Qeverisë për financim, si dhe të nevojave për të shërbyer borxhin aktual me kosto sa më të ulët duke mbajtur nivele të pranueshme të ekspozimit ndaj risqeve. Në tregun e brendshëm, nëpërmjet titujve afatshkurtër do të synohet kryesisht rifinancimi i titujve ekzistues si edhe, menaxhimi aktiv i nevojave për likuiditet. Ndërkohë, nëpërmjet titujve afatgjatë do të synohet të mbulohet financimi i defiçitit. Financimi i huaj do të shërbejë si plotësues i burimeve të brendshme dhe përveç të tjerash, edhe si optimizues i kostove të borxhit.

*Pritshmëria në kahun e të ardhurave buxhetore.* Bazuar në performancën pozitive të të ardhurave për periudhën Janar-Maj 2024 me një realizimin rreth 4.9 miliardë LEK mbi planin 5 mujor, si edhe dhe në analizën e faktorëve që mund të impaktojnë realizimin e tyre për 7 mujorin në vijim, vlerësohet se të ardhurat do të vijojnë të rriten mbi parashikimin me rreth 9.2 miliardë LEK më shumë se plani i buxhetit 2024*.*

*Pritshmëria lidhur me ecurinë e shpenzimeve buxhetore.* Shpenzimet e përgjithshme buxhetore për vitin 2024, vlerësuar mbi bazën e ecurisë dhe performancës së tyre gjatë periudhës 5M Janar-Maj, paraqesin një pritshmëri përgjithësisht në linjë me parashikimet e Ministrisë së Financave, sipas drejtimeve të politikave kryesore. Sidoqoftë, një parashikim më i saktë lidhur me pritshmërinë deri në fund të vitit 2024 të realizmit të shpenzimeve, sidomos investimeve publike, do të jetë i mundur vetëm pas analizës së ecurisë 9 mujore të tyre. Kjo, duke konsideruar tremujorin e fundit të çdo viti buxhetor, si periudhën me performancë më të lartë përsa i përket investimeve publike në tërësi dhe atyre në infrastrukturë në veçanti.

Në përfundim, në dritën e analizës së mësipërme mbi ecurinë thuajse 6 mujore dhe pritshmëritë deri në fund të vitit fiskal 2024, Ministria e Financave gjykon se vlerësimi i performancës së ecurisë së treguesve të konsoliduar makro-fiskal dhe buxhetorë, si të të ardhurave ashtu edhe të shpenzimeve të paktën në nivel 9M, do të jetë vendimtar në drejtim të angazhimit për një rishikim eventual të ligjit të buxhetit të vitit 2024.

**MINISTRI I FINANCAVE**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**ERVIN METE**

# SHTOJCAT

## Ecuria e detajuar e treguesve makroekonomikë gjatë Janar-Maj 2024[[6]](#footnote-6)

*Sektori real*

Mbështetur në informacionet më të fundit të disponueshme, INSTAT jep një vlerësim paraprak të PBB për vitin 2023, i cili bazuar në vlerësimet tremujore shënoi një rritje prej 3.4%, krahasuar me 2022. Zgjerimi i kërkesës për mallra e shërbime solli rritjen e prodhimit, të pagave e të punësimit, si dhe përmirësimin e situatës financiare të bizneseve dhe familjeve. PBB reale u rrit me 2.8% në terma vjetor në tremujorin e parë 2023, e ndjekur me 3.2% në tremujorin e dytë dhe një rritje më e fortë prej 3.5% dhe 3.8% në tremujorin e tretë dhe të katërt, krahasuar me tremujorët përkatës 2022. Rritja e deritanishme është gjeneruar kryesisht nga kërkesa e brendshme, si konsumi ashtu edhe investimet, me rritje respektivisht prej 3.8% dhe 6.4% krahasuar me 2022. Rritja kumulative në vitin 2023 ishte rreth 4.44%, e gjeneruar kryesisht nga kërkesa e brendshme (*konsumi, investimet*).

Të gjitha kategoritë e shpenzimeve vijuan rritjen, konsumi final i popullatës shënoi rritje me 3.77% dhe kontribuoi me 1.35pp në rritjen ekonomike, ndërsa konsumi privat shënoi rritje prej 2.96% dhe kontribuoi me 0.92pp. Formimi bruto i kapitalit fiks u rrit me 6.43% dhe kontribuoi me 0.73pp, nëpërmjet investimeve më të larta publike dhe private.

Nga ana e ofertës, tregtia, shërbimet e lidhura me turizmin dhe ndërtimi kanë udhëhequr rritjen në vitin 2023. Sektori i “*Aktivitetete të pasurive të paluajtshme*” është rritur me 11.3%, “*Ndërtimi*” me 9.69%, “*Arte, argëtim dhe çlodhje*” me 18.65%, “*Informacioni dhe komunikacioni*” me 7.85% dhe “*Aktiviteti financiar i sigurimeve*” me 4.34%. Sektorët që patën një ecuri më të ngadaltë ishin “Bujqësia” dhe “Industria”, përkatësisht me rënie prej 0.68% dhe 0.69%.

Tregu i punës ka vazhduar të përmirësohet gjatë vitit 2023. Punësimi është rritur mesatarisht me 1.6% në vit, mbështetur kryesisht nga punësimi më i lartë në sektorin e shërbimeve. Nga pikëpamja e ofertës, rritja e punësimit mund t'i atribuohet kryesisht rritjes së qëndrueshme të normave të pjesëmarrjes së fuqisë punëtore dhe normës së punësimit, duke arritur përkatësisht 75.1% në tremujorin e katërt (*krahasuar me 74.8% në T4 2022*) dhe 66.7% (*krahasuar në 66.5 % në T4 2022*). Evidencat tregojnë se ka një interes të përgjithshëm në rritje për të hyrë në fuqinë punëtore, ndoshta nxitur nga trendi rritës i pagave, duke nënvizuar kështu tendencat pozitive në ofertën e punës. Në të njëjtën kohë, shkalla e papunësisë vazhdoi trendin rënës të viteve të fundit dhe është ulur deri në 10.7% në tremujorin e katërt të 2023, nga 11% në fund të vitit të kaluar (*për moshën 15 vjeç e lart*). Kjo paraqet shifrën më të ulët të papunësisë të regjistruar ndonjëherë.

Një tjetër tregues i rëndësishëm që jep sinjale mbi rritjen ekonomike është treguesi i ndjesisë ekonomike (TNE) i cili shënoi shënoi nivelin 107 në muajin Mars 2024, duke u rritur me 2.5pp krahasuar me muajin e kaluar dhe një rënie me 3.9pp në krahasim me të njëjtën periudhë të një vit më parë. Niveli aktual i TNE qëndron 7.0 pikë mbi mesataren historike. Rritja e TNE këtë muaj u ndikua nga rritja e besimit në sektorët e industrisë, tregtisë e shërbimeve si dhe, nga rritja e besimit konsumator. Nga ana tjetër, besimi në sektorin e ndërtimit ra në muajin Mars, pasi kishte regjistruar rritje dy muajt e mëparshëm.

* Treguesi i besimit në sektorin e industrisë (TBI) shënoi nivelin -6.0pp në Mars 2024 (*7.8pp më pak krahasuar me Mars 2023*) dhe një rritje mujore prej 3.6pp.
* Treguesi i besimit në sektorin e ndërtimit (TBN) shënoi nivelin 1.0pp në Mars 2024 (*2.6pp më pak krahasuar me Mars 2023*), duke shënuar një rënie mujore prej 0.9pp.
* Treguesi i besimit në shërbime (TBSH) shënoi nivelin 22pp në Mars 2024 (*3.1pp më pak krahasuar me Mars 2023*), duke shënuar një rritje mujore me rreth 6.4pp.
* Treguesi i besimit të konsumatorëve (TBK) shënoi nivelin -26.3pp në Mars 2024 (*0.9pp më shumë krahasuar me një vit më parë*), si dhe një rritje me 1.4pp krahasuar me Shkurt 2024.

*Sektori i jashtëm*

Eksportet e mallrave për periudhёn Janar-Prill 2024 pësuan rënie prej 17.1% krahasuar me një vit më parë. Vetëm pёr muajin Prill 2024, eksportet shёnuan rritje prej 1.8%, nё krahasim me Prill 2023. Ato arritën vlerën 34.6 miliardë LEK, duke u rritur me 1.8% kundrejt të njëjtës periudhë 2023, me një rritje prej 3.9% kundrejt Mars 2024. Rritja vjetore e eksporteve prej 1.8% në Prill, është ndikuar nga grupi: “*Minerale, lëndë djegëse, energji elektrike*” me kontribut 4.6pp dhe me një rritje vjetore prej 26.4%. Zhvillimet sipas kategorive kryesore të mallrave të eksportit, si dhe kontributi i tyre në totalin e eksporteve, paraqiten në tabelën e mëposhtme.

*Tabela 31: Rritja e eksportit të mallrave, sipas kategorive kryesore*



*Burimi: INSTAT, Maj 2024*

Në grafikun e mëposhtëm paraqitet rritja mujore e totalit të eksporteve, kundrejt të njëjtit muaj të një viti më parë.

*Grafiku 48: Rritja mujore e totalit të eksporteve, në %*



*Burimi: INSTAT, Maj 2024*

*Importet e mallrave* për periudhёn Janar-Prill 2024 shënuan rritje vjetore prej 0.4% krahasuar me një vit më parё, ku vetëm për muajin Prill ato shënuan rritje vjetore prej 0.6% kundrejt Prill 2023. Ato arritën vlerën 75.3 miliardë LEK, duke u rritur në terma vjetor me 0.6%, me një rritje prej 0.6% kundrejt Mars 2024. Rritja vjetore e importeve prej 0.6% në Prill 2024 është ndikuar kryesisht nga grupet: “*Ushqime, pije, duhan*” me kontribut pozitiv 1.4pp dhe rritje vjetore 8.7%, si edhe grupi “*Makineri, pajisje dhe pjesë këmbimi*” me kontribut pozitiv 1.2pp dhe rritje vjetore 4.7%. Zhvillimet sipas kategorive kryesore të mallrave të importit, si dhe kontributi i tyre në totalin e importeve, paraqiten në tabelën e mëposhtme

*Tabela 32: Rritja e importit të mallrave, sipas kategorive kryesore*



*Burimi: INSTAT, Maj 2024*

Në grafikun e mëposhtëm paraqitet rritja mujore e totalit të importeve, kundrejt të njëjtit muaj të një viti më parë.

*Grafiku 49: Rritja mujore e totalit të importeve, në %*



*Burimi: INSTAT, Maj 2024*

Zhvillimet në tregtinë e jashtme janë reflektuar dhe tek defiçiti tregtar. Gjatë periudhës Janar-Prill 2024, bilanci tregtar pësoi rënie me rreth 22.1% krahasuar me të njëjtën periudhë të vitit 2023. Defiëiti tregtar i këtij muaji është 40.73 miliardë LEK, i përmirësuar me 0.3% kundrejt Prill 2023 dhe me 2.0% kundrejt Mars 2024.

*Tabela 33: Bilanci tregtar, sipas kategorive kryesore*



*Burimi: INSTAT, Maj 2024*

*Sektori monetar*

Në muajin Maj 2024, ndryshimi vjetor i indeksit të çmimeve të konsumit është +2.2%, kundrejt +4.7% që ishte një vit më parë. Inflacioni mesatar pёr periudhёn Janar-Maj 2024 është +2.5%. Nё grafikun e mëposhtëm paraqitet ecuria mujore e çmimeve të konsumit, për tre vitet e fundit:

*Grafiku 50: Ndryshimi vjetor i Inflacionit, në %*



*Burimi: INSTAT, Maj 2024*

*Tabela 34: Rritja vjetore e çmimeve, në %*

Pёrgjatё kёsaj periudhe, nga tërësia e mallrave dhe shërbimeve që përbëjnë shportën e konsumit, kontributin mё tё lartё nё inflacionin e pёrgjithshёm e patën zёrat “*Ushqime*” dhe “*Qera, ujë lëndë djegëse dhe energji*”. Në tabelë vërehen kontributet dhe rritjet respektive në çmime, për çdo grup mallrash pёr muajin Maj 2024.

Rezultatet e “*Vrojtimit të Aktivitetit Kreditues*” për tremujorin e parë 2024, tregojnë se standardet e kreditimit për bizneset nuk patën ndryshim. Standarde të pandryshuara u vërejtën si në kreditë për financimin e investimeve, edhe në ato për mbulimin e nevojave për likuiditet. Ndërkohë, standardet u lehtësuan disi për segmentin e biznesit të vogël e të mesëm, dhe u mbajtën të pandryshuara në kreditë për biznesin e madh. Në kahun lehtësues të standardeve të kreditimit, u raportuan kostot dhe kufizimet më të ulëta nga bilanci. Në kahun shtrëngues të standardeve të kreditimit, u raportuan të gjithë faktorët e lidhur me perceptimin e rrezikut të tillë si: rreziku mbi aftësinë paguese të kredimarrësit apo mbi kolateralin e kërkuar. Bankat, po ashtu, treguan një tolerancë më të ulët kundrejt rrezikut.

Ndërkohë, bankat aplikuan politika të diferencuara kreditimi për individët në tremujorin e parë 2024, thuajse në linjë me pritjet e tyre një tremujor më parë. Në kreditë për financimin e konsumit, politikat e kreditimit të bankave rezultuan lehtësuese, të shprehura në standarde e kushte kreditimi të lehtësuara nga një tremujor më parë. Ndërsa, në kreditë për blerjen e banesave, politikat kredituese pasqyruan shtrëngim të standardeve, kushteve e termave, nxitur kryesisht prej zhvillimeve aktuale e të pritura në tregun e banesave, si edhe nga ambienti i normave të interesit. Bankat raportuan vetëm një lehtësim të standardeve për kredinë dhënë biznesit të vogël dhe të mesëm në nivelin 2.4%, ndërsa për pjesën tjetër të kategorive të bizneseve (*korporata, likuiditete dhe investime*) ato mbetën të pandryshuara. Për individët bankat raportuan se përgjatë tremujorit të parë kërkesa për kredi për shtëpi shënoi një rënie prej 5%, nga një rritje prej 5.5% të shënuar në tremujorin e katërt 2023. Ndërkohë, për kredinë e individëve për konsum u raportua një rritje prej 9.1%, nga niveli prej 7.6% që u shënua në tremujorin e mëparshëm.

*Grafiku 51: Ecuria e stokut të depozitave 2023-2024, në %*

 Referuar tё dhёnave tё deritanishme, gjatë muajit Prill 2024 stoku total i depozitave bankare ka shënuar rritje me 2.8% kundrejt Prill 2023. Stoku total i depozitave në LEK shënoi rritje me 6.9%, ndërsa ai në valutë rënie me 0.4%, kundrejt të njëjtit muaj 2023. Në Prill 2024 rezulton se rreth 45% e totalit të stokut të depozitave përbëhet nga depozitat në LEK, dhe 55% nga depozitimet në valutë të huaj. Në Prill 2024, krahasuar me Prill 2023, stoku total i depozitave të bizneseve u rrit me 10.8%, ndërsa stoku total i depozitave të individëve me 0.9%.

*Tabela 35: Ecuria e kredisë për bizneset dhe individët, në %*



*Burimi: Banka e Shqipërisë, Maj 2024*

Referuar të dhënave të deritanishme, gjatë muajit Prill 2024 krahasuar me Prill 2023, stoku total i kredive bankare pati një rritje me 8.5%, stoku i kredive në LEK një rritje prej 21.4%, ndërsa ai në valutë një rënie prej 5.7%. Stoku i kredive akorduar bizneseve jo-financiare (*private dhe publike*) për muajin Prill 2024 shënoi një rritje me 6.3%, ku kredia vetëm për bizneset private jo-financiare u rrit me 7.1%, duke kontribuuar pozitivisht me 4pp në ndryshimin e stokut total të kredisë. Ndërkohë, stoku i kredive akorduar bizneseve publike jo-financiare për muajin Prill 2024 ka shënuar rënie me 9.3% krahasuar me Prill 2023, me kontribut negativ prej 0.3pp. Niveli i kredive me probleme ndaj totalit të kredive në fund të muajit Prill 2024, arriti në 4.82%.

*Tabela 36: Ecuria e kredive të këqija, në %*



*Burimi: Banka e Shqipërisë, Maj 2024*

Referuar të dhënave të deritanishme, sa i takon ecurisë së normave të interesit, vihet re se:

* ***Depozitat në LEK*** *– Norma mesatare e interesit për totalin e depozitave të reja (duke përfshirë të gjitha maturimet) në muajin Prill 2024 shënoi 2.3%, duke u rritur me 0.87pp krahasuar me të njëjtën periudhë të vitit të kaluar dhe duke u rritur me 0.17pp krahasuar me muajin paraardhës. Interesat mesatare për “Individët” shënuan 2.04% ose 0.63pp më shumë krahasuar me të njëjtën periudhë të një viti më parë dhe duke rënë me 0.10pp krahasuar me muajin paraardhës. Ndërkohë, normat mesatare për “Korporatat jo-financiare” shënuan 3.37%, duke u rritur me 1.78pp krahasuar me të njëjtën periudhë vitin e kaluar dhe duke u rritur me 1.31pp krahasuar me muajin paraardhës. Për periudhën Janar-Prill 2024, norma mesatare e interesit për depozitat në LEK rezultoi 2.1%, nga mesatarisht 1.5% në të njëjtën periudhë të një viti më parë, duke u rritur me 0.60pp.*
* ***Depozitat në EUR (€) –*** *Norma mesatare e interesit shënoi vlerën 1.4%, duke u rritur me 0.72pp krahasuar me një vit më parë dhe me 0.10pp krahasuar me një muaj më parë. Norma e interesit për “Individë” shënoi 1.23%, duke u rritur me 0.47pp krahasuar me një vit më parë dhe duke u rritur me 0.17pp krahasuar me një muaj më parë. Ndërkohë, norma e interesit për “Korporata jo-financiare” shënoi 1.92%, duke u rritur me 1.50pp krahasuar me një vit më parë dhe duke u ulur me 0.09pp krahasuar me një muaj më parë. Për periudhën Janar-Prill 2024, norma mesatare e interesit për depozitat në EURO rezultoi 1.3%, nga mesatarisht 0.8% në të njëjtën periudhë të një viti më parë, duke u rritur me 0.5pp*
* ***Depozitat në US ($) –*** *Norma mesatare e interesit shënoi vlerën 1.1% ose 0.08pp më pak krahasuar me një vit më parë, duke rënë me 0.14pp krahasuar me një muaj më parë. Norma e interesit për “Individë” shënoi 1.03%, duke rënë me 0.02pp krahasuar me një vit më parë dhe duke u ulur me 0.14pp krahasuar me një muaj më parë. Ndërkohë, norma e interesit për “Korporata jo-financiare” shënoi 2.22%, duke u rritur me 0.89pp krahasuar me një vit më parë dhe me 0.67pp krahasuar me një muaj më parë. Për periudhën Janar-Prill 2024, norma mesatare e interesit për depozitat në USD rezultoi 1.3%, nga mesatarisht e njëjta vlerë 1.3% në të njëjtën periudhë të një viti më parë, duke mos patur ndryshim.*
* ***Kreditë në LEK*** *– Norma mesatare e interesit për totalin e kredive (sasitë e reja) në muajin Prill 2024 shënoi vlerën 6.74%, ose 0.08pp më shumë se Prill 2023 dhe duke u rritur me 0.2pp krahasuar me Mars 2024. Interesi mesatar i kredive për “Individë” ka shënuar 6.87% ose 0.34pp më pak se e njëjta periudhë e vitit të kaluar dhe 0.2pp më shumë se muaji i kaluar. Interesi mesatar i kredive për blerje banesash dhe i kredive konsumatore kanë arritur përkatësisht nivelin 4.27% dhe 9.55%, ndërsa interesi mesatar i kredive për bizneset rezultoi 6.54%, duke u rritur 0.4pp krahasuar me Prill 2023 dhe duke u rritur me 0.15pp krahasuar me Mars 2024. Për periudhën Janar-Prill 2024, norma mesatare e interesit për kreditë rezultoi 6.62%, nga mesatarisht 7.27% në të njëjtën periudhë të një viti më parë, duke u ulur me 0.65pp.*
* ***Kreditë në EUR (€)*** *– Norma mesatare e interesit për totalin e kredive (sasitë e reja) në muajin Prill 2024 shënoi vlerën 6.74% ose 0.61 p.p. më shumë se Prill 2023 dhe 0.19pp më shumë se Mars 2024. Interesi mesatar i kredive për “Individë” ka shënuar vlerën 5.86%, ose 1.12pp më shumë se e njëjta periudhë e vitit të kaluar dhe 0.36pp më shumë se muaji i kaluar. Interesi mesatar i kredive për blerje banesash ka arritur në 5.66% edhe niveli i kredive konsumatore ka arritur 6.3%. Ndërsa, interesi mesatar i kredive për bizneset rezultoi 7.11%, duke u rritur me 0.33pp krahasuar me Prill 2023 dhe duke u rritur me 0.06pp krahasuar me Mars 2024. Për periudhën Janar-Prill 2024, norma mesatare e interesit për kreditë rezultoi 6.6%, nga mesatarisht 5.5% në të njëjtën periudhë të një viti më parë, duke u rritur me 1.1pp.*

Gjatë muajit Maj 2024, kursi mesatar i këmbimit të LEK-ut kundrejt EURO-s arriti 100.5 LEK/EUR, duke pësuar një rënie mujore në vlerë me 0.94% dhe një rënie me 9.52% në terma vjetor. Kursi mesatar i këmbimit të LEK-ut kundrejt USD në muajin Maj arriti në 93.0 LEK/USD, duke shënuar një rënie mujore me 1.76% dhe një rënie vjetore me 9.08%.

*Tabela 37: Ecuria e kursit të këmbimit 2015 - Maj 2024*



*Burimi: Banka e Shqipërisë, Qershor 2024*

## Treguesit kryesorë të performancës sipas ministrive të linjës, 4M I 2024

Buxheti i vitit 2024, ka financuar 131 programe buxhetore si edhe buxhetin e 61 bashkive dhe 12 qarqeve. Realizimi i buxhetit për 5 mujorin e vitit 2024 për ministritë dhe disa nga institucionet qendrore kryesore, paraqitet në tabelën e mëposhtme:

*Tabela 38: Realizimi Faktik sipas ministrive të linjës, 5M 2024*

*në mijë LEK*



**SHËNDETËSIA DHE MBROJTJA SOCIALE**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2024, performanca e treguesve buxhetorë për programet e Ministrisë së Shëndetësisë dhe Mbrojtjes Sociale, paraqitet si më poshtë:

*Tabela 39: Performanca e shpenzimeve për 4M I, për Shëndetësinë dhe Mbrojtjen sociale*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikimi, Menaxhimi dhe Administrimi** | 395,190 | 18,000 | 94,935 | 3,224 | 24% | 18% |
| **Rehabilitimi i të Përndjekurve Politikë** | 1,242,719 | 0 | 257,012 | 0 | 21% | - |
| **Shërbime të Kujdesit Shëndetësor Parësor** | 5,415,645 | 421,000 | 2,731,882 | 65,620 | 50% | 16% |
| **Shërbime të Kujdesit Shëndetësor Dytësor** | 34,463,272 | 2,287,190 | 9,919,512 | 721,852 | 29% | 32% |
| **Shërbime të Shëndetit Publik** | 3,937,689 | 343,800 | 1,280,726 | 0 | 33% | 0% |
| ***Përkujdesja Sociale*** | 29,633,800 | 91,710 | 8,496,276 | 0 | 29% | 0% |
| **Gjithsej sipas natyres** | **75,088,315** | **3,161,700** | **22,780,343** | **790,696** | **30%** | **25%** |
| **Gjithsej** | **78,250,015** | | **23,571,038** | | **30%** | |

Për programin **“Shërbime të Kujdesit Shëndetësor Parësor”** është realizuar qëllimi i programit i cili synon *“Mbulim universal të nevojave të popullatës për kujdes mjekësor parësor, nëpërmjet ofrimit të vizitave falas nga mjeku i familjes, kontrollit mjekësor bazë dhe programeve parandaluese”*. Ky qëllim është arritur nëpërmjet objektivit, *“Përmirësimi i shërbimeve parandaluese dhe të diagnostikimit të hershëm të sëmundjeve”.* Qëllimi dhe objektivi i programit është realizuar nëpërmjet produkteve, performanca e të cilave për 4M 2024, është si më poshtë:

* *Janë ofruar 2.4 milionë vizita në qendrat shëndetësore të kujdesit parësor, me një kosto prej rreth 644.8 milionë LEK.*
* *Kanë përfituar rreth 174 mijë individë të moshës 35 - 70 vjeç kontrollin bazë (Chek-up) me një kosto faktike 292 milionë LEK.*
* *Janë trajtuar rreth 392 mijë pacientë me recetë me rimbursim nga mjeku i familjes, me një kosto faktike prej 1.8 miliardë LEK.*

Për programin **“Shërbime të Kujdesit Shëndetësor Dytësor”** është realizuar qëllimi i programit i cili synon*“Mbulim universal i nevojave të popullatës për kujdes mjekësor të specializuar, nëpërmjet ngritjes së një kuadri ligjor modern për një sistem financimi adekuat, modeleve bashkëkohore të menaxhimit të spitaleve, ngritjes së një sistemi monitorimi i cili do të masë performancën dhe do të lejojë akreditimin e spitaleve, zhvillimin e partner- shipit publik privat në shërbimet mjekësore dhe jo mjekësore në spitale.”.* Qëllimi i programit u realizua nëpërmjet objektivit “*Ofrimi cilësor dhe gjithëpërfshirës i shërbimeve të kujdesit shëndetësor dytësor*”.

Qëllimi dhe objektiva e programit janë realizuar nëpërmjet produkteve, performanca e të cilave për 4M 2024 është realizuar si më poshtë:

* *Janë trajtuar rreth 105,722 pacientë të shtruar në spitale, me një kosto faktike rreth 8.3mld LEK.*
* *Janë kryer rreth 61,125 seanca për trajtimin e pacientëve me dializë, shoqëruar me një kosto faktike prej rreth 715 milionë LEK.*
* *Janë trajtuar 730 pacientë në spitalet psikiatrike, me një kosto prej 251 milionë LEK.*
* *Janë trajtuar rreth 3,309 pacientë nga paketat spitalore të kardiologjisë dhe kardiokirurgjisë, me një kosto faktike prej 68.5 milion LEK;*
* *Janë trajtuar 1,465 pacientë me katarakte, shoqëruar me një kosto prej 6 milionë LEK.*
* *Janë trajtuar 10,133 pacientë me radioterapi, me një kosto prej 1 milionë LEK.*
* *Janë kryer rreth 1.4 milionë ekzaminime laboratorike, shoqëruar me një kosto prej 423.5mln LEK.*

Për programin **“Shërbime të Shëndetit Publik”** është realizuar qëllimi i programit i cili synon *“Mbrojtjen e shëndetit dhe promovimin e jetësës së shëndetshme përmes, kontrollit të sëmundjeve infektive; forcimit të programit të imunizimit; sigurimit të vaksinave 100% sipas kalendarit të vaksinimit dhe mbulesën vaksinale të tyre mbi 95%; forcimit të survejancës epidemiologjike; monitorimit të ujit të pijshëm; kontrollit të sëmundjeve jo infektive përmes vlerësimit të faktorëve të riskut; nxitjes së procesit të depistimit; forcimit të shendetit riprodhues dhe promovimit të një jete të shëndetshme; zgjerimit dhe forcimit të monitorimit të agjenteve mjedisorë bazuar në standartet e BE (ajri, zhurmat dhe ujrat siperfaqësore); garantimit të respektimit të kërkesave ligjore në fushën e shëndetit publik”.* Qëllimi i programit u realizua nëpërmjet këtyre objektivave:

* *Sigurimit të qëndrueshmërisë së mbulesës vaksinare, për vaksinat e kalendarit të vaksinimit në masën 95%.*
* *Reduktimit të numrit të shpërthimeve epidemike.*
* *Depistim i grave me shërbim të depistimit të kancerit të gjirit dhe qafës së mitrës.*
* *Mbulim me inspektim shendetsor sipas standarteve respektive.*

Këto objektiva janë realizuar nëpërmjet produkteve, performanca e të cilave për 4M 2024, është realizuar, si më poshtë:

* *Janë vaksinuar rreth 1,325 fëmijë të moshës 0-18 vjeç me një kosto faktike prej 60.1 milionë LEK.*
* *Është kryer depistimi i 3,000 grave për kancerin e gjirit dhe 15,010 grave për kancerin e qafës së mitrës, me një kosto faktike prej 7 milionë LEK.*
* *Janë kryer rreth 8,004 inspektime nga inspektoriatet, shoqëruar me një kosto prej 142mln LEK.*

Për programin **“Përkujdesi Social”,** është realizuar qëllimi i programit i cili synon *“Ndërtimi i një sistemi mbrojtje sociale nëpërmjet politikave dhe mekanizmave për të mbrojtur individët ne nevojë.* Qëllimi i programit u realizua nëpërmjet objektivave, sa më poshtë:

* *Reformimit të programit të përkujdesit social në tre shtylla kryesore të tij NE, PAK dhe Shërbimet*
* *Përfshirja e barabartë sociale dhe ekonomike e burrave, grave, fëmijëve dhe grupeve të margjinalizuara.*

Këto objektiva janë realizuar nëpërmjet produkteve, performanca e të cilave për 4M 2024, është realizuar, si më poshtë:

* *Kanë përfituar rreth 56,134 familje dhe individë në nevojë që përfitojnë nga skema e NE shoqëruar me një kosto faktike 1.4 miliard LEK.*
* *Kanë përfituar rreth 162,590 persona me aftësi të kufizuar nga programi i aftësisë së kufizuar, shoqëruar më një një kosto faktike prej 5.7 miliard LEK.*
* *Kanë përfituar 188 persona përfitimin e shërbimit të përkujdesit social të ofruara në qëndrat rezidenciale publike, shoqëruar me një kosto faktike prej rreth 135 milionë LEK.*
* *8,672 bebe kanë përfituar shpërblimin e lindjes, me një kosto faktike totale prej 600mln LEK.*

**ARSIMI**

Në përputhje me drejtimet kryesore të politikës së përgjithshme shtetërore, me fondet buxhetore të miratuara për vitin 2023, performanca e treguesve buxhetorë për programet e Ministrisë së Arsimit dhe Sportit, për 4M I të vitit 2023, paraqitet si më poshtë:

*Tabela 40: Performanca e shpenzimeve për 4M I, për Arsimin*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | Realizimi në % | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikimi, Menaxhimi dhe Administrimi** | 1,031,492 | 255,000 | 301,779 | 0 | 29% | 0% |
| **Zhvillimi i Sportit** | 356,200 | 220,000 | 92,911 | 0 | 26% | 0% |
| **Arsimi Baze (perfshire parashkollorin)** | 25,513,897 | 1,537,000 | 8,448,191 | 100,147 | 33% | 7% |
| **Arsimi i Mesem i Larte (AML)** | 7,387,000 | 1,362,000 | 2,296,286 | 127,088 | 31% | 9% |
| **Arsimi Universitar** | 13,418,858 | 1,480,000 | 3,888,627 | 232,121 | 29% | 16% |
| **Fonde per Shkencen** | 854,240 | 850,000 | 97,043 | 115,917 | 11% | 14% |
| **Gjithsej sipas natyrës** | **48,561,687** | **5,704,000** | **15,124,836** | **575,272** | **31%** | **10%** |
| **Totali** | **54,265,687** | | **15,700,108** | | **29%** | |

**“Arsimi Bazë”**, qëllimi i këtij programi është *“Sigurimi i një arsimi cilësor për të gjithë nxënësit duke përmirësuar kushtet e mësimdhënies e mësimnxënies duke siguruar kushte të barabarta për pjesëmarrje në arsimin bazë, për të gjithë fëmijët e grup moshës në arsimin parashkollor dhe atë të detyruar”.*

Përgjatë 4M 2024, për arritjen e qëllimit kanë kontribuar produktet, performanca e të cilave është realizuar, si më poshtë:

* *Rreth 250,000 nxënës kanë ndjekur arsimin 9-vjeçar me një kosto faktike 7.9 miliard LEK.*
* *U ofrua shërbimi i transportit me fonde të buxhetit, për të mbuluar shpenzimet për transportin e rreth 44,400 nxënës që kanë vendbanimi mbi 2 km nga shkolla dhe mësues që punojnë mbi 5km nga vendbanimi/qendra e përhershme e punës në shkollë me një kosto rreth 331mln LEK.*
* *Rreth 160 nxënës me aftësi të veçanta që përfitojnë shërbim arsimor, më një kosto prej 34 milionë LEK për 4M I të vitit 2024.*

Programi **“Arsimi Mesëm i Përgjithshëm”** objektivat e të cilit janë:

* *Sigurimi i kushteve dhe garantimi i aksesit për çdo nxënës të arsimit bazë për të ndjekur arsimin e mesëm, të lartë.*
* *Reformimi i sistemit arsimor përmes rritjes së kapaciteteve të stafeve mësimore, konsolidimit të kurrikulës së re të klasës 10-11-12, si dhe zbatimit me sukses të saj.*

Këto objektiva janë realizuar nëpërmjet produkteve, performanca e të cilave për 4M 2024, është si më poshtë:

* *Rreth 64,000 nxënës kanë ndjekur arsimin e mesëm të përgjithshëm me kosto rreth 2.2mld LEK.*
* *Ofrimi i shërbimit të transportit me fonde të buxhetit, për të mbuluar shpenzimet për transportin e rreth 5,300 mësues të AML për vitin shkollor 2023-2024, shoqëruar me kosto prej 28mln LEK.*
* *Kanë përfituar tekste mësimore falas 16,000 nxënës të grupeve sociale në nevojë, për vitin shkollor 2023-2024.*

Në programin **“Arsimi Lartë”,** gjatë 4M 2024, është synuar realizimi i objektivave sa mëposhtë:

* *Rritja e cilësisë së mësimdhënies nëpërmjet kualifikimit shkencor të stafit akademik me 5% deri 10% në vit, rritjes së numrit të stafit akademik me kohë të plotë duke synuar uljen e raportit pedagog/student në 1/20.*
* *Garantimi i aksesit në bazë të meritës si dhe rritja e dimensionit social në AL duke mbështetur me bursë financiare individët që duan të ndjekin studimet në arsimin e lartë nga kategoritë sociale në nevojë në masën 16% deri 18% në vit të studentëve të ciklit të parë dhe të dytë dhe në përputhje me parimet e barazisë gjinore.*
* *Akreditimi i programeve të studimit konform kërkesave ligjore.*
* *Përmirësimi i standardeve, infrastrukturës akademike duke rritur raportin sipërfaqe/student në vende kërkimore në laboratore dhe në biblioteka.*

Këto objektiva janë realizuar nëpërmjet produkteve, performanca e të cilave për 4M 2024, është si më poshtë:

* *Kanë ndjekur ciklin e parë të studimeve 73,000 studentë, me një kosto vjetore prej 3.2mld LEK.*
* *Kanë përfituar bursa dhe mbështetje financiare për akomodim në shtëpitë e studentëve rreth 18,000 studentë, shoqëruar me një kosto për 4M I të vitit 2024, prej 587 milionë LEK.*

**BUJQËSIA DHE ZHVILLIMI RURAL**

Performanca e treguesve buxhetorë për shtatë programet e Ministrisë së Bujqësisë dhe Zhvillimit Rural, paraqitet si më poshtë:

*Tabela 41: Performanca e shpenzimeve për 4M I, për Bujqësinë dhe Zhvillimin Rural*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| Programi buxhetor | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikim menaxhim administrimi** | 495,435 | 5,000 | 165,325 | 0 | 33% | 0% |
| **Siguria ushqimore dhe mbrojtja e konsumatorit** | 2,006,439 | 699,409 | 572,934 | 11,156 | 29% | 2% |
| **Mbeshtetje per peshkimin** | 203,400 | 269,423 | 38,169 | 0 | 19% | 0% |
| **Menaxhimi i infrastruktures se kullimit dhe ujitjes** | 964,900 | 1,590,000 | 237,483 | 339,433 | 25% | 21% |
| **Zhvillimi rural duke mbeshtetur bujqesine, blegtorine dhe agroindustrine** | 4,002,380 | 3,246,014 | 155,200 | 456,387 | 4% | 14% |
| **Keshillimi dhe informaioni bujqesor** | 660,800 | 20,000 | 180,361 | 1 | 27% | 0% |
| **Menaxhimi i qendrueshem i tokes bujqesore** | 25,000 | 0 | 1,072 | 0 | 4% | - |
| **Gjithsej sipas natyrës** | **8,358,354** | **5,829,846** | **1,350,544** | **806,978** | **16%** | **14%** |
| **Totali** | **14,188,200** | | **2,157,521** | | **15%** | |

Në programin e “**Zhvillimit rural** duke mbështetur prodhimin Bujqësor, Blegtoral, Agroindustrial dhe Marketingun”, janë realizuar produkte të tilla si:

* *Miratimi i bazës ligjore për masat mbështetëse, të Programit të Bujqësisë dhe Zhvillimit Rural për vitin 2024 (VKM dhe Udhëzimi), si dhe urdhri për alokimin e fondeve sipas masave, bazuar në kërkesën e AZHBR-së si edhe janë krijuar kushtet për të aplikuar rreth 15,597 aplikantë në skemat kombëtare, si dhe 54,255 në mbështetjen me naftë për bujqësinë me një kosto faktike prej 130 milionë LEK;*
* *Është realizuar degustimi i rreth 31 mostrave të duhanit dhe 76 puro me një kosto faktike prej 8.1 milionë LEK;*
* *Janë promovuar bizneset dhe produktet shqiptare në 4 aktivitete ndërkombëtare dhe 2 kombëtare me në kosto faktike prej 3.4 milionë LEK;*
* *Është kryer vrojtimi statistikor për agroindustrinë me kosto faktike 13.2mln LEK*
* *Janë vlerësuar dhe regjistruar dy produkte nën skemat e cilësisë me emërtimin STG (Specialitet Tradicional i Garantuar), si dhe janë miratuar ndryshimet e specifikimeve për një produkt të rregjistruar si STG.*

Në programin **“Siguria ushqimore dhe mbrojtja e konsumatorit”**, janë realizuar për 4M I produkte të tilla si:

* *27.829 krerë kafshë janë trajtuar kundër sëmundjes të plasjes dhe është kryer dëmshpërblimi i 84 kafshëve të ngordhura/eleminuara me një kosto faktike prej 14.5 milionë LEK;*
* *24.958 krerë gjedhë janë gjurmuar për sëmundjen e Brucelozës dhe janë kryer rreth 5.173 kontrolle me një kosto faktike prej 231.7 milionë LEK;*
* *11.993 analiza të kryera në kuadër të monitorimit të mbetjeve në kafshët e gjalla dhe molusqet bivale, ku përfshihen edhe 357 analiza të kryera jashtë vendit, me kosto faktike prej 99mln LEK;*
* *8.559.600 analiza për fidanë frutorë, perimor dhe fidanë dekorativ, të certifikuar si dhe janë testuar 55 varietete të reja, me një kosto faktike prej 10 milionë LEK;*
* *33.941 inspektime në fushën e sigurisë ushqimore në të gjithë territorin e vendit me një kosto faktike prej 213.8 milionë LEK.*

Në programin “**Infrastruktura e ujitjes dhe kullimit**”, janë parashikuar disa produkte, ndër to përmendim:

* *“Rehabilitimi i infrastrukturës kryesore të ujitjes” për rreth 15,000 ha, me impakt në përmirësimin e ujitjes kryesisht në kanalet kryesor ujitës Peqin-Kavajë, që mbulojnë me ujitje bashkitë Peqin, Rrogozhin dhe Kavajë, kanalet Naun Panxhi dhe Poilis Tudan, që mbulojnë me ujitje bashkinë Elbasan, si dhe veprat e marrjes së ujit për disa kanale kryesor ujitës në administrim të MBZHR si kanalet Mat-Lezhë, Mat-Kurbin në Lezhë e Kurbin, Vjosë-Levan-Fier, në Fier, Degët Ujitëse me rezervuarin e Thanës në Lushnje etj, me një kosto faktike prej 29 milionë LEK;*
* *Ka filluar puna edhe për pastrimin e kanaleve kryesor kullues dhe mbajtjen në funksion të plotë të 27 hidrovoreve, që kullojnë rreth 70,000 ha në ultësirën perendimore, me një kosto faktike prej 154 milionë LEK*

**INFRASTRUKTURA DHE ENERGJIA**

Performanca e treguesve buxhetorë për 4M I të vitit 2022 për 11 programet e Ministrisë së Infrastrukturës dhe Energjisë, paraqitet si më poshtë:

*Tabela 42: Performanca e shpenzimeve për 4M I, për Infrastrukturën dhe Energjinë*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikimi, Menaxhimi dhe Administrimi** | 657,208 | 13,000 | 219,251 | 0 | 33% | 0% |
| **Mbështetje per Energjinë** | 113,583 | 3,130,000 | 69,821 | 399,639 | 61% | 13% |
| **Mbështetje për Burimet Natyrore** | 294,681 | 97,000 | 75,442 | 17,860 | 26% | 18% |
| **Mbështetje për Industrinë** | 336,088 | 78,000 | 115,439 | 13,098 | 34% | 17% |
| **Transporti Rrugor** | 2,993,020 | 21,091,022 | 595,406 | 3,429,118 | 20% | 16% |
| **Transporti Detar** | 154,759 | 9,890,000 | 37,807 | 2,094 | 24% | 0% |
| **Transporti Hekurudhor** | 525,056 | 4,752,393 | 160,248 | 303,095 | 31% | 6% |
| **Transporti Ajror** | 25,030 | 2,000 | 9,908 | 0 | 40% | 0% |
| **Mbështetje për rrjetet e komunikacionit** | 0 | 120,000 | 0 | 0 | - | 0% |
| **Planifikimi Urban** | 92,413 | 104,000 | 21,494 | 19,345 | 23% | 19% |
| **Furnizimi me uje dhe kanalizime** | 615,852 | 12,057,141 | 29,115 | 2,162,115 | 5% | 18% |
| **Gjithsej sipas natyrës** | **5,807,689** | **51,334,556** | **1,333,931** | **6,346,363** | **23%** | **12%** |
| **Totali** | **57,142,245** | | **7,680,295** | | **13%** | |

Programi **“Transporti Rrugor**” synon:

* *Zhvillimin më tej të sistemit kombëtar të transportit,*
* *Përmirësimin e qëndrueshmërisë, ndërlidhjes, ndërveprimit dhe integrimin e tij me gjerë, me sistemin ndërkombëtar dhe evropian të transportit dhe rajonin,*
* *Mbulimin me financim dhe zgjerimin, rritjen e standarteve dhe mirëmbajtjen e rrjetit kombëtar të rrugëve, me synim krijimin e një transporti të qëndrueshëm.*

Për 4M I 2024, për këtë program janë realizuar fondet në shpenzime korrente në masën 595 milionë LEK ose 20% e planit vjetor të rishikuar. Qëllimi i programit është realizuar nëpërmjet dy objektivave specifikisht, “*Ndërtimi dhe rehabilitimi sipas standarteve të projektimit të rrjetit rrugor kombëtar dhe Sistemim asfaltimi e riveshja për rrjetin rrugor kombëtar*.

Produktet që kanë kontribuar në realizimin e këtyre objektivave paraqiten si mëposhtë:

* Për objektivin *“Ndërtim dhe rehabilitim sipas standarteve të projektimit, rrugë të rrjetit kombëtar”,* disa nga produktet kryesore të realizuara përgjatë 4M 2024 janë:
* Janë *realizuar ‘Kontrata punimesh dhe mirembajtje te rrugeve nacionale te menaxhuara’*, me një kosto faktike prej 128 milionë LEK.
* 3,606 km ‘*Rrugë Nacionale të mirembajtuara’* me një kosto faktike prej 459 milionë LEK.
* *‘Projekte te kryera nga Instituti i Transportit’,* me një kosto faktike prej 7 milionë LEK.
* *Tipi i rrugës A me katër korsi (2x2) sipas standarteve të reja, për të cilin disa nga objektet e rëndësishme, që janë në proces paraqiten si më poshtë:*
  + *Rehabilitimi i segmentit rrugore mbikalimi pallati me shigjeta rrethrrotullimi Shqiponja”;*
  + *Ndërtimi rruga mbikalimi TEG dhe rrugët lidhëse të tij”;*
  + *Ndërtimi i Unazës së jashtme të Tiranës”;*
  + *Ndërtim i segmentit rrugor Sheshi Shqiponja-Bulevardi i ri, loti 2;*
  + *Ndërtim i segmentit rrugor Sheshi Shqiponja-Bulevardi i ri – Shkozë, Urat mbi lumin Tirana.*
* *Rruga tip B1’ me dy korsi, objektet në të cilat punohet me ritme të parashikuara janë:*
  + *Ndërtim Rruga Kardhiq-Delvinë Loti 4 dhe Loti 8,*
  + *Zgjerimi i rrugës Elbasan-Qafë Thanë (faza I dhe II)*
* *Për rrugën tip C2 me dy korsi, për të cilën disa nga objektet e rëndësishme, në të cilat punohet normalisht dhe që janë në proces janë:*
  + *Ndërtim rruga Korcë – Ersekë, Loti 2 (pjesa e dytë);*
  + *Ndërtim rruga Palas – Dhërmi;*
  + *Ndërtim i rrugës, lidhja e Autostradës Milot - Morinë me Aeroportin e Kukësit;*
  + *Rehabilitimi i segmentit rrugor Levan – Vlorë (rruga e vjetër);*
  + *Ndërtim rruga lidhëse e Aeroportit Ndërkombëtar të Vlorës (VIA)-Autostrada Fier-Vlorë;*
* *Për rrugën Tip A e modifikuar, përfshihet objekti ‘Ndërtim rruga Porto Romano Durrës, Loti 3’.*
* Realizimi i objektit *“Sistemim asfaltim e riveshje të rrjetit rrugor kombëtar”,* përgjatë 4M I të vitit 2024, lidhet me realizimin e disa projekteve ku përmendim:
  + *Eleminimi i pikave të zeza (Black spots), në rrjetin rrugor kombëtar;*
  + *Përmirësimi i sinjalistikës horizontale, vertikale dhe pajisjeve të sigurisë rrugore, në akset e Rajonit Verior, Qendror dhe Jugor.*

**Për programin “Furnizimi me Ujë dhe Kanalizime**”, përgjatë 4M 2024 është punuar për realizimin e qëllimit të tij i cili konsiston në ofrimin e *Shërbimit me furnizim me ujë dhe kanalizime për të gjithë popullsinë me cilësi dhe sipas standarteve ndërkombëtare*. Qëllimi i politikës së programit është realizuar nëpërmjet përmbushjes së objektivit i cili synon *mbulimin e plotë dhe më cilësi me shërbim të furnizimit me ujë në të gjithë zonën e shërbimit të shoqërive UK*, si edhe nëpërmjet kryerjes se monitorimeve në sektorin Ujësjellës Kanalizime, me një kosto faktike prej 29 milionë LEK:

**Për programin “Mbështetje për Burimet Natyrore”**, përgjatë 4M 2024, është realizuar qëllimi i programit, i cili lidhet me “*Realizimin e politikave te promovimit, mbikqyrjes, monitorimit dhe transparencës në fushën e gjeologjisë, minierave, ambientit dhe ujërave*”.

Qëllimi i programit u realizuar përmes 3 objektivave të cilat janë të cilat janë *“Shfrytëzimi me efiçencë i burimeve natyrore minerare nga shoqëritë e licensuara për këtë veprimtari nëpërmjet zbatimit të kushteve tekniko-profesionale dhe mjedisore sipas standarteve europiane”, “Promovimi i burimeve hidrologjike dhe minerare të pashfrytëzuara” si dhe “Rritja e transparencës në industrinë nxjerrëse”.* Produktet që kanë kontribuar në realizimin e tyre paraqiten të renditura sa më poshtë:

* *Kanë ushtruar aktivitetin e tyre për përmbushjen e objektivave të programit, Shërbimi Gjeologjik Shqiptar dhe Autoriteti Kombëtar për Sigurinë dhe Emergjencat në Miniera (AKSEM), më një kosto faktike prej 75 milionë LEK.*
* *Projekti “Raport mbi industrinë nxjerrëse në Shqipëri”, është realizuar me kosto faktike prej 4.2mln LEK.*

**Turizmi dhe Mjedisi**

Performanca e treguesve buxhetorë për katër programet kryesore në Ministrinë e Mjedisit dhe Turizmit paraqitet si më poshtë:

*Tabela 43: Performanca e shpenzimeve për 4M I, për Turizmin dhe Mjedisin*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikim, Menaxhim, Administrim** | 250,360 | 3,000 | 92,157 | 0 | 37% | 0% |
| **Administrimi i Pyjeve** | 449,730 | 418,760 | 122,125 | 0 | 27% | 0% |
| **Zhvillimi i Turizmit** | 834,600 | 19,340 | 119,295 | 517 | 14% | 3% |
| **Mbrojtja e Mjedisit** | 499,470 | 480,000 | 107,838 | 25,474 | 22% | 5% |
| **Gjithsej sipas natyrës** | **2,034,160** | **921,100** | **441,415** | **25,991** | **22%** | **3%** |
| **Gjithsej** | **2,955,260** | | **467,407** | | **16%** | |

**Në programin “Mbrojtja e Mjedisit**” për 4M 2024, fondet në shpenzimet korente janë realizuar në nivelin 22% kundrejt fondeve vjetore te planifikuara. Në realizimin e qëllimit të programit, i cili lidhet me *“Përmirësimin e cilësisë së ajrit, mbrojtjen e natyrës dhe biodiversitetit”,* kanë kontribuar produktet si më poshtë

* *Janë kryer 174 inspektime për parandalimin e përkeqësimit të shfrytëzimit pa kriter të burimeve ujore, të ndotjes se ujit, ajrit dhe tokës me ndikim në përmirësimin e cilësisë së mjedisit, ajrit, mbrojtjes së natyrës dhe biodiversitetit, me një kosto faktike prej 99 milionë LEK.*
* *Janë bërë 2 170 raporte monitorimi për mjedisin me një kosto faktike prej 6.9 milionë LEK.*
* *Janë shqyrtuar 233 dosje për leje Mjedisi të tipit A, B dhe III.2.B, me kosto faktike 1.13mln LEK.*

**Në programin “Administrimi i Pyjeve**” për 4M 2024, fondet në shpenzimet korente janë realizuar në nivelin 27% kundrejt fondeve vjetore të planifikuara. Produktet, të cilët kanë kontribuar në realizimin e qëllimit të programit, i cili lidhet me *“Zhvilllimin e qëndrueshëm të zonave pyjore të mbrojtura nëpërmjet bashkëpunimit me institucionet dhe komunitetin”*, paraqiten si vijon:

* *154 060 turistë kanë hyrë në zonat e mbrojtura,* *në Parkun Kombëtar Dajt, Parkun Natyror Syri i Kaltër, Kune-Vain-Patok-Fushekuqe-Ishem; Parkun Kombetar Divjakë-Karavasta, për periudhën janar-prill 2024.*
* *Janë kryer 9 273 monitorime përgjatë 4M I për vlerësimin e biodiversitetit dhe vlerave natyrore në zonat e mbrojtura, me një kosto faktike prej 99 milionë LEK.*
* *Janë administruar 20 Objekte nga AKZM përgjatë 4M I, me një kosto faktike prej 5.3 milionë LEK.*
* *Janë zhvilluar 169 orë mësimore përgjatë 4M I për ndërgjegjësimin dhe informimin e nxënësve mbi zonat e mbrojtura.*

**Në programin “Zhvillimi i Turizmit**” për 4M 2024, fondet në shpenzime korente janë realizuar në nivelin 14% kundrejt fondeve vjetore të planifikuara. Produktet të cilët kanë në realizimin e qëllimit të programit, i cili lidhet me *“Kthimin e Shqipërisë në një destinacion turistik tërheqës, cilësor dhe të qëndrueshëm, duke shfrytëzuar potenciale dhe burime lokale, duke u fokusuar në atë çka është unike në Shqipëri”*, paraqiten si vijon:

* *Janë kryer 208 Monitorime përgjatë gjithë vijës bregdetare, me një kosto faktike prej 38.9 milionë LEK.*
* *Janë shpallur 38 subjekte fituese në kuader të programit për mbështetje financiare të projekteve me tematikë promovimin e destinacioneve dhe zhvillimin e produkteve turistike, të cilët përgjatë periudhës 4M janë financuar në vlerën 20.5 milionë LEK.*
* *2.3 milionë turistë kanë hyrë në Shqipëri gjatë periudhës janar-prill 2024.*
* *Prezantimi i Shqipërisë në “Panairin e Turizmit IT Berlin”, si dhe marrja e statusit të “Vendit Pritës Zyrtar”* *në edicionin e 58-të, në ITB Berlin 2025, duke i dhënë kështu të drejtën e prezantimit vendit tonë si një destinacion kryesor turistik për audiencën ndërkombëtare të industrisë së udhëtimit. Realizuar me një kosto faktike prej 42 milionë LEK, apo në masën 23.4% kundrejt planit vjetor për vitin 2024.*

**DREJTËSIA**

Performanca e treguesve buxhetorë për 9 programet në Ministrinë e Drejtësisë, paraqitet si më poshtë:

*Tabela 44:**Performanca e shpenzimeve për 4M I, për Drejtësinë*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikimi, Menaxhimi dhe Administrimi** | 535,636 | 985,620 | 166,461 | 4,252 | 31% | 0% |
| **Publikimet Zyrtare** | 66,374 | 5,000 | 13,602 | 0 | 20% | 0% |
| **Mjekësia Ligjore** | 107,100 | 231,000 | 29,063 | 0 | 27% | 0% |
| **Shërbimi për Çështjet e Birësimit** | 18,040 | 200 | 4,614 | 0 | 26% | 0% |
| **Sherbimi i Kthimit dhe Kompensimit te Pronave** | 4,408,038 | 3,000 | 70,763 | 0 | 2% | 0% |
| **Ndihma juridike** | 105,550 | 2,000 | 18,617 | 0 | 18% | 0% |
| **Shërbimi i Përmbarimit gjyqësor** | 293,600 | 5,000 | 83,372 | 0 | 28% | 0% |
| **Sistemi i Burgjeve** | 7,468,232 | 300,000 | 2,272,589 | 6,578 | 30% | 2% |
| **Shërbimi i Provës** | 208,260 | 2,000 | 57,010 | 0 | 27% | 0% |
| **Tatali sipas natyres** | **13,210,830** | **126,417,649** | **2,716,090** | **10,829** | **21%** | **0%** |
| **Totali** | **139,628,479** | | **2,726,920** | | **21%** | |

Në programin “**Sistemi i burgjeve**” disa nga produktet e këtij programi masin performancën e sistemit të burgjeve, ndërsa të tjerë lidhen me përmirësimin e kushteve në sistemin penitenciar dhe konkretisht janë realizuar me një kosto faktike prej 1.9 miliard LEK.

* *Janë trajtuar 5 740 të dënuar burra në IEVP;*
* *Janë trajtuar 460 raste të dënuar të trajtuar me shërbim shëndetësor;*
* *Janë të trajtuara në kushte të veçanta të vuajtjes se dënimit 70 të dënuara femra;*
* *Janë trajtuar 30 të mitur të dënuar të cilët vuajnë dënimin në ambiente të përshtatshme për vuajtjen e dënimit;*

Në programin “**Agjencia e Trajtimit të Pronave**” janë realizuar produkte me kosto faktike prej 70.7 milionë LEK, ku përmendim:

* *Është realizuar “Shpërndarja e fondit fizik dhe financiar” për 80 subjekte me një kosto faktike prej afërsisht 69.3 milionë LEK.*
* *Është realizuar “Mbrojtja e interesave të ATP në proceset gjyqësore” , ku rezulton se janë mbyllur 106 raste gjyqësore që kanë të bëjnë me çështje njohje të drejte pronësie apo që kanë të bëjnë me vlerësimin e pronës së njohur për kompensim.*

Në programin **“Publikimet Zyrtare”** janë realizuar produkte me kosto faktike prej 13 milionë LEK, ku përmendim:

* *“Publikimi i fletores zyrtare” janë realizuar 74 botime, me një kosto prej 12.4 milionë LEK.*
* *“Botimi elektronik i fletores zyrtare, buletinit të njoftimeve zyrtare, kodeve dhe përmbledhëseve të legjislacionit” janë botuar 80 publikime me një kosto prej 239 milionë LEK;*
* *“Botimi i Buletinit të Njoftimeve Zyrtare” 12 buletine, shoqëruar me një kosto prej 368 mijë LEK.*

Në programin **“Shërbimi për Çështjet e Birësimit”** është realizuar produkti *“Birësime të realizuara brenda dhe jashtë vendit”,* janë finalizuar 4 kërkesa për birësime dhe vazhdon shqyrtimi i dosjeve të tjera të cilat janë në proces, me kosto faktike prej 4.6 milionë.

**INSTITUCIONET E SISTEMIT TË DREJTËSISË**

Shpenzimet e planifikuara dhe ato faktike si dhe realizimi në % për 4M 2024 për institucionet e Sistemit të Drejtësisë, paraqiten si më poshtë:

*Tabela 45: Performanca e shpenzimeve për 4M I, për Institucionet e Sistemit të Drejtësisë*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korr.** | **Inv.** |
| **Inspektoriati i Larte i Drejtesise** | 274,300 | 73,000 | 70,603 | 30,702 | 26% | 42% |
| **Komisioni i Pavarur i Kualifikimit** | 324,200 | 2,000 | 91,524 | 60 | 28% | 3% |
| **Veprimtaria e apelimit të rivlerësimit kalimtar** | 247,150 | 2,000 | 81,192 | 0 | 33% | 0% |
| **Komisionerët Publikë** | 113,400 | 1,500 | 39,128 | 0 | 35% | 0% |
| **Struktura e Posaçme kundër Korrupsionit dhe Krimit të Organizuar** | 1,351,413 | 550,000 | 299,497 | 754 | 22% | 0% |
| **Këshilli i Lartë Gjyqësor** | 4,589,236 | 383,000 | 1,339,195 | 44,377 | 29% | 12% |
| **Këshilli i Lartë i Prokurorisë** | 204,083 | 10,000 | 66,684 | 0 | 33% | 0% |
| **Gjykata Kushtetuese** | 209,500 | 35,000 | 74,594 | 0 | 36% | 0% |
| **Gjithsej sipas natyrës** | **7,313,282** | **1,056,500** | **2,062,417** | **75,893** | **28%** | **7%** |
| **Totali** | **8,369,782** | | **2,138,310** | | **26%** | |

Në lidhje me disa nga treguesit e performancës për institucionet e sistemit të drejtësisë përmendim:

* *Institucioni i Komisionit të Pavarur të Kualifikimit (KPK), tregues të performancës ka numrin e dosjeve të shortuara, të shqyrtuara dhe vendimet e marra. Konkretisht, raportohet se prej fillimit të veprimtarisë, janë shortuar 805 subjekte rivlerësimi, janë marrë 32 vendime dhe janë shqyrtuar afërsisht 90 dosje.*
* *Për Komisionerin Publik, produkti është “Çështje të njoftuara nga KPK dhe shqyrtuar nga KP brenda afateve ligjore”, ku rezulton se përgjatë 4M 2024 janë realizuar në sasi 29 çështje nga 92 të planifikuara, shoqëruar me një kosto 39 milionë LEK.*
* *Për Inspektoriatin e Lartë të Drejtësisë në produktin “Inspektime të kryera” përgjatë 4M 2024 janë trajtuar 395 ankesa në total ose 28% kundrejt sasisë vjetore të planifikuar, shoqëruar me një kosto 70mln LEK.*
* *Struktura e Posaçme kundër Korrupsionit dhe Krimit të Organizuar, për përmbushjen e objektivit të saj “Lufta kundër krimit të organizuar dhe korrupsionit, ushtrimit të ndjekjes penale dhe përfaqësimit të akuzës pranë Gjykatave të Posaçme dhe Gjykatës së Lartë”, ka përfunduar 7.5% të çështjeve të regjistruara dhe gjykimin për 14% të personave të regjistruar për t’u gjykuar.*
* *Këshilli i Lartë Gjyqësor, ka si tregues performance “Numër çështjesh të gjykuara”, ku përgjatë 4M 2024 janë gjykuar rreth 41,466 çështje, shoqëruar me një kosto 1 248 milionë LEK.*

**FINANCAT**

Shpenzimet e planifikuara për vitin 2024 dhe ato faktike për 4M, si dhe realizimi në % për Ministrinë e Financave, për disa nga programet kryesore, paraqiten si mëposhtë:

*Tabela 46: Performanca e shpenzimeve për 4M I, për Financat, Ekonominë, Punësimin dhe Arsimin Profesional*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| Programi buxhetor | **Plani i rishikuar 2024** | | **Fakti 4M 2024** | | Realizimi në % | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikimi, Menaxhimi dhe Administrimi** | 705,498 | 578,000 | 241,621 | 191,710 | 34% | 33% |
| **Menaxhimi i Shpenzimeve Publike** | 492,768 | 175,000 | 113,221 | 0 | 23% | 0% |
| **Ekzekutimi i Pagesave të Ndryshme** | 620,251 | 86,496 | 66,235 | 0 | 11% | 0% |
| **Menaxhimi i të ArdhuraveTatimore** | 2,855,347 | 157,000 | 939,126 | 18,663 | 33% | 12% |
| **Menaxhimi i të Ardhurave Doganore** | 4,332,947 | 243,910 | 1,128,906 | 3,304 | 26% | 1% |
| **Lufta kunder transaksioneve jo ligjore** | 189,410 | 2,000 | 38,825 | 0 | 20% | 0% |
| **Gjithsej sipas natyrës** | **9,196,221** | **1,242,406** | **2,527,934** | **213,677** | **27%** | **17%** |
| **Totali** | **10,438,627** | | **2,741,611** | | **26%** | |

Sa i përket programit “**Menaxhimi i të Ardhurave Tatimore**”, objektivi i këtij programi është *“Progresi organizativ i Administratës Tatimore dhe zhvillimi i kapaciteteve njerëzore, aplikimi i metodave dhe sistemeve të reja; modernizimi, ofrimi i shërbimeve cilësore dhe reduktimi i barrës administrative në pagesën e detyrimeve tatimore dhe kontributeve të sigurimeve shoqërore si rrjedhojë e rritjes së ndërgjegjësimit publik duke ndihmuar në zhvillimin e kulturës për përmbushje vullnetare më të lartë; Implementimi efikas i legjislacionit tatimor dhe sigurimeve shoqërore; hetimi i rasteve të mashtrimit tatimor; zbatimi i strategjisë së përmbushjes së menaxhimit të riskut; përmirësimi i mëtejshëm i kontrollit tatimor dhe gjurmimi i mashtrimeve tatimore; mbledhja efikase dhe efektive e borxhit”*. Gjatë 4M 2024, shpenzimet korente në këtë program janë realizuar në vlerën e 939.1 milionë LEK ose në masën 33% të buxhetit. Në veçanti, për arritjen e këtij objektivi, janë realizuar produktet:

* *180,178 tatimpagues të asistuar, realizuar me një kosto faktike prej 696.7 milionë LEK.*
* *2,450 inspektime dhe hetime tatimore, realizuar me një kosto faktike prej 405.1 mijë LEK*
* *75 vendime gjyqësore të ekzekutuara, në vlerën 242 milionë LEK.*

Sa i përket programit “**Menaxhimi i të Ardhurave Doganore**” i cili ka si objektivi kryesor krijimin e lehtësirave për operatorët ekonomikë nëpërmjet lehtësimit dhe përshpejtimit të procedurave doganore, shpenzimet korente për 4M 2024 në këtë program janë realizuar në vlerën 1.12 miliard LEK ose 26% e buxhetit. Për arritjen e këtij objektivi, janë realizuar:

* *234,543 deklarata doganore të procesuara, me një kosto faktike prej 615.3 milionë LEK.*
* *11 vendime gjyqësore të ekzekutuara me një kosto faktike prej 4.8 milion LEK.*

Lidhur me garantimin e sigurisë dhe mbrojtjes kombëtarë nga: kontrabanda, trafiqet paligjshme, mallrat e ndaluara e falsifikuara, evazioni fiskal, etj. janë kryer:

* *714 çështje hetimore, me një kosto prej 984.8 mijë LEK,*
* *1,047 inspektime në vlerën 43 milion leke*
* *Shërbime skanimi, në vlerën 464.7 milionë LEK, i cili është efektiv në pesë pika doganore.*

**MBROJTJA**

Shpenzimet e planifikuara dhe ato faktike si dhe realizimi në % për 4M 2024 për Ministrinë e Mbrojtjes, paraqiten si më poshtë:

*Tabela 47: Performanca e shpenzimeve për 4M I, për Mbrojtjen*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikimi, Menaxhimi dhe Administrimi** | 1,404,797 | 160,000 | 684,925 | 12,600 | 49% | 8% |
| **Forcat e Luftimit** | 6,364,121 | 18,584,500 | 1,810,424 | 2,589,715 | 28% | 14% |
| **Mbështetja e Luftimit** | 6,771,441 | 1,265,500 | 1,520,889 | 96,749 | 22% | 8% |
| **Mbështetja për Shëndetësinë** | 1,407,838 | 500,000 | 370,663 | 3,204 | 26% | 1% |
| **Arsimi Ushtarak** | 871,478 | 457,000 | 245,371 | 0 | 28% | 0% |
| **Mbështetje për Ushtarakët** | 5,200,000 | 0 | 2,000,000 | 0 | 38% | - |
| **Emergjencat Civile** | 1,450,551 | 3,932,050 | 156,342 | 7,348 | 11% | 0% |
| **Gjithsej sipas natyrës** | **23,470,226** | **24,899,050** | **6,788,614** | **2,709,615** | **29%** | **11%** |
| **Gjithsej** | **48,369,276** | | **9,498,229** | | **20%** | |

Ministria e Mbrojtjes ka synuar që nëpërmjet zhvillimit të politikave të nevojshme në fushën e personelit, promovimit në karrierë, trajtimit të ushtarakut, rritjes së transparencës, llogaridhënies, si dhe eliminimin e korrupsionit në Forcat e Armatosura, të arrijë realizimin e disa prej treguesve kryesorë të përformancës, ku renditen:

* *Lartësimi i figurës dhe integritetit të ushtarakut*
* *Implementimi në mënyrë cilësore i detyrimeve që rrjedhin nga pjesëmarrja dhe anëtarësia në organizma të niveleve të larta ndërkombëtare si: NATO, EAPC, RACVIAC, Karta e Atlantikut, etj; i realizuar nëpërmjet nënshkrimit të marrëveshjeve ndërkombëtare në kuadër të partneritetit mes vendeve, rritjes së sigurisë në rajon e më gjerë.*
* *Modernizimi me armatim të lehtë dhe municione për Forcat e Armatosura, sistemet e mbështetjes për zjarr apo vendosja e kamerave Infra të Kuqe stacionare të integruara me sistemin SIVHD.*

Projektet prioritare në aspektin e ndërveprueshmërisë me strukturat e NATO-s, si dhe në kuadër të rritjes së sigurisë kombëtare, janë:

* *Sistemet e Integruara të vëzhgimit të hapësirës ajrore e detare.*
* *Kompletimi i Forcave të Armatosura me pajisje individuale të luftimit, në funksion të certifikimit të Batalionit II të këmbësorisë si një komponent i gatshëm i NATO Response Force.*
* *Shpenzimet operacionale u përdoren me efikasitet për kryerjen e misionit të Forcave të Armatosura si në rang kombëtar ashtu dhe në kuadër të misioneve paqeruajtëse, duke rritur prezencën e Forcave të Armatosura në Detin Egje, Afganistan, KFOR, etj.*

Programi **“Forca e Luftimit”**, i cili synon mbajtjen në gadishmëri të kapaciteteve operacionale të forcës tokësore, detare e ajrore, ka shpenzuar 1.8 miliardë LEK (shpenzime korrente) në 4M I të vitit 2024, ose 28% të planit të rishikuar. Konkretisht për 4MI janë realizuar:

* *2,293 personel i forcave toksore i mbajtur në gadishmëri, me një kosto faktike 947mln* LEK*.*
* *651 personel i forcave ajrore, i mbajtur në gadishmëri, me një kosto faktike 382mln*LEK*.*
* *636 personel i forcave detare, i mbajtur në gadishmëri, me një kosto faktike 323mln* LEK*.*
* *174 kontigjent ushtarak pjesmarrës në misione paqeruajtëse jashtë vendit, me kosto faktike prej 157mln* LEK*.*

Programi **“Mbështetja e Luftimit”,** siguron logjistikën dhe inteligjencën strategjike për operacione të ndryshme si dhe kapacitete operacionale për reparte të veçanta. Realizimi i fondeve buxhetore për 4M 2024 ishte 1.5 miliardë LEK (shpenzime korrente), ose 22% e planit të rishikuar. Për realizimin e objektivave të programit kanë kontribuar produktet sa më poshtë:

* *1,170 Kapacitete Operacionale që sigurojnë mbështetjen logjistike të Forcave të Armatosura të RSH, realizuar me një kosto faktike prej 545 milionë LEK.*
* *37 metër linear dokumenta të proçesuara dhe arkivuara sipas legjislacionit ne fuqi, me një kosto faktike prej 11 milionë LEK.*
* *30 liçenca import/eksport të dhëna, me një kosto faktike prej 10 milionë LEK*

Programi “**Arsimi Ushtarak**” me realizimin e fondeve në masën 28% të planit vjetor, ka realizuar *“Rritjen e kapaciteteve të burimeve njerëzore të afta për trajnimin dhe arsimimin cilësor në Forcat e Armatosura”*, me një kosto faktike për periudhën 4M 2024, prej 245 milionë LEK*.*

Programi “**Mbështetje për Shëndetësinë**” ka për qëllim *“Ofrimin e një shërbimi sa më të specializuar mjekësor dhe spitalor në nivel universitar në trajtim në rang kombëtar të politraumave”*. Realizimi i buxhetit për shpenzimet korrente të programit për 4M 2024 kundrejt buxhetit të akorduar për vitin 2024, është në nivelin 26%. Gjatë 4M 2024 janë trajtuar 36,400 pacientë ambulator dhe të shtruar në urgjencë, me kosto faktike prej 370 milionë LEK*.*

Realizimi i fondeve buxhetore të akorduara në programin “**Emergjencat Civile**” për 4M 2024 për grupin e shpenzimeve korente rezulton në masën 11%. Për realizimin e objektivave të programit kanë kontribuar produktet sa më poshtë:

* *570 orë pune të stafit të Sherbimit të Mbrojtjes nga zjarri, që kontribuojnë në mbrojtjen e jetës, pronës, trashëgimisë kulturore e pyjeve ndaj zjarrit, me një kosto faktike prej 119 milionë LEK.*
* *3 familje të ndihmuara, banesat e të cilëve janë dëmtuar nga fatkeqësi të ndryshme me një kosto faktike prej 8.9 milionë LEK.*

**RENDI DHE SIGURIA PUBLIKE**

Performanca e treguesve buxhetorë për 5 programet e Ministrisë së Brendshme paraqitet si mëposhtë:

*Tabela 48: Performanca e shpenzimeve për 4M I, për Rendin dhe Sigurinë Publike*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor** | **Plani i rishikuar 2024** | | **Fakti 4M 2024** | | **Realizimi në %** | |
| **Korrente** | **Investime** | **Korrente** | **Investime** | **Korrente** | **Investime** |
| **Planifikimi, Menaxhimi dhe Administrimi** | 1,481,750 | 55,795 | 429,045 | 685 | 29% | 1% |
| **Prefekturat dhe Funksionet e Deleguara te PV** | 646,007 | 5,000 | 187,922 | 4,406 | 29% | 88% |
| **Shërbimi i Gjendjes Civile** | 706,542 | 130,000 | 186,976 | 0 | 26% | 0% |
| **Policia e Shtetit** | 19,092,403 | 1,615,827 | 5,840,055 | 74,329 | 31% | 5% |
| **Garda e Republikës** | 2,222,000 | 30,000 | 693,561 | 0 | 31% | 0% |
| **Gjithsej sipas natyrës** | **24,148,702** | **1,836,622** | **7,337,559** | **79,420** | **30%** | **4%** |
| **Gjithsej** | **25,985,324** | | **7,416,979** | | **29%** | |

**Në programin “Policia e Shtetit**”, realizimi i fondeve për shpenzimet korente është 31% ndaj planit vjetor ndërsa produktet e investimit janë realizuar në masë 5%.

Qëllimi i këtij progami është: *“Lufta pa kompromis dhe ndëshkimi i ashpër penal ndaj grupeve dhe/ose organizatave kriminale të ndryshme, si dhe i grupeve me axhenda ekstremiste të dhunshme dhe terroriste duke shënjestëruar dhe goditur veprimtarinë e krimit të organizuar e rrjetet kriminale, sekuestruar dhe konfiskuar çdo aset ekonomik të paligjshëm. Përforcimi i zbatimit të ligjit për rritjen e nivelit të sigurisë publike dhe asaj rrugore. Menaxhimi efektiv, efeçient dhe i integruar i kufijve nëpërmjet mirëfunksionimit të 27 pikave të kalimit kufitar në Republikën e Shqipërisë. Forcimi i kapaciteteve institucionale, garantimi i pavarësisë operacionale të policisë së shtetit dhe konsolidimi i arsimit, kualifikimit dhe veçanërisht trajnimit të vazhdueshëm e të profilizuar të strukturave të Policisë së Shtetit”.* Qëllimi i programit realizohet nëpërmjet 4 objektivave të realizuar përgjatë 4M 2024, të cilat paraqiten si vijon:

* Objektivi 1 *“Rritja e hetimeve proaktive në luftën kundër krimit të organizuar, trafiqeve, korrupsionit, terrorizmit si dhe forcimi i koordinimit ndërinstitucional ndërkombëtar në luftën kundër krimit të organizuar e terrorizmit”.* Për realizimin e objektivit kanë kontribuar produktet sa më poshtë:
* *63 “Operacione të posaçme Konvencionale”, me një kosto faktike prej 102 milionë LEK.*
* *11 111 “Operacione policore të hetuara dhe shërbime”, me një kosto faktike prej 3 048 milionë LEK.*
* *16 operacione ndaj ekstermisteve e grupeve terroriste, me një kosto faktike prej 40 milionë LEK.*
* *47 “Persona me cilësi të veçantë të mbrojtur”, me një kosto faktike prej 79 milionë LEK.*
* Objektivi 2 *“Rritja e sigurisë Publike dhe Sigurisë rrugore përmes patrullimeve në rrugë dhe forcimi i kontrollit të territorit me policimin në komunitet”*. Për realizimin e objektivit kanë kontribuar produktet sa më poshtë:
* *2 290 “Shërbime të policisë rrugore të kryera në rrugët nacionale”, me një kosto faktike prej 102 milionë LEK.*
* *196 “Shërbime të Forcave Speciale dhe e NSH për sigurimin e Rendit Publik”, me një kosto faktike prej 345 milionë LEK.*
* *21 “Objekte dhe personalitete të siguaruara”, me një kosto faktike prej 116 milionë LEK.*
* Objektivi 3 “*Forcimi i masave për luiftën kundë krimit ndërkufitar dhe trafiqeve të paligjshme me synim rritjen e standartev të sigurisë së kufijve sipas standarteve të BE-së dhe Kodit Schengen”.* Për realizimin e objektivit përgjatë 4M 2024 u realizuan produktet si më poshtë:
* *U realizuan 19 operacione të sigurisë në kufirin blu, me një kosto faktike prej 46 milionë LEK.*
* *Janë trajnuar 82 Qen policie në kushte shërbimi.*
* Objektivi 4 “*Përafrimi i standartve të shërbimeve policore me ato të BE-së”.* Për realizimin e këtij objektivi përgjatë 4M 2024, u trajnuan 159 rekrutë në auditore dhe në terren, me një kosto faktike prej 64 milionë LEK.

**Programi “Garda e Republikës”**, realizimi i fondeve për shpenzimet korente është 31 % ndaj planit vjetor. Qëllimi i këtij progami është: *“Të kontribuojë në përmiresimin e vazhdueshëm të Sigurise së Personaliteteve Vendas dhe të Huaj, të Objekteve të Rëndësisë së Veçantë nëpërmjet rritjes së kapaciteteve menaxhuese dhe përputhjes me standartet europiane në fushën e sigurisë, duke synuar arritjen e nivelit 100% të sigurisë”.* Qëllimi i programit realizohet nëpërmjet objektivave specifike të parashikuara dhe 1 produkti të realizuar përgjatë 4M, me specifikisht i paraqitur si më poshtë:

* *Është realizuar ruajtja e 128 personaliteteve VIP vendas e të huaj, me një kosto faktike 693mln LEK.*

**Në programin “Shërbimi i Gjendjes Civile”**, ka realizim të fondeve rreth 22% ndaj planit vjetor, duke realizuar kështu edhe qëllimin e politikës së programit, e cila është: *“Konsolidimi i mëtejshëm të një sistemi të dixhitalizuar të regjistrit kombëtar të gjendjes civile (RKGJC), të sistemit të regjistrit kombëtar të adresave (RKA) dhe regjistrimi/përditësimi i të dhënave të shtetasve në Republikën e Shqipërisë me vërtetësi dhe në kohë reale”*. Qëllimi i programit u realizua nëpërmjet produkteve:

* *299,543 akte të registruara dhe dokumente të lëshuara nga shërbimi i Gjendjes Civile, me kosto faktike prej rreth 186 milionë LEK.*
* *Funksionimi i sistemit të adresave të përmirësuar dhe rritjen e funksionalitetit të RKGJC.*

**Programi “Prefektura dhe Funksionet e Deleguara”,** ka realizuar fondet për shpenzimet korrente për 4M 2024 në masën 29%. Qëllimi i politikës së programit është: *“Ndjekia e zbatimit të programit të Qeverisë në nivel vendor si përfaqësues i qeverisë”,* i cili synohet të realizohet nëpërmjet objektivit: *“Rritja e performancës së Prefektit të Qarkut në nivel vendor për zbatimin e reformës Administrativo-Territoriale”.* Për realizimin e objektivit kanë kontribuar produktet sa më poshtë:

* *4,573 akte normative të verifikuara me një kosto faktike prej 141 milionë LEK.*
* *443 monitorime të kryera në nivel qarku nga Perfekti i Qarkut, me kosto faktike prej 18 milionë LEK.*
* *170 kërkesa të trajtuara për administrimin dhe mbrojtjen e tokës, me kosto rreth 27 milionë LEK.*

**EKONOMIA, KULTURA DHE INOVACIONI**

Performanca e treguesve buxhetorë për programet MEKI paraqitet si mëposhtë:

*Tabela 49: Performanca e shpenzimeve për 4M I, për Kulturën*

*Në mijë LEK*



Në të gjitha programet, niveli i realizimit të planit të shpenzimeve korente është i lidhur me mosplotësimin e vendeve vakante sipas organikës së institucioneve si edhe me procedurat e prokurimit të mallrave e shërbimeve, proces ky që zgjat deri në finalizimin e lidhjes së kontratës, por është parashikuar që realizimi i këtyre shpenzimeve në periudhat në vijim do të ndryshojë ndjeshëm. Ndërsa niveli i ulët i realizimit të investimeve është lidhur me kohen proceduriale që zënë prokurimet.

Në programin **“Trashëgimia Kulturore”** është realizuar promovimi, ruajtja, konservimi, restaurimi i objekteve dhe fondeve muzeore si dhe edukimi përmes trashëgimisë dhe aktiviteteve në funksion të saj. Kështu, gjatë 4M 2024 janë realizuar produktet*:*

* *Me një kosto rreth 97.9 milion LEK, janë kryer punime mirëmbajtje dhe restaurime në 44 objekte, si edhe ndërhyrje restauruese, konsoliduese, pastrime nga vegjetacioni apo mirëmbajtje.*
* *Jane mirembajtur 3 muze te vizitueshëm nga publiku me nje kosto prej 62.9 milion LEK.*
* *Eshte realizuar produkti “Trashegimia materiale e jo materiale e inventarizuar” me nje numer kartelash faktike prej 11 655, me nje kosto prej 4.8 milion LEK.*
* *Janë zhvilluar aktivitete edukuese/promovuese mbi trashëgiminë kulturore prej 4.6mln LEK.*

Programi **“Arti dhe Kultura** ka për qëllim, edukimin, zhvillimin dhe promovimin e skenes artistike dhe vlerave kulturore kombëtare dhe ka si objektiv “*Rritjen e interesit të publikut ndaj programeve kulturore përmes përmirësimit të shërbimeve në infrastrukturë si dhe rritjen e cilësisë artistike”.* Realizimi i këtij objektivi gjatë 4M 2024 është realizuar nëpërmjet produkteve, performanca e të cilave paraqitet si më poshtë:

* *90 premiera dhe shfaqje artistike të zhanrit skenik operistik, koreografik dhe folklorik kombëtar (178.6mln LEK).*
* *59 Premiera dhe shfaqie artistike të zhanrit teatror klasik dhe bashkëkohor (47mln LEK);*
* *81 aktivitete për qytetarët përdorues e frekuentues të koleksioneve bibliotekare (42mln LEK).*
* *57 projekte dhe programe në mbështetje të skenës së pavarur (40mln LEK).*
* *5 veprimtari artistike ne zhanrin e cirkut dhe eksperimentimin e formave te reja te shprehjes skenike bashkekohore (17 milion LEK).*
* *4 veprimtari edukuese të teatrit me dhe për fëmijë (14 milion LEK),*
* *149 premiera dhe shfaqje artistike të zhanrit teatror eksperimental klasik/bashkekohor (12mln LEK);*
* *5 ekspozita me vepra pjesë e fondit të GKA, të përkohshme të traditës dhe bashkëkohore, autorë të diasporës dhe të huaj (12 milion LEK),*
* *5 aktivitete me fokus promovimin e krijimtarisë letrare (11.5mln LEK).*
* *30 veprimtari promovuese të materialeve filmike, pjesë e fondit të kinematografisë shqiptare dhe asaj të huaj (6mln LEK).*

Programi **“Mbështetje për Inovacion dhe Teknologji**” ka si qëllim, promovimin dhe nxitjen e inovacionit në Administratën Publike dhe në Shqipëri. Objektivi i politikës së këtij programi që është “*Organizimi dhe koordinimi i iniciativave, programeve dhe aktiviteteve në fushën e inovacionit*’, gjatë 4M 2024 është realizuar nëpërmjet produktit:

* *“Shërbime dhe procese inovatore të zbatuara”, i cili është realizuar me një kosto faktike 1.3mln LEK).*

Programi “**Tregu i Punës**” ka si objektiv përmirësimin e e shërbimeve të punësimit nëpërmjet rritjes së numrit të ndërmjetësimeve, këshillimeve dhe orientimit për karierë, targetimi i grupeve në nevojë të të papunëve, përshtatja e kurseve të formimit profesional me kërkesat e tregut të punës, përmirësimi i sistemit të menaxhimit të migrimit, sipas standarteve të BE. Në 4M 2024, për arritjen e këtij objektivim, janë realizuar produktet me të dhënat si më poshtë:

* *Janë realizuar 7 720 ndërmjetësime edhe punësime për punëkërkues të papunë me një kosto faktike prej 134 milion LEK.*
* *Janë trajtuar 3 188 persona me pagesë papunësie, me një kosto faktike prej 276.7 milion LEK.*
* *Janë trajnuar rreth 2 165 persona në qendrat e formimit profesional me një kosto faktike 101mlnLEK.*
* *Janë realizuar si numer gjithsej 2 337 Leje pune për të huajt, evidenca statistikore, financiare, procedura prokurimi etj me një kosto faktike prej 39 milion LEK.*
* *Kanë përfituar 114 të rinj nga nism “Garancia Rinore”, me një kosto faktike prej 27.8 milion LEK.*
* *Janë trajnuar gjithsej 861 të punësuar nëpërmjet pjesëmarrjes në programet e nxitjes së punësimit me një kosto faktike prej 27.7 milion LEK.*

**Programi “Arsimi i mesëm profesional**”, ka si qëllim “Ofrimin e arsimit dhe formimit profesional cilësor për të rinjtë dhe të rriturit”, i cili gjatë 4M 2024 është realizuar nëpërmjet realizimit të produkteve si më poshtë:

* *14 944 nxënës kanë ndjekur shkollat e arsimit profesional me një kosto faktike 614.5 milion LEK.*
* *Janë hartuar 20 skeletkurrikula dhe programe të kurseve të unifikuara dhe materiale mësimore, me një kosto faktike prej 4.8 milion LEK.*
* *Janë hartuar dhe miratuar 10 standarte profesionesh dhe kualifikimesh me një kosto faktike 2mln LEK.*
* *Janë mbështëetur 20 ofrues të AFP për sigurimin e cilësisë me një kosto faktike prej 1.2 m ilione LEK.*

Programi “**Strehimi**” ka si objektiv të sigurojë strehim të përshtatshëm e të përballueshëm për individë e familje që nuk përballojnë dot kostot e tregut të banesave. Sa i takon realizimit të 4M 2024 mund të rendisim sa më poshtë:

* *5 644 familje kanë përfituar nga subvencionimi i interesave për kreditë ekzistuese, në vlerën 45.9 milion LEK.*
* *104 familje kanë përfituar subvencionim të interesave për kredi të reja me vlerën 13 mln LEK.*
* *315 familje kanë përfituar subvencionim të qirasë në tregun e lirë sipas Ligjit nr.22/2018, i ndryshuar me një vlerë prej 10.4 milion LEK.*
* *120 famile kanë përfituar subvencionim për shpronësimin nga ndërtimi i Unazës së madhe me një kosto prej 7.2 milion lekesh.*

**POLITIKA E JASHTME**

Ministria për Evropën dhe Punët e Jashtme është institucioni përgjegjës për hartimin dhe zbatimin e politikës së jashtme të Republikës së Shqipërisë, drejtimin teknik dhe bashkërendimin e procesit të integrimit të Republikës së Shqipërisë në Bashkimin Evropian, zhvillimit dhe fuqizimit të diplomacisë ekonomike si dhe bashkërendimin e ndihmave financiare nga Bashkimi Evropian. Performanca e treguesve buxhetorë për tre programet në Ministrinë për Evropën dhe Punët e Jashtme paraqitet si më poshtë:

*Tabela 50: Performanca e shpenzimeve për 4M I, për Politikën e Jashtme*

*Në mijë LEK*

|  |  |  |  |  |  |  |
| --- | --- | --- | --- | --- | --- | --- |
| **Programi buxhetor në 000/LEK** | **Plani i rishikuar 2024** | | **Fakti 4M 2024** | | Realizimi në % | |
| **Korrente** | **Investime** | **Korrente** | **Investime** | **Korr.** | **Inv.** |
| **Planifikimi, Menaxhimi dhe Administrimi** | 316,800 | 16,000 | 83,276 | 90 | 26% | 1% |
| **Mbështetje diplomatike jashtë shtetit** | 2,553,000 | 37,000 | 563,558 | 5,240 | 22% | 14% |
| **Aktiviteti diplomatik dhe konsullor i MPJ** | 316,500 | 0 | 83,639 | 0 | 26% | - |
| **Tatali sipas natyres** | **3,186,300** | **53,000** | **730,473** | **5,330** | **23%** | **10%** |
| **Totali** | **3,239,300** | | **735,803** | | **23%** | |

Programi “**Mbështetje diplomatike jashtë vendit**”, zhvillon aktivitetet që synojnë nxitjen dhe zhvillimin e marrëdhënieve të bashkëpunimit të gjithanshëm, mbrojtjen dhe avancimin e interesave kombëtare dhe përkujdesin ndaj qytetarëve shqiptar kudo ata ndodhen. Në këtë program janë realizuar disa produkte me kosto faktike 568 milionë LEK. Ndër produktet kryesore përmendim:

* *“Mbështetja e përfaqësive diplomatike dhe konsullore me personel dhe kushte të përshtatshme pune dhe jetese”, për 72 punonjës.*
* *Është kryer pagesa për 28 “Kuota ndërkombëtare”, ku vendi ynë është palë si detyrimet ndaj Organizatës së Kombeve të Bashkuara; Misioneve Paqeruajtëse; Frankofonisë; ANEA; UNIDO; UNESCO; Këshilli i Evropës, NATO; OSBE, etj.*

Programi “**Aktiviteti diplomatik dhe konsullor**” ka për qëllim “*Avancimin e procesit te integrimit evropian të vendit përmes hapjes dhe zhvillimit të negociatave për anëtarësim në BE. Zhvillimi dhe forcimi i marrëdhënieve dypalëshe në partnerët strategjik, vendet e rajonit, përfshirë Kosovën, vendet mike dhe aleate”.* Në këtë program janë realizuar disa produkte me kosto faktike 83.6mln LEK, ku përmendim:

* *Janë hartuar 7 akte ligjore dhe nënligjore të planifikuara në kuadër të intensifikimit të punës, përpjekjeve dhe koordinimit ndërinstitucional në procesin e përmbushjes së detyrimeve për hapjen e negociatave të anëtarësimit në BE*
* *Janë zhvilluar gjithashtu takime dypalëshe dhe shumëpalëshe, në kuadër të zhvillimit dhe forcimit të marrëdhënieve me partnerë strategjik, vendet e rajonit si dhe si dhe rritjen e rolit të Shqipërisë në organizatat rajonale dhe ndërkombëtare.*
* *Aktivitete promovuese brenda dhe jashtë vendit në funksion të objektivave të diplomacisë ekonomike publike dhe diasporës.*

## Ecuria e detajuar e projekteve të investimeve publike, gjatë Janar-Maj 2024

Ecuria e investimeve publike për 5M 2024 paraqitet me realizim 15.1%, ku shpenzimet kapitale me Financim të Brendshëm kapin nivelin 15.6%, ndërkohë që Financimi i Huaj paraqitet me realizim në masën 10.8%. Fondet e Rindërtimit u realizuan në masën 26.1%. Një pjesë e mirë e shpenzimeve për projekte investimi është akorduar për projekte të reja të cilat fillojnë gjatë vitit 2024 dhe për të cilat janë ende duke u kryer procedurat e prokurimit.

Nga ministritë e linjës, pavarësisht realizimit të deritanishëm, është raportuar se deri në fund të vitit do të kryhen të gjitha procedurat e prokurimit dhe do të vijohet normalisht me realizimin e fondeve për projektet e investimeve për financimin e brendshëm. Ndërkohë, për financimin e huaj paavarësisht problematikave të viteve të kaluara nga raportimet e ministrive të linjës sigurohet se do të vijohet me realizimin sipas programit. Deri në fund të muajit Maj 2024 janë raportuar disa kontrata për projekte investimi të përfunduara. Ndërkohë, po vijohet me zbatimin e kontratave për projektet e tjera të investimeve të parashikuara për vitin 2024.

Më poshtë paraqiten shkurtimisht projektet kryesore të financuara deri në fund të muajit Maj 2024, dhe projektet kryesore të përfunduara nga ministritë e linjës.

**Ministria e Bujqësisë dhe Zhvillimit Rural**

* Për projektet me financim të brendshëm, realizimi për 5M 2024 është 18.1% e buxhetit ose 512 milionë LEK. Për projektet me financim të huaj realizimi është 12.2% e buxhetit ose 367.6 milionë LEK. Ministria e Bujqësisë dhe Zhvillimit Rural mund të paraqesë disa problematika në lidhje me financimin e huaj dhe kryesisht grante të cilat nuk priten të realizohen për shkak të stopimit të programit IPARD.
* Në vazhdim nga viti 2023 janë gjithsej 23 projekte me vlerë 533 milionë LEK, të cilat përbëjnë 19% ndaj totalit të investimeve të brendshme, ku 6 prej tyre ose 4% e projekteve kanë përfunduar, ndërsa rreth 6% e pjesës së mbetur janë në proces likuidimi pasi kanë përfunduar punimet fizike dhe po bëhen kolaudimet e objekteve.
* 22 projekte me vlerë 340 milionë LEK janë mbështetje për Bashkitë, të cilat zënë 12% ndaj totalit të investimeve të brendshme. Sipas raportimit të MBZHR janë njoftuar të gjitha bashkitë për fillimin e procedurave. Në Aparatin e ministrisë janë akoma gjendje 60 milionë LEK fond i pashpërndarë në bashkitë pasi pritet rregullim në nenin 11 të ligjit të buxhetit me AN.
* Nga 48 projekte të reja me vlerë 1.425 milionë LEK të cilat zënë 50 % peshë në buxhet:
* *3 projekte të cilat zënë 0.09% peshë në buxhet, rezultojnë me kontratë të lidhur (2 të likuiduara, dhe një në proces zbatimi),*
* *8 projekte të cilat zënë 6% peshë në buxhet, janë në proces lidhje kontrate,*
* *13 projekte të cilat zënë 8% peshë në buxhet, janë në proces përgatitje të Dokumentave Standarde të Tenderit,*
* *12 projekte të cilat zënë 12% peshë në buxhet, janë në proces të hapjes së tenderimit,*
* *4 projekte të cilat zënë 1% peshë në buxhet, administrohet nga Operatori i Blerjeve të Përqendruara me vlerë 19 milionë LEK,*
* *4 projekte të cilat zënë 6% peshë në buxhet, janë procedura të cilat administrohen nga AKSHI me vlerë 158 milionë LEK.*
* *4 projekte të cilat zënë 11% peshë në buxhet, me vlerë 313 milionë LEK janë Fonde Rezerv.*
* Projektet me financim të huaj si dhe bashkefinancimi me kosto lokale e TVSH, që shoqëron këto projekte përbëjnë pjesën tjetër të projekteve, të cilët zënë 66% ndaj totalit të investimeve.
* Programi me realizimin më të mirë të projekteve me financim të brendshëm është “*Menaxhimi i infrastrukturës së kullimit dhe ujitjes*” realizuar 24.5% kundrejt planit prej 1.590 milionë LEK.
* Programi me realizimin më të mirë të projekteve me financim te huaj paraqitet “*Zhvillimi Rural duke mbeshtet Prodh Bujq,Blek,Agroind dhe Market*” realizuar 16% kundrejt planit prej 2.229 milionë LEK.
* Projektet kryesore të cilat kanë kontribuar në realizimin e investimeve për Ministrinë e Bujqësisë dhe Zhvillimit Rural paraqiten si vijon:
* *Rehabilitimi i lugjeve ekzistues pergjate Kanalit kryesore Ujites Peqin Kavaje (faza I) në vlerën 56.7 milionë LEK;*
* *Mbrojtje nga gerryerja, krahu I majte I lumit Devoll, Nj.Ad Mollas, Bashkia Cerrik (L=2000 m me gabion) në vlerën 49.8 milionë LEK;*
* *Mbrojtja lumore nga gerryerjet ne lumin Erzen, Ibe e Poshtme në vlerën 45.7 milionë LEK;*
* *Mbrojtje nga lumi Drin ne Juban në vlerën 28.9 milionë LEK;*
* *Ndertim penele terthor Argjinatura e Darragjatit në vlerën 22.4 milionë LEK*
* **Financimi i Huaj** paraqitet me realizim 12.2% kundrejt planit prej 3.002 milionë LEK. Tavanet e MBZHR pritet të shkurtohen për shkak të mosrealizimit nga programi IPARD dhe disa projekte të tjera.

**Ministria e Infrastrukturës dhe Energjisë**

* Për sa u përket investimeve publike, për projektet me financim të brendshëm, realizimi për 5M 2024 është 23% të buxhetit fillestar dhe 17% të buxhetit të ndryshuar me AN 1, realizuar në masën 6,344 milionë LEK. Për projektet me financim të huaj realizimi është 6.7% e buxhetit fillestar dhe 9.4% e buxhetit të ndryshuar me An 1, realizuar në masën 1,296 milionë LEK.
* MIE nuk ka raportuar për problematika të cilat do të ndikojnë në realizimin e projekteve të investimeve. Në këto kushte pritet që realizimi për projektet e investimeve të vijojë normalisht. Pavarësisht realizimit të deritanishëm nga MIE është raportuar se tavanet aktuale të miratuara do të realizohen 100 % dhe do të kërkohen fonde shtesë si në financimin e brendshëm dhe në financimin e huaj. Projekti më i madh pranë MIE është Portit të ri Tregtar i Integruar i Durrësit në Porto Romano- Faza 1 për të cilin nuk është vijuar me angazhimin e fondeve për të zhvilluar procedurat e prokurimit.
* Programet me realizimin më të mirë për projektet me financim te brendshëm paraqiten:
* *programi “Mbeshtetje për Burimet Natyrore” me realizim 34.6% kundrejt planit prej 97 milionë LEK,*
* *programi “Transporti Hekurudhor” me realizim 33.8% kundrejt planit prej 550 milionë LEK,*
* *programi, programi “Furnizimi me Uje dhe Kanalizime” me realizim 28.5% kundrejt planit prej 8,814 milione LEK,*
* *programi “Transporti Rrugor” me realizim 20.3 % kundrejt planit prej 17,603 milionë LEK,*
* *programi “Planifikimi Urban” me realizim 18.6% kundrejt planit prej 104 milionë LEK.*
* Disa nga projektet të cilat janë realizuar 100% kundrejt planit vjetor të cilat kanë kontribuar edhe në realizimin e investimeve me financim të brendshëm për Ministrinë e Infrastrukturës dhe Energjisë paraqiten si më poshtë vijon:
* *Ndërtimi i rrjetit të jashtëm dhe të brendshëm të qytetit Laç, Faza e IV-ërt me vlerë realizimi prej 120 milionë LEK;*
* *Furnizimi me uje per zonat bregdetare te njesise administrative Shenkoll, Bashkia Lezhe, me vlerë realizimi prej 120 milionë LEK;*
* *Rikonstruksion i rrjetit shperndares per furnizimin me uje ne qytetin Kavaje dhe ndertimi i depo uji te re ,Faza e II me vlerë realizimi prej 105.6 milionë LEK;*
* *Furnizimi me ujë i fshatrave Vertop, Bregas, Fushe Peshtan dhe Vodicë, bashkia Poliçan me vlerë realizimi prej 100 milionë LEK;*
* *Linja Kryesore per furnizimin me ujë dhe rrjeti shperndares i ujesjellesit për qytetin e Belshit, Faza III me vlerë realizimi prej 85.8 milionë LEK;*
* *Tubacioni i dërgimit nga stacioni Virovë-Depo 2500 m3, rrjeti shperndares i furnizimit me ujë të lagjes 18 Nentori (Unaza e Lushnjë -Autostradë), rrjeti shperndarës i furnizimit me uje të lagjes Karbunarë me vlerë realizimi prej 85.3 milionë LEK;*
* *Ndërtim tubacion transmetimi Basen presioni -Tunel-Partitar-Depo Daias¿, Sh.a. Ujësjellës Kanalizime Tiranë me vlerë realizimi prej 80 milionë LEK;*
* *Shtesa e Impiantit të përpunimit të ujit të pijshëm, Boville 1800l/s faza e II me 1200 l/s me vlerë realizimi prej 80 milionë LEK;*
* *Ndërtimi i rrjetit shpërndarës të qytetit të Burrelit (Faza I+Faza II), Bashkia Mat me vlerë realizimi prej 80 milionë LEK;*
* *Rrjeti jashtëm dhe brendshëm,njësia administrative Cukalat,Bashkia Ura Vajgurore me vlerë realizimi prej 79.9 milionë LEK;*
* *Ndertim i ujesjellesit rajonal Cerrave & Dardhas-Burimet e Gurrasit me vlerë realizimi prej 74 milionë LEK;*
* *Ndërtimi i rrjetit KUZ dhe furnizimi me uje i zonës Valiasi i Ri, Bashkia Kamëz me vlerë realizimi prej 70 milionë LEK;*
* *Përfundimi i gjithë rrjetit të Kanalizimeve te Ujrerave të ndotura ne Njesine administrative Pogradec dhe Njesine administrative Buçimas,Bashkia Pogradec me vlerë realizimi prej 70 milionë LEK;*
* *Ndërtim ujësjellësi Rajonal nga burimet e Leshnicës, Bashkia Finiq me vlerë realizimi prej 60 milionë LEK;*
* *Furnizimit me ujë për Bashkine Pustec me vlerë realizimi prej 50.8 milionë LEK;*
* *Ndërtimi i linjës së dërgimit Depo Lis, Burrel me vlerë realizimi prej 50 milionë LEK;*
* Projektet kryesore të cilat kanë kontribuar në realizimin e investimeve me financim të huaj për Ministrinë e Infrastrukturës dhe Energjisë paraqiten si vijon:
* *Konvikte te rinovuara me eficence te energjise (Faza e dyte) Qyteti Studentit nr 1 realizuar në vlerën 82.8 milionë LEK;*
* *Ndërtim segmenti rrugor Qukës -Qafë Plloçë Loti 3 realizuar në vlerën 527.4 milionë LEK;*
* *Planifikimi sektorit te ujit per negociata me BE realizuar në vlerën 28 milionë LEK;*

**Ministria e Financave**

*Për projektet me financim të brendshëm, realizimi për 5M 2024 është 1.4% të buxhetit fillestar realizuar ne masën 44 milionë LEK dhe 3.4% të planit vjetor të ndryshuar me AN Nr. 1. Për projektet me financim të huaj realizimi është 15.8% e buxhetit fillestar ose në masën 193 milionë LEK dhe 37.1% të planit vjetor të ndryshuar me AN Nr. 1. Për Ministrinë e Financave pritet që realizimi i financimit të brendshëm të vijojë normalisht pasi pjesa më e madhe e financimit lidhet me transferta kapitale për IBRD dhe IFC si dhe pagest e parafinancimit për SASPAC. Financimi i huaj do të vijojë pa problematika.*

* *Procesi i realizimit të planit është në fazat e zhvillimit të procedurave të tenderave për të cilat ka patur disa problematika/vonesa dhe si pasojë kanë ndikuar në mosrealizimin e projekteve të investimeve. Ketu mund të përmendim vonesa në përgatitjen e dokumentave teknike dhe për fondin limit. Gjithashtu, vlen të citohet se dhe ndarja e ish- Ministrisë së Financave dhe Ekonomisë në dy ministri ka ndikuar në ngadalësimin e procedurave të tenderimit të projektit “Rikonstruksion i Godinës së ish- MFE”. Nga MF raportohet se veprimet për realizimin e procedurave të tenderave ose për specifikimet teknike të një numri të madhë të projekteve ndiqen nga AKSHI.*
* *Programet me realizimin më të mirë të projekteve me financim te brendshëm paraqiten:*
* *programi “Menaxhimi i Ardhurave Tatimore” me realizim 13.8% kundrejt planit prej 157 milionë LEK;*
* *programi “Ekzekutimi i pagesave të ndryshme” me realizim 2.8% kundrejt planit prej 683 milionë LEK,*
* *Programi me realizimin më të mirë përsa i përket projekteve me financim të huaj paraqitet programi “Planifikimi, Menaxhimi dhe Administrimi” me realizim 48.3% kundrejt planit prej 400 milionë LEK.*

Sipas raportimeve të MF, statusi i detajuar për cdo program paraqitet si më poshtë:

* Planifikimi, Menaxhimi dhe Administrimi:
* *Rikonstruksion ambientesh per arkivat CFCU është përfunduar realizmi i kontratës për këtë projekt;*
* *Blerje paisje Kompjuterike është procedurë që kryhet nga AKSHI dhe është në fazën e hartimit të të dhënave të nevojshme për tja përcjell AKSH-it.*
* *Rikonstruksion i Godinës së MFE është në fazën e qartësimit Ministrinë e Ekonomisë, Kulturës dhe Inovacionit lidhur me procedurën e prokurimit, pasi në të njëjtën godinë akomodohen këto dy institucione.*
* Ekzekutimi i Pagesave te Ndryshme:
* *Nga të gjitha projektet Transferta kapitale per IBRD dhe IFC është në proces.*
* *Fondi për SASPAC përdoret rast pas rasti nga DPB, duke transferuar fondet dhe për cdo transferim pakësohet buxheti i alokuar. Deri tani janë transferuar fond 16,066,613 LEK dhe plani i mbetur 100,000,000 LEK bëhet 83,933,387 LEK.*
* Menaxhimi i të Ardhurave Tatimore:
* *Përmirësimi sistemit E- taxation, sistemi i ri menaxhimit të borxhit, blerje pajisje elektronike dhe kompjuterike dhe Akses kontrolli janë procedura që zhvillohen nga AKSHI. Procedurat e tjera “Brandimi i godinave DPT + 14 DRT” si dhe “Rikonstruksion (shtesë kati) DRT Fier” janë në fazën e përpunimit.*
* Menaxhimi i të Ardhurave Doganore:
* *Nga DPD po punohet për të hapur procedurat e prokurimit duke qënë se janë projekte të reja.*

Në lidhje me **Financimin e Huaj** është raportuar se për projektin e parashikuar “Lehtësimi i Tregëtisë dhe Transportit në Ballkanin Perëndimor” realizimi i pritshëm deri më 31 Dhjetor 2024, pritet të tejkalojë tavanin buxhetor të përcaktuar për këtë projekt me vlerë +330 milionë LEK dhe për këtë arsye është paraqitur kërkesë për rishikimin e tavanit.

**Ministria e Arsimit dhe Sporteve**

* Për sa u përket investimeve publike, për projektet me financim të brendshëm, realizimi për 5M 2024 është 15.6% e buxhetit realizuar në masën 763.8 milionë LEK. Për projektet me financim të huaj realizimi është 11.6% e buxhetit ose 95.5 milionë LEK, të cilat vijnë nga projektet e granteve në arsimin universitar dhe projekteve të fondeve për shkencën.
* Për MAS realizimi paraqitet tepër i ulët, por sipas raportimeve pritet që do të bëhet në muajt në vijim. Disa nga problematikat që kanë ndikuar janë:
* Vonesa në Procedurat e prokurimit për shkak të ankimimit, të cilat kërkojnë kohë në shqyrtim pranë Komisionerit të Prokurimit Publik.
* Procedura prokurimi që zhvillohen nga institucione apo njësitë e vetëqeverisjes vendore, pa miratuar apo konfirmuar fondet e miratuara pranë degëve të thesarit.
* Vonesa në realizimin e procedurave të prokurimit në disa institucione që kanë përfituar financim për zhvillimin e projekteve ndërtimore apo rindërtimi, pa marrë lejet ndërtimore nga autoritet shtetërore.
* Afatet e parashikuara për zhvillimin e aktiviteve dhe realizimin e projekteve kërkimore 2024, për shërndarjen e fondeve grant si dhe financimin e projekteve bilaterale për vitin 2024, nuk janë marrë në kohë për 5-mujorin e parë 2024 për shkak të procedurave të vlerësimit dhe shpalljes së projekteve nga Bordi i Administrimit të AKKSHI-t.
* Programet të cilat paraqesin realizimin më të lartë janë: *“Arsimi Universitar”, “Arsimi i Mesëm (i Përgjithshëm)” dhe “Arsimi Bazë përfshirë parashkollorin” me realizim përkatësisht 24.9%, 15.9% dhe 13.8%.*
* *Ndërsa programet me financimin me të lartë janë “Arsimi Bazë përfshirë parashkollorin)” “Arsimi i Mesëm (i Përgjithshëm)” dhe “Arsimi Universitar” me realizim përkatësisht 13.8%, 15.9% dhe 24.9%. Programet e tjera të MAS nuk paraqesin realizim në zërin e investimeve.*
* Për periudhën 5M 2024 **janë mbyllur kontratat e investimit**, ku ndër më kryesoret veçojmë:
* *Rikonstruksion + shtese Shkolla "Llazar Kuli" – Perondi me vlerë projekti 32.7 milionë LEK;*
* *Nderkombetarizimi-Modernizimi i laboratorit kërkimor dhe didaktik i makinave elektrike me vlerë projekti 25.5 milionë LEK;*
* *US\_Ngritja e laboratorit të vlerësimit e rehabilitimit të posturës, ecjes dhe deambulacionit dhe përmirësimi e moderniyimi i laboratorit të anatomisë së njeriut, kërkimit shkencor dhe vlerësimit funksional me vlerë projekti 24.5 milionë LEK;*
* *UBT\_Rindërtimit të Godinës së Klinikes Veterinare dhe Laboratorit te Anatomise se Kafsheve Un. Bujqesor Tirane me vlerë projekti 22.4 milionë LEK;*
* *UK\_Ndërtimi i laboratorit për kërkime mbi ushqimin dhe identifikimi i metodave të avancuara të analizës së ushqimit me vlerë projekti 11.7 milionë LEK;*
* *Dixhitalizimi i fondit të Bibliotekës së Universitetit "Fan S. Noli", me fokus aksesin në kohë reale nga kërkuesit dhe studentët në nivel institucional dhe ndërinstitucional me vlerë projekti 11.2 milionë LEK.*

**Ministria e Ekonomisë, Kulturës dhe Inovacionit**

* Për projektet me financim të brendshëm, realizimi për 5M 2024 është 8.5% e buxhetit ose 337.7 milionë LEK. Ndërsa për projektet me financim të huaj, realizimi për periudhën Janar – Maj 2024 paraqitet në masën 5.2% e buxhetit ose 38.6 milionë LEK. Realizimi për këtë ministri është i lidhur edhe me ristrukturimin e institucionit dhe detajimi i fondeve është bërë më vonë se ministritë e tjera.
* Programet “Menaxhim, Planifikim dhe Administrim” dhe “Tregu i Punës” janë programet me realizimin më të lartë përkatësisht 19.9% dhe 52.2%. Ndërsa programet me financimin me të lartë janë “Arti dhe Kultura”, “Arsimi i Mesëm (Profesional)” dhe “Strehimi” përkatësisht 2,167 milionë LEK, 568.4 milionë LEK dhe 550 milionë LEK.
* Nga MEKI është raportuar se në programin “Strehimi” me financim prej 550 milionë LEK, një pjesë e konsiderueshme e financimit prej 175,8 milionë LEK janë përdorut për detyrimet kontraktuale e krijuara në vitin 2023, ndërsa fondi i mbetur prej 374,3 do të shkoj për mbështetje buxhetore për projektet e vitit 2024 të cilat për shkak të natyrës pritet që të realizohen në muajt e ardhshëm.
* Projektet kryesore të cilat kanë impakt dhe ndikim të madh përsa i përket financimit të brendshëm në Ministrinë e Ekonomisë, Kulturës dhe Inovacionit, janë si mëposhtë:
* *Projekti “Restaurimi, Rikonstruksioni dhe Rehabilitimi i hapesirave në Muzeun e Arteve të bukra (Galerisë Kombetare të Arteve)” me vlerë plani 650 milionë LEK për vitin 2024;*
* *Projekti “Ndërtimi i Qendrës Kombëtare Kulturore për Femije dhe Teatri i Kukullave” me vlerë plani 479 milionë LEK për vitin 2024;*
* *Projekti “Godina e Teatrit Tiranë” me vlerë plani 470.3 milionë LEK për vitin 2024;*
* *Projekti “Godina e Teatrit (Pajisje, Mobilim) Tiranë” me vlerë plani 257 milionë LEK për vitin 2024.*

Për programet e tjera, MEKI nuk ka raportuar për problematika pranë Ministrisë së Financave.

**Ministria e Shëndetësisë dhe Mbrojtjes Sociale**

* Për projektet me financim të brendshëm, realizimi për 5M 2024 është 12.7% e buxhetit realizuar në masën 266.7 milionë LEK. Për projektet me financim të huaj realizimi është 52.5% e buxhetit fillestar dhe të ndryshuar ne AN 1 realizuar në masën 556.7 milionë LEK.
* Përsa i përket projekteve me financim të brendshëm, programi me planin më të lartë paraqitet programi “Shërbimet e Kujdesit Dytësor” i cili është realizuar në masën 17% kundrejt planit prej 1,435 milionë LEK.
* Sipas raportimeve të MSHMS, **statusi për disa nga projektet kryesore** me financim të brendshëm paraqitet si më poshtë:
* *Projekti “Rikonstruksion i qendrave shendetesore v.2023-2024” me vlerë kontrate 259.6 milionë LEK -Loti 1. Realizuar 95.2 % me përjashtim të 2 qendrave shëndetësore Kurcaj, Krujë dhe QSH nr. 8, Amendimi i pare i Kontrates per QSH Kurcaj, Kruje eshte bere ne fund te majit 2024 pasi ka ardhur oponenca teknike nga Instituti i Ndertimit. Eshte amenduar kontrata per QSH Nr. 8 dhe gjate zbatimit te punimeve jane hasur probleme me pronaret e objektit. Ende jane ne proces pezullimi punimet ne kete godine. Loti 2 -Realizuar në masën 100%. Ne proces kolaudimi i ojekteve. Loti 3- Realizuar në masën 50%. Nuk ka problematika pasi te gjitha QSH/Amb jane ne proces punimesh. Loti 4 -Realizuar në masën 55%. Është udhëzuar NJVKSH Permet të zgjidh problemin me ASHK për pronësinë që është me mbivendosje. Kjo ka penguar dhe vërtetimin për fillim punimesh nga Bashkia Këlcyrë, për objektin QSH Fshat Këlcyrë.*
* *Projekti “Rikonstruksion i godinës së vjetër te Neonatologjisë dhe Obstetrikës dhe ndertim e dy godinave te reja ne SUOGJ ¿Mbretëresha Geraldinë’’ me vlerë kontrate 559.7 milionë LEK. Problematika kryesore për këtë projekt ka qenë zbardhja e lejes së ndërtimit gati 1 vit me vonesë. Gjithashtu dhe ndryshimet e bëra në projekt çuan në vonesa të realzimit në kohë.* *Pavarësisht se punimet janë jashtë afatit të kontratës po ecin me ritme dhe përfundojnë vjeshtën e v.2024.*
* *Projekti “Ndertim i godines se re te laboratoreve te ISHP” me vlerë kontrate 403 milionë LEK, lidhur kontrata me një afat punimesh 16 muaj nga nisja e punimeve dt 26.03.2024.*
* *Projekti “Rikonstruksion i godines qendrore te sp.Diber” me vlerë kontrate 435.7 milionë LEK. Ky investim ka qene i parashikuar qe ne vitin 2023. Procedura e prokurimit eshte pezulluar ne 30.11.2023 pas paraqitjes se ankeses nga O.E. Vleresimi perfundoi ne KPP e cila dha vendimin per rishpallje te procedures. Derguar per prokurim ne OBP.*
* *Projekti “Rikonstruksion i godines qendrore sp.Gjirokaster” me vlerë kontrate 614.6 milionë LEK.* *Rishikuar preventivi sipas manualit te ri te cmimeve.* *Miratuar fondi shtese mbi planin e miratuar ne PBA 2024-2026. Derguar dokumentacioni per prokurim ne OBP.*
* *Projekti “Rikonstruksioni i Poliklinikes sp.Durres” me vlerë 91 milionë LEK. Kane perfunduar afatet e ankimimit. Eshte ne fazen e lidhjes se kontrates.*
* *Projekti “Rikonstruksion ne Maternitetin nr.1 Tirane faza II” me vlerë 273.6 milionë LEK.* Është lidhur kontrta.*Punimet jane duke u kryer ne godinen e Gjinekolgjise.*
* *Projekti “Pajisje per Maternitetin Geraldine” me vlerë kontrate 180 milionë LEK. Procedura është ndarë në lote. Loti 1 “Blerje orendi dhe pajisje për mobilim zyrash, është dërguar për prokurim në ASHPP, në pritje për tu shpallur. Vlera tjetër është për pajisje mjekësore jo të teknologjisë së lartë. SUOGJ fondet shtesë prej 100mln leke i jane miratuar dhe eshte ne proces pergatitje dokumentacioni te procedures se prokurimit.*
* *Projekti “Rikonstruksion i godines qendrore sp.Korce” me vlerë kontrate 595 milionë LEK. Ne proces realizimi I projektit nga UPT qe sipas marreveshjes do ta dorezoje ne fillim te korrikut 2024. Me AN do te kerkohet ndryshim emertimi nga rikonstruksion I godines qendrore te spitalit ne ndertim te nje spitali te ri ne nje territor tjeter brenda korpusit spitalor, pasi godina egzistuese dhe ajo e pediatrise kishin probleme me strukturen, si godina mbi 50 vjecare dhe kerkonin njera perfocim dhe tjetra prishje dhe ndertim nga fillimi.*
* *Projekti "Rikonstruksion I sp.psikiatrik Elbasan" me vlerë kontrate 400 milionë LEK.* *Ne proces realizimi I projektit nga UPT qe sipas marreveshjes do ta dorezoje ne fillim te korrikut 2024. Me AN do te kerkohet ndryshim emertimi nga rikonstruksion I godines qendrore te spitalit ne ndertim te dy godinave te reja per te semuret kronike brenda territorit. Do te fillohet me keto dy godina te reja dhe me pas do vijohet me rikonstruksionin e godines qendrore.*
* *Projekti “Rikonstruksion i poliklinikes se sp.Shkoder” me vlerë kontrate 90.4 milionë LEK.* *Eshte deklaruar perfundimi I punimeve. Pritet kolaudimi I tyre.*
* *Projekti “Blerje pajisje te teknologjise se larte per spitalet” me vlerë kontrate 312 milionë LEK.* *Grupi i punës ka hartuar listën dhe është gati për shpallje procdure.*
* Përsa i përket projekteve me **Financim të Huaj** realizimi është 52.5% e buxhetit ose 556.7 milionë LEK. Ky realizim vjen nga projekti “Përmirësimi i sistemit të Shëndetësisë” dhe “Faza e dyte e zbatimit te master-planit te qsut- kredi e CEB-it (perfundimi i dy kateve te sp.te ri te ndertuar dhe rikonstruksioni i 6-katshit) vazhdim I Master Planit” të cilat paraqiten me realizim rreth 500 milionë LEK.

**Ministria e Drejtësisë**

* Për projektet me financim të brendshëm, realizimi për 5M 2024 është 0.8% e buxhetit ose 10.9 milionë LEK. Për projektet me financim të huaj nuk ka realizim.
* Programet me financimin me të lartë janë “Planifikimi, Menaxhimi dhe Administrimi”, “Sistemi i Burgjeve” dhe “Mjekësia Ligjore” përkatësisht 875.6 milionë LEK, 300 milionë LEK dhe 231 milionë LEK.
* Projektet kryesore të cilat kanë impakt dhe ndikim të madh përsa i përket financimit të brendshëm në Ministrinë e Drejtësisë, janë si mëposhtë:
* *“Rikonstruksioni i Institucionit për Edukim dhe Rehabilitim të të miturve” me vlerë plani për 2024 të projektit prej 631 milionë LEK, për të cilin kanë filluar procedurat dhe aktualisht është në fazën e njoftimit të fituesit përfundimtar;*
* *“Implementimi-Përmirësimi i sistemit të regjistrit elektronik noterial” me vlerë plani për 2024 të projektit 233.8 milionë LEK, ka filluar procedura e prokurimit nga AKSHI;*
* *“Rikonstruksion i ambienteve të brëndshme të IML-së” me vlerë totale projekti prej 70 milionë LEK, për të cilin kanë filluar punimet;*
* *“Përmirësimi i kushteve fizike të jetesës nëpërmjet përmirësimit të përgjithshëm të infrastrukturës” me vlerë plani të projektit prej 95.8 milionë LEK për vitin 2024, për të cilin procedura e prokurimit do vijohet pas realizmit të fazës së “I” të tij, më pas do të vijohet me procedurën e fazës së dyte, atë të përcaktimit të OE ( zbatuesit të projektit me objekt “Përmirësimi i kushteve fizike të jetesës nëpërmjet përmirësimit të përgjithshëm të infrastrukturës ndërtimore në IEVP”).*
* Realizimi i investimeve paraqitet tepër i ulët në tërësi. Ky realizim lidhet me faktin se shumica e projekteve të MD janë projekte të reja dhe janë në proces prokurimi. Nga MD nuk është raportuar për problematika të cilat do të ndikojnë në realizimin e projekteve të investimeve.
* Në lidhje me parashikimin e **financimit të huaj** si grant në vlerën e 110 milionë LEK, nuk është raportuar për realizime të mundshme.

**Ministria për Evropën dhe Punët e Jashtme**

* Për projektet me financim të brendshëm, realizimi për 5M 2024 është 57.4% e buxhetit ose 30.4 milionë LEK.
* Programi me realizim më të lartë paraqitet programi “*Mbështetje Diplomatike Jashtë shtetit*” me realizim 80.9% kundrejt planit prej 37 milionë LEK. Nga MEPJ deri në fund të vitit do të realizohen tavanet aktuale si dhe do të kërkohet financim shtesë për përfaqësitë e reja diplomatike të hapura në disa vende.

**Ministria e Brendshme**

* Për projektet me financim të brendshëm, realizimi për 5M 2024 është 4.5% e buxhetit ose 66 milionë LEK. Për projektet me financim të huaj realizimi është 95.6% ose 369 milionë LEK. Realizimi lidhet me faktin se po bëhet prokurimi i fondeve.
* Për financimin e huaj programi me realizimin më të mirë është programi “Policia e Shtetit” me realizim 94.2% në vlerën prej 364 milionë LEK.
* Referuar angazhimeve financiare të marra detyrimeve për pagesën e T.V.Sh-së, fondeve që prokurohen nga AKSHI, fondeve që prokurohen nga ASHPP dhe atyre që prokurohen nga strukturat e MB, ecuria e prokurimit për projektet me financim të brendshëm, paraqitet:
* *Fonde të kontraktuara (kontrata në vazhdim) janë në vlerën 367,771 mijë LEK ose 25% kundrejt fondeve me financim të brendshëm;*
* *Fonde që nuk prokurohen (tvsh, leje ndërtimi etj) janë në vlerën 35,941 mijë LEK ose 3% kundrejt fondeve me financim të brendshëm;*
* *Fonde që prokurohen nga ASHP janë në vlerën 61,960 mijë LEK ose 4% kundrejt fondeve me financim të brendshëm;*
* *Fonde që prokurohen nga AKSHI janë në vlerën*582,847 *mijë LEK ose 40% kundrejt fondeve me financim të brendshëm;*
* *Fonde që do prokurohen nga strukturat e MB janë në vlerën*401,481 *mijë LEK ose 28% kundrejt fondeve me financim të brendshëm.* Nga këto fonde nuk është konfirmuar hapja e procedurave të prokurimit për rreth 68% të tyre.
* Projektet kryesore të cilat kanë kontribuar në realizimin e investimeve për MB janë:
* *Pajisje e Orendi zyrash realizuar 100% në vlerën prej 15 milionë LEK*
* *Rikonstruksion i Godinës së DVP Berat realizuar 21.3% në vlerë prej 30 milionë LEK.*
* Sipas raportimeve të MB statusi për disa nga projektet kryesore paraqitet si më poshtë:
* Ndërtim/rikonstruksion të objekteve të DVP Elbasan- punimet janë në vazhdim. Kanë filluar punimet edhe për rikonstruksionin edhe të 3 objekteve ekzistues nga 7 të tillë. Statusi i punimeve fizike në këtë objekt është realizuar deri tani 65% e vlerës së kontratës.
* Ndërtim/rikonstruksion të objekteve të DVP Berat- punimet vazhdojnë sipas grafikut. Plani i periudhës është realizuar 100%.
* **Projektet me financim të huaj** janënë vlerën 386,622 mijë LEK, realizimi është në vlerën 369 milionë LEK ose në masën **95.6%** kundrejt planit vjetor të investimeve. Këto projekte janë të gjitha të kontratuara dhe i përkasin programit “Policia e Shtetit”, “Prefekturat dhe funksionet e deleguara” dhe “Planifikim menaxhimi dhe Administrimi”. Projekti i cili ka kontribuar në realizimin e lartë të financimit të huaj është projekti:
* Projekti *“Asistencë nga Bashkimi Europian për zbatimin e ligjit në Shqipëri-EU4 LEA”,* plani vjetor është në shumën *146,898 mijë* LEK, realizimi i fondit është në shumën *320 milionë* LEK, ose në masën 218% kundrejt planit vjetor të investimeve.

**Ministria e Mbrojtjes**

* Për projektet me financim të brendshëm, realizimi për 5M 2024 është 26 % e buxhetit të miratuar ose 3,296 milionë LEK. Nuk ka realizm për projektet me financim të huaj.
* MM nuk ka raportuar për problematika të cilat do të ndikojnë në realizimin e projekteve të investimeve me financim të brendshëm.
* Për projektet me financim të brendshëm, programet me realizimin më të lartë paraqiten:
* *programi “Mbështetja e Luftimit” me realizim 11.2% kundrejt planit prej 1,265 milionë LEK,*
* *programi “Forca e Luftimit” me realizim 37.4% kundrejt planit prej 8,384 milionë LEK*
* *programi “Planifikim, Menaxhim dhe Administrim” me realizim 7.9% kundrejt planit prej 160 milionë LEK.*
* Projektet kryesore të cilat kanë kontribuar në realizimin e investimeve për MM janë:
* *Përmirësimi i sistemeve të teknologjisë së informacionit, komunikimit dhe monitorimit me vlerë 2,289 milionë LEK;*
* *Rikonstruksion ambientesh, blerje aparaturash mjeksore e dentare dhe pajisje orendi me vlerë rreth 12 milionë LEK;*
* *Ndërtimi i Muzeut të madh të Forcave të Armatosura me vlerë 25 milionë LEK.*
* Njëkohësisht për periudhën 5M 2024 janë mbyllur kontratat e investimeve për projektet:
* *Ndërtim i sistemit të rrjetit elektrik, Maja e Thanasit, Llogara (Prona nr. 1273) me vlerë plani prej 13.8 milionë LEK;*
* *Municion për anijet e klasit Iliria me vlerë plani prej 213 milionë LEK;*
* *Kapaciteti i avioneve pa pilotë të armatosura (DRON/UAV) sëbashku me sistemet e komandim kontrollit me vlerë plani prej 5,550 milionë LEK;*
* *Rikonstruksion ambientesh, blerje aparaturash mjeksore e dentare dhe pajisje orendi me vlerë rreth 114 milionë LEK;*
* *Rikonstruksion ndërtesash, rrethim pjesor, ndërtim sistem sigurie Rep. Nr.4009 Ferraj, Tiranë me vlerë plani prej 80.2 milionë LEK;*
* *Ndërtimi i Muzeut të Forcave të Armatosura me vlerë plani prej 666.5 milionë LEK.*

**Ministria e Turizmit dhe Mjedisit**

* Shpenzimet kapitale me financim të brendshëm të MTM për 2024 janë në vlerën prej 531 milionë LEK dhe deri tani paraqitet pa realizim për financimin e brendshëm. Për projektet me financim të huaj realizimi është 8.3% ose 32.3 milionë LEK. Vlenë të përmëndim se nga MTM vijon të mos përcillet detajimin për programin e “Menaxhimit të Mbetjeve të Ngurta” me financim rreth 330 milionë për Financimin e Brendshëm dhe 200 milionë për Financimin e Huaj.
* Për projektet me financim të brendshëm, programi me financimin më të lartë është “*Administrimi i Pyjeve*” me një plan financimi prej 418.7 milionë LEK.
* Statusi për disa nga projektet kryesore me financim të brendshëm paraqitet si më poshtë:
* *“Ngritja e infrastruktures turistike me theks tek ajo ujore-EKO-PARK ULZA” në vlerën e 200.6 milionë LEK – Është në proces, publikuar në SPE në datë 13.05.2024.*
* *Zbatim projekti “Shtigjet në Rrjetin e Zonave të Mbrojtura” në vlerën e 30 milionë LEK, janë përgatitur termat e referencës dhe është në fazën e prokurimit.*
* *Hartim projekti “Qendra Multifunksionale në Luginën e Vjosës” në vlerën e 18milionë LEK, është në proces ka përfunduar procedura e prokurimit nga AKZM është lidhur kontrata dhe ka fillluar zbatimi i projektit.*
* *Ndërkohe për pjesën tjetër të projekteve është raportuar se disa janë ne proces hartimi dokumentacioni për procedurën e prokurimit dhe disa të tjera në pritje te faturave per likuidim.*
* MTM nuk ka raportuar për problematika të cilat do të ndikojnë në realizimin e projekteve të investimeve.
* MTM ka propozuar/kërkuar shtesë fondi për projektet më poshtë:
* *“Ndërtimi i Qendres Multifunksionale i Lumi Vjosa” në vlerën e 170.1 milionë LEK;*
* *“10 Pajisje për zhurmat” në vlerën e 14.8 milionë LEK, projekt i ri;*
* *“SA Creativity” në vlerën e 23 milionë LEK, projekt i ri;*
* *“Krijimi i Web-it të ri të AKT-së (hartim+zbatim) në vlerën e 6 milionë LEK, projekt i ri;*
* *“10Pajisje për ndotjen e ajrit” në vlerën e 2.1 milionë LEK, projekt i ri.*

**Fondi Shqiptar i Zhvillimit**

* Për projektet me financim të brendshëm, realizimi për 5M 2024 është 12.1% e buxhetit fillestar ose 1.453 milionë LEK (11.7% *të planit vjetor të ndryshuar me AN Nr. 1)*. Për projektet me financim të huaj realizimi është 38.4% ose 1.726 milionë LEK (28.3% *të planit vjetor të ndryshuar me AN Nr. 1)*.
* Për projektet me financim të brendshëm, programi me financimin më të lartë është “*Programe Zhvillimi”* me vlerë 6.950 milionë LEK.
* Sipas raportimit të FZHSH ndër projektet kryesore që janë realizuar përmendim:
* *Investime për transformimin e fshatrave me potencial turistik në zona të integruara të akomodimit dhe shërbimeve, projekt në vazhdim me vlerë kontrate 595 milionë LEK.*
* *Asfaltim, Rruga Labinot-Fushë/Qafë Renas si dhe Rruga e re e varrezave Elbasan dhe ndërtimi i mbikalimit hekurudhor në kryqëzimin e Rrugës Nacionale Elbasan-Librazhd me rrugë me vlerë kontrate 317 milionë LEK.*
* Ndërkohë kanë përfunduar 9 projekte me vlerë kontrate 2.494 milionë LEK.
* Përsa i përket Financimit të Huaj, projektet janë në vazhdim nga viti i kaluar, statusi për disa nga projektet kryesore paraqitet si me poshtë:
* *Projekti per Zhvillim te Integruar Urban dhe Turistik (BB) me vlerë kontrate 9.849 milionë LEK.* *Vonesa nga shpronesimet. Vonesa te lidhura me procesin e lejeve te ndertimit.*
* *Projekti “Rikualifikimi i vijes bregdetare "Vlore - Radhime - Orikum" me vlerë kontrate 3.261 milionë LEK - Vonesa ne lirimin e sheshit si pasoje e ceshtjeve sociale dhe mbivendosje pronash private me projektin.*
* *Projekti “Mbeshtetje per sistemimin e furnizimit me Uje ne Zonat Rurale RËS IV Himare-Grant dhe Kredi me vlerë kotrate 4.206 milionë LEK – Ka pasur vonesa ne fillimin e punimeve si pasoje e ripunimit të projektit për të shmangur dëmtimin e rrugës nga ndërtimi i ujësjellësit. Vonesa në nxjerrjen e lejeve të ndërtimit, si rrjedhoje vonesa ne procesin e prokurimit si edhe vonesa të aksesit në vepër për sipërmarrësin si pasojë e procesit të shpronësimit.*
* *Projekti “IPA Program Per Zhvillimin e Turizmit/Grant” me vlerë kontrate 3.500 milionë LEK- Vonesa ne aprovimin dhe koordinimin e LARP dhe marrja e aprovimeve nga donatori, vonesa ne definimin e objekteve per investim dhe ne pajisjen me leje ndertimi dhe marrjen e informacioneve per pronat nga ASHK.*
* *Projekti “BERZH-Program i Rrugeve Rurale, Kredi” me vlerë kontrate 5.185 milionë LEK- Vonesa ne procesin e shpronsimit per shkak te mugeses ose pa saktesive ne informacionin kadastral, vonesa nga BERZH per miratimin e planit te shpronesimit dhe ri-sistemimit si edhe vonesa ne zbrardhjen e lejeve te ndertimit.*

1. *Analiza e zhvillimeve ekonomike në ketë seksion, bazohet në statistikat/informacionin më të fundit zyrtar të disponueshëm, në momentin e hartimit të këtij raporti.* [↑](#footnote-ref-1)
2. *Të dhëna paraprake, në momentin e hartimit të Raportit* [↑](#footnote-ref-2)
3. *2 I referohet normës mesatare të ponderuar të titujve shtetërorë të emetuar vetëm në tregun primar.* [↑](#footnote-ref-3)
4. *Pa përfshirë detyrimet e prapambetura të Ujësjellës Kanalizime dhe Universiteteve* [↑](#footnote-ref-4)
5. *Për kontratën “Për projektimin, ndërtimin dhe mirëmbajtjen e ‘Portit të Integruar’ në Triport Vlorë”, referuar modelit financiar të kësaj kontrate, për tre vitet e para nuk parashikohen të kryhen pagesa nga buxheti i shtetit.* [↑](#footnote-ref-5)
6. *Analiza e zhvillimeve ekonomike në ketë seksion, bazohet në statistikat/informacionin më të fundit zyrtar të disponueshëm, në momentin e hartimit të këtij raporti*. [↑](#footnote-ref-6)